ޖާބިރުގެ އަނބިކަނބަލުން، ފާރިސް މައުމޫން ހިޔާނާތްތެރިވި މައްސަލަ ފުލުހަށް ހުށަހަޅައިފި - DhiDaily\nޖާބިރުގެ އަނބިކަނބަލުން، ފާރިސް މައުމޫން ހިޔާނާތްތެރިވި މައްސަލަ ފުލުހަށް ހުށަހަޅައިފި\nކުރީގެ ރައީސް މައުމޫން އަބްދުލްގައްޔޫމަށް ކާށިދޫ ދާއިރާގެ މެމްބަރު އަބްދުﷲ ޖާބިރު ދެއްވި ކަމަށް ވިދާޅުވާ ފައިސާގެ ތެރެއިން ބަޔަކަށް، މައުމޫންގެ ދަރިކަލުން އަހުމަދު ފާރިސް މައުމޫން ހިޔާނާތްތެރިވި ކަމަށް ވިދާޅުވެ، އެ މައްސަލަ ޖާބިރުގެ އަނބިކަނބަލުން ދިޔާނާ ސައީދު ފުލުހަށް ހުށަހަޅުއްވައިފިއެވެ.\nރިޔާސީ އިންތިހާބުގެ ކެމްޕޭން ދުވަސްވަރު ރައީސް ޔާމީން ޖާބިރު އަތުން 29 މިލިއަން ރުފިޔާ ނަގާފައިވާކަމަށް ޖާބިރު ގެންދަވަނީ ތަކުރާރުކޮށް ވިދާޅުވަމުންނެވެ. އަދި އެ ފައިސާ އަނބުރާ ދައްކަވާނެ ކަމަށް ވިދާޅުވި ނަމަވެސް އެކަން ކުރައްވާފައިނުވާކަމަށް ވެސް ވިދާޅުވެއެވެ. ނަމަވެސް ރައީސް މައުމޫން ވަނީ ޖާބިރުގެ އެވާހަކަތައް އެކި ފަހަރުމަތިން ދޮގުކުރައްވާފަ އެވެ.\nއެ މައްސަލަގައި ޖާބިރު ވަނީ ރައީސް މައުމޫނާއި ދެކޮޅަށް ކޯޓަށް ވެސް މައްސަލަ ހުށަހަޅުއްވާފަ އެވެ.\nއެކަމާ ގުޅިގެން ދިޔާނާ ފުލުހަށް މައްސަލަ ހުށަހެޅުއްވި ސިޓީގައި ވިދާޅުވެފައިވަނީ ޖާބިރު ރައީސް މައުމޫނަށް ދެއްވި ފައިސާގެ ބޮޑުބައެއް ރައީސް މައުމޫނާއި ހަވާލުކުރެއްވުމުގެ ޒިންމާ ނެންގެވީ އޭނާ ކަމަށެވެ. އެގޮތުން ރައީސް މައުމޫންގެ އެދިވަޑައިގަތުމުގެ މަތިން 24 މިލިއަން ރުފިޔާ އެމަނިކުފާނުގެ ދަރިކަލުން ފާރިސް މައުމޫންއާ ހަވާލުކުރެއްްވި ކަމަށް ދިޔާނާ ވިދާޅުވެފައި ވެއެވެ. ނަމަވެސް ރައީސް މައުމޫނަށް އެފައިސާ ލިބިވަޑައިގެންފައިނުވާ ނަމަ އެއީ ފާރީސް އެ ފައިސާ އަށް ހިޔާނާތްތެރިވީކަމަށް ވެސް ދިޔާނާ ވިދާޅުވެފައި ވެއެވެ. އަދި އެ ފައިސާއަށް ފާރިސް މައުމޫން ހެއްދެވި ގޮތެއް ބައްލަވައިދެއްވުމަށް ވެސް އެދިވަޑައިގެންފައިވެއެވެ.\nދިޔާނާގެ ސިޓީގައި ވަނީ ރަހުނަކާ ނުލައި ޖާބިރު އެހާބޮޑު އަދަދެއްގެ ފައިސާ ރައީސް މައުމޫނަށް ދެއްވީ ރައީސް މައުމޫނުގެ ބަސްފުޅު ގެރެންޓީއަކަށް ފުދޭ ކަމަށް ވިދާޅުވެ ވަރަށް އިތުބާރުކުރައްވާފައި ކަމަށެވެ.\nއެ މައްސަލަ ޖާބިރު ކޯޓަށް ވެސް ހުށަހަޅުއްވާފައިވާއިރު އެކަމުގައި ރައިސް މައުމޫނަށް އެއްވެސް ހެއްކެއް ދެއްކިފައި ނުވާ ކަމަށާއި، ހަމައެކަނި ވިދާޅުވީ ފައިސާ ލިބިވަޑައިނުގަންނަވާކަމަށް، ކަމަށް ވެސް ދިޔާނާ ވިދާޅުވި އެވެ. އަދި އެއްވެސް ހެއްކެއް ހާޒިރުކުރުމެއް ނެތި މައްސަލައިގެ ހުކުމް ކުރުމާ ހަމައަށް ގާތްވެފައިވާތީ އެކަމާ ކަންބޮޑުވެވަޑައިގަންނަވާ ކަމަށާއި ވީއެންމެ އަވަހަށް ހިޔާނާތުގެ ތަހުގީގު ފާރިސްގެ މައްޗަށް ކޮށްދެއްވުމަށްވެސް ދިޔާނާ އެދިވަޑައިގެންފައިވެއެވެ.


Adeeb minivanvi fahun bandhu amurakah dhaulathun neydhey: Supreme Court | Mihaaru\nސުޕްރީމް ކޯޓު: އަދީބު މިނިވަންވި ފަހުން ބަންދު އަމުރަކަށް އެދިފައި ނުވާ ކަމަށް އެ ކޯޓުން ބުނޭ --ފޮޓޯ/މިހާރު\nއަދީބު ބަންދުކުރަން ނޭންގީ ހުކުމެއްގައި ހުރުމުން، މިނިވަންވި ފަހުން އަމުރަކަށް ނޭދޭ: ސުޕްރީމް ކޯޓް\n05 އޯގަސްޓް 2019 - 14:49 12 comments\nއެކި ކުށްތަކުގައި އަދީބްގެ މައްޗަށް އިއްވި ހުކުމްތައް ބާތިލް ކުރުމުން އޭގެ ތެރެއިން ޚިޔާނާތުގެ މައްސަލަ ދައުލަތުން އޮތީ ސުޕްރީމް ކޯޓުގައި އިސްތިއުނާފްކޮށްފަ އެވެ. އެ މައްސަލަ ނިމެންދެން އަދީބުގެ ޕާސްޕޯޓް ހިފަހައްޓަން އަމުރު ކޮށްފައި ވަނިކޮށް އަދީބު ފިލައިގެން ރާއްޖެއިން ބޭރަށް ވަޑައިގަތުމުން ޕްރޮސެކިއުޓާ ޖެނެރަލް އައިޝަތު ބިޝާމް ވިދާޅުވެފައިވަނީ އަދީބު ޝަރީއަތް ނިމެންދެން ބަންދުގައި ބެހެއްޓުމުގެ އަމުރަކަށް ސުޕްރީމް ކޯޓުގައި ކުރިން އެދިފައިވާނެ ކަމަށާއި އެކަމަކު އެ އަމުރާ މެދު ކޯޓުން ގޮތެއް ނިންމާފައި ނެތް ކަމަށެވެ.\nއެކަމާ ގުޅިގެން ސުޕްރީމް ކޯޓުން މިއަދު ނެރުނު ބަޔާނުގައި ބުނީ އަދީބު ބަންދުގައި ބަހައްޓަން ދައުލަތުން އެދުނުއިރު އަދީބު ހުންނެވީ އެހެން މައްސަލައެއްގައި ޖަލު ހުކުމެއްގައި ކަމަށާއި އަދި އޭރު އަދީބު ހުންނެވީ ސަރުކާރުގެ ހުއްދައާ އެކު ބޭސްފަރުވާއަށް ރާއްޖެ އިން ބޭރުގައި ކަމަށެވެ. އެހެންވެ، އޭރު އަދީބުގެ ބަންދާ މެދު ގޮތެއް ނިންމަން ކޯޓަށް ހާޒިރު ކުރެވެން ނެތް ކަމަށާއި އަދި އެހެން ހުކުމެއްގައި އޭނާ ހުންނެވުމުން އެ ހާލަތުގައި ރައްކާތެރިކަމުގެ ފިޔަވަޅެއްގެ ގޮތުން އެޅެން އޮތީ ހަމައެކަނި ޕާސްޕޯޓް ހިފެހެއްޓުން ކަމަށް އެ ބަޔާނުގައިވެ އެވެ.\nއޭގެފަހުން އަދީބު ރާއްޖެ ވަޑައިގެން، ހުކުމް ތަންފީޒުކޮށް ނިމި، އޭގެ ފަހުން އޭނާ ބަންދުގައި ބަހައްޓަން އިތުރު އަމުރަކަށް ދައުލަތުން އެދިފައި ނެތް ކަމަށް އެ ބަޔާނުގައިވެ އެވެ. އަދި އޭގެފަހުން އޭނާ މިނިވަންވި ކަން ވެސް ދައުލަތުން އެ ކޯޓަށް އަންގާފައި ނެތް ކަމަށް ވެސް އެ ބަޔާނުގައިވެ އެވެ.\nއެ ބަޔާނުގައި ބުނީ ބިޝާމްއާ ހަވާލާދީ މީޑިއާގައި ރިޕޯޓްކޮށްފައިވަނީ ހަގީގަތާ ޚިލާފް ވާހަކައެއް ކަމަށާއި ކޯޓުތަކާ މެދު ނަފްރަތު އުފެދޭ ފަދަ އަމަލުތައް ނުކުރަން އިލްތިމާސް ކުރާ ކަމަށެވެ.\nއަދީބާ ދެކޮޅަށް ދައުލަތުން އިސްތިއުނާފްކުރި މައްސަލާގެ ޝަރީއަތް މާދަމާ ފަށަން ސުޕްރީމް ކޯޓުން މިހާރު ވަނީ ހަމަޖައްސައިފަ އެވެ.\nކަނޑުމަގުން އަދީބު ފިލައިގެން ރާއްޖެއިން ބޭރަށް ދަނިކޮށް އިންޑިއާގެ ކަމާބެހޭ ފަރާތްތަކުން ވަނީ އޭނާ ހުއްޓުވައި، ދިވެހި ސަރުކާރާ ހަވާލުކޮށްފަ އެވެ. އޭނާ ރޭ ރާއްޖެ ގެނެސް، ކްރިމިނަލް ކޯޓަށް ގެންދިއުމުން އެ ކޯޓުން ރޭ ވަނީ އޭނާ މިނިވަންކޮށްފަ އެވެ. އެކަމަކު އެ ކޯޓުގެ އިތުރު އަމުރެއްގެ ދަށުން ރޭ ފަތިހު އަނެއްކާވެސް އަދީބު ވަނީ ހައްޔަރުކޮށްފަ އެވެ.\nއިތުރު ލިޔުންތައް ކުށްކުރުން ޕްރޮސެކިއުޓާ ޖެނެރަލް ސުޕްރީމް ކޯޓް ކުރީގެ ނައިބު ރައީސް އަދީބު


computer course thakeh hingumah kurinbee councilaai CITM aa dhemedhu ehbasvumehgai soi kohfi | ކުރިނބީ ކައުންސިލް\nކޮމްޕިޔުޓަރ ކޯސްތަކެއް ހިންގުމަށް ކުރިނބީ ކައުންސިލާއި ސީއައިޓީއެމް އާއި ދެމެދު އެއްބަސްވުމެއްގައި ސޮއިކޮށްފި\nކުރިނބީގައި ކޮމްޕިޔުޓަރ ކޯސްތަކެއް ހިންގުމަށް ކުރިނބީ ކައުންސިލާއި ސެންޓަރ ފޯރ އިންފޮމޭޝަން ޓެކްނޮލޮޖީ މެނޭޖްމަންޓް (ސީ.އައި.ޓީ.އެމް) އާއި ދެމެދު އެއްބަސްވުމެއްގައި ސޮއިކޮށްފިއެވެ. މިގޮތުން މިއެއްބަސްވުމުގައި ސޮއިކުރުމުގެ ރަސްމިއްޔާތު ބާއްވާފައިވަނީ ރޭ 21:00 ގައި ކުރިނބީ ކައުންސިލް އިދާރާގެ ޖަލްސާކުރާ މާލަމްގައެވެ.\nރޭ ބޭއްވި ރަސްމިއްޔާތުގައި ކުރިނބީ ކައުންސިލްގެ ފަރާތުން މިއެއްބަސްވުމުގައި ސޮއިކުރެއްވީ ކައުންސިލްގެ ރައީސް މުޙައްމަދު އަފްރާޙް އެވެ. އަދި ސީ.އައި.ޓީ.އެމްގެ ފަރާތުން އެއްބަސްވުމުގައި ސޮއިކުރެއްވީ ސީ.އައި.ޓީ.އެމްގެ މާކެޓިންގ މެނޭޖަރ ޒަހީން ޢަބްދުﷲއެވެ. މި އެއްބަސްވުމުގެ ދަށުން ކުރިނބީގައި ސެޓްފިކެޓް3،4 އަދި ޑިޕްލޮމާއިން އިންފޮމޭޝަން ޓެކްނޮލޮޖީގެ ކޯސްތައް ހިންގޭނެއެވެ.\nމިރަސްމިއްޔާތުގައި ވާހަކަ ދައްކަވަމުން ކައުންސިލްގެ ރައީސް ވިދާޅުވީ މިފަދަ ކޯސްތަކެއް ކުރިނބީގައި ހިންގުމަކީ ވަރަށް އުފާކުރާކަމެއްކަމުގައެވެ. އަދި މިކޯސްތަކުގެ ސަބަބުން ކުރިނބީއަށް ކުރިއެރުންތަކެއް ލިބިގެންދާނެކަމަށް އުންމީދު ކުރައްވާކަމުގައެވެ. ސީ.އައި.ޓީ.އެމްގެ މާކެޓިންގ މެނޭޖަރ ޒަހީން ޢަބްދުﷲ ވިދާޅުވީ މިފަދަ ކޯސްތަކެއް ކުރިއަށް ގެންދިޔުމުގައި ހުރިހާ ފަރާތްތަކެއްގެ އެއްބާރުލުމެއް ބޭނުންވާނެކަމަށާއި، ކުރިނބީ ކައުންސިލުން މިފަދަ ކަންކަމުގައި ދެއްވާ އެއްބާރުލެއްވުމަށް ޝުކުރު އަދާކުރާކަމުގައެވެ.\nމިރަސްމިއްޔާތުގައި ކުރިނބީ ކައުންސިލްގެ މެމްބަރުންނާއި އިދާރީ މުވައްޒަފުން އަދި ކުރިނބީގެ މުއައްސަސާތަކުގެ އިސްވެރިން ބައިވެރިވިއެވެ.\nފޮޓޯ ގެލެރީ: https://www.kurinbee.gov.mv/4143\n← CITM އާއި ކުރިނބީ ކައުންސިލް ގުޅިގެން ހިންގާ ކޮމްޕިއުޓަރ ކޯސްތަކާއިގުޅޭ އެއްބަސްވުމުގައި ސޮއި ކުރުމުގެ ރަސްމިއްޔާތު\n2017/10 – ކުރިނބީ ކޯޕަރޭޓިވް ސޮސައިޓީއަށް ދޫކޮށްފައިވާ ބިމުގައިވާ ގްރީންހައުސް ނީލަން ކިޔުމުގެ ކަންކަމާ ގުޅޭގޮތުން މަޝްވަރާކުރުން →


އިޖުތިމާޢީ ޢަހްލާޤިއްޔާތުގެ ސިފަތައް! – Shafeeu Abdullah\nއިޖުތިމާޢީ ޢަހްލާޤިއްޔާތުގެ ސިފަތައް!\nSeptember 1, 2021 ޝަފީޢު ޢަބްދުﷲ\nތެދުވެރިކަމާއި، އަމާނާތްތެރިކަމާއި އަދި ވަޢުދަށް ކަމޭހިތުމަކީ އިޖުތިމާޢީ އަޚްލާޤިއްޔާތުގެ އެންމެ މުހިއްމު ރުކުންތައް ކަމަށް ވެސް ބުނެވިދާނެއެވެ. މި ދެންނެވި ސިފަތަކާ ބެހޭގޮތުން އައިސްފައިވާ އާޔަތްތަކާއި ވާރިދުވެފައިވާ ޙަދީޘްފުޅުތައް ގިނަގުނައެވެ. ދޮގު ހެދުމުގެ ނުބައިކަމާއި އެއީ މުއުމިނެއްގެ ގައިގައި ހުރެގެން ވާނޭ ސިފައެއް ނޫން ކަން ވަރަށް ރަނގަޅަށް ބަޔާންކުރައްވާފައިވެއެވެ. ތެދުވެރިވުމުގެ މާތްކަމާއި، ތެދުވެރިންގެ މަތިވެރިކަން ބަޔާންކުރައްވާފައިވެއެވެ. އަދި ޚިޔާނާތްތެރިކަމުގެ ނުބައިކަމާއި އަމާނާތްތައް އޭގެ އަހުލުވެރިންނާ ހަވާލުކުރުމުގެ މުހިއްމު ކަމާއި، ޤިޔާމަތުގެ ޢަލާމާތުގެ ތެރޭގައި އަމާނާތް އޭގެ އަހުލުވެރިން ނޫން މީހުންނާ ހަވާލު ކުރެވިގެން ދިޔުން ހިމަނުއްވާފައިވެއެވެ. ވަޢުދާއި ޢަހުދަށް ވަފާތެރިވުމުގެ މަތިވެރިކަމާއި ޢަދުއްވުންނާ މެދު ވެސް އެ ސިފަތައް ދަމަހައްޓައި ޢަދުލުވެރިވުމަށް އަމުރުކުރައްވާފައިވެއެވެ.\nނޯޓު: މި ލިޔުމަކީ 20 އޮގަސްޓު 2021 ގައި ނެރުނު ދީނުގެމަގު މަޖައްލާގެ 33 ވަނަ ޢަދަދަށް ލިޔެފައިވާ ލިޔުމެކެވެ.


ރަޝިޔާއިން އުފެއްދި ވެކްސިން ޑަބުލިއުއެޗުއޯއިން ދިރާސާކުރާނެ ރަޝިޔާއިން އުފެއްދި ވެކްސިން ޑަބުލިއުއެޗުއޯއިން ދިރާސާކުރާނެ\nކޯވިޑް-19އަށް ރަޝިޔާގައި އުފައްދާފައިވާ ވެކްސިން - ފޮޓޯ: ރޮއިޓަރސް\nކޯވިޑް-19އަށް ރަޝިޔާއިން އުފައްދާފައިވާ ވެކްސިންގެ ރައްކާތެރިކަމާއި ބައްޔާ ދެކޮޅަށް އެ ވެކްސިން މަސައްކަތްކުރާވަރު ދިރާސާކުރާނެކަމަށް ދުނިޔޭގެ ޞިއްޙަތު ޖަމުޢިއްޔާ، ޑަބުލިއުއެޗުއޯއިން ބުނެފިއެވެ.\nކޯވިޑް-19 ޖެހުމުން ރައްކާތެރިކޮށްދޭ ވެކްސިނެއް ފުރަތަމަ އުފެއްދި ޤައުމަކީ ރަޝިޔާކަމަށާއި އެ ޤައުމުގެ ޞިއްޙީ ވުޒާރާގައި އެ ވެކްސިން ދަފުތަރުކޮށްފައިވާކަމަށް ރަޝިޔާގެ ރައީސް ވުލަޑުމީރު ޕުޓިންވަނީ އިޢުލާނުކުރައްވައިފައެވެ. އެ ވެކްސިން ދަފުތަރުކުރިނަމަވެސް އިންސާނުން ބޭނުންކޮށްގެން އެ ވެކްސިން ތަހުލީލުކޮށްފައިވަނީ ދެ މަސް ދުވަހުގެ މުއްދަތަށެވެ. އެހާ ކުރު މުއްދަތެއްގެ ތެރޭގައި ކާމިޔާބު ވެކްސިނެއް އުފެއްދުނީ ސައިންސުގެ ރޮނގުން ރަޝިޔާ ވަރަށް ކުރިއަރާފައި އޮތުމުންކަމަށް ޕުޓިންވަނީ ވިދާޅުވެފައެވެ.\nޑަބުލިއުއެޗުއޯއިން ބުނީ އެޖަމުޢިއްޔާއިން އެ ވެކްސިންއާ ގުޅޭ ދިރާސާތަކެއް ކުރުމަށް ރަޝިޔާއާއެކު މަޝްވަރާކުރަމުންދާކަމަށެވެ. ވެކްސިނެއްގެ ރައްކާތެރިކަން ޔަޤީންކުރާ މަރުޚަލާއަކީ ވަރަށް ހަރުކަށިކޮށް އަދި ތަފްޞީލުކޮށް ކުރާ ދިރާސާއެއްކަމަށް އެ ޖަމުޢިއްޔާއިން ބުނެއެވެ.\nރަޝިޔާގެ ގަމަލައި ސެންޓަރުން އުފައްދާފައިވާ ވެކްސިން ތައްޔާރުކޮށްފައިވަނީ ރޯގާ ޖައްސާ އެޑެނޯވައިރަހުގެ މައްޗަށް ބިނާކޮށެވެ. ވެކްސިންގައި ހިމެނޭ ޕުރޮޓީންތަކުން ކޯވިޑް-19 ޖައްސާ ކޮރޯނާވައިރަސް ހަށިގަނޑުގައި ނަކަލުކޮށް އެއާ ދެކޮޅަށް ދިފާޢީ މަސައްކަތްތައް ކުރެއެވެ.\nއިންސާނުން ބޭނުންކޮށްގެން ވެކްސިން ތަހުލީލުކުރުމުން އެ ތަހުލީލުންވަނީ ވެކްސިނުގެ ރައްކާތެރިކަން ޔަޤީންކުރެވިފައެވެ. އެ ވެކްސިނުންވަނީ ކޯވިޑް-19ން ތަހުލީލުގައި ބައިވެރިވި މީހުން ރައްކާތެރިކޮށްދީފައެވެ.\nއޮކްޓޯބަރު މަހުގެ ތެރޭގައި ކޯވިޑް-19އާ ދެކޮޅަށް ވެކްސިން ދޭން ޚާއްޞަ ޙަރަކާތެއް ފެށުމަށް ހަމަޖެހިފައިވާކަމަށް ރަޝިޔާގެ ސަރުކާރުންވަނީ މީގެ ކުރިން ބުނެފައެވެ. އެ ޤައުމުގެ ޞިއްޙަތާބެހޭ ވުޒާރާއިން ބުނީ ވެކްސިން ދިނުމުގައި އިސްކަންދޭނީ ޞިއްޙީ ޚިދުމަތްތެރިންނަށާޢި ދުވަސްވީ މީހުންނަށްކަމަށެވެ. ޢާންމުންނަށް ވެކްސިން ދިނުމުގެ ހުރިހާ ޚަރަދެއް ކުރާނީ ރަޝިޔާގެ ސަރުކާރުންނެވެ.


''SATA Awards 2019'' feshen 10 dhuvas - One Online\n"ސަޓާ 2018" މުމްބާއީގައި ބޭއްވުނު ޙަފްލާގެ ތެރެއިން -- ފޮޓޯ: ފޭސްބުކް\n"ސަޓާ އެވޯޑްސް 2019" ފެށެން ދިހަ ދުވަސް\nސައުތު އޭޝިއަން ޓްރަވެލް އެވޯޑްސް (ސަޓާ)ގެ ހަތަރުވަނަ އެވޯޑު ދިނުމުގެ ހަފްލާގެ ހާއްސަ އިވެންޓު ފެށެން ދެން އޮތީ ދިހަ ދުވަހެވެ.\nމިއަހަރުގެ ސަޓާ އެވޯޑްސް ބޭއްވުމަށް ހަމަޖައްސާފައިވަނީ މިމަހުގެ 19 އަދި 20 ވަނަ ދުވަހު އަމަރީ ގައްލެ ސްރީލަންކާ ހޮޓަލުގައެވެ. ސަޓާ އެވޯޑްސް ހާސިލު ކުރާ ފަރާތްތަކަށް އެވޯޑު ދިނުން އޮންނާނީ މިމަހުގެ 20 ވަނަ ދުވަހުގެ ރޭ އޮންނަ ގާލާ އިވެންޓުގައެވެ.\nސަޓާ އެވޯޑްސް އެންމެ ފުރަތަމަ ބާއްވާފައިވަނީ 2016 ވަނަ އަހަރު ސްރީލަންކާގެ ކޮލަމްބޯގައެވެ. 2017 ވަނަ އަހަރު އެވޯޑް ހަފުލާ އައްޑޫ ސިޓީގެ އިކުއޭޓަރ ވިލެޖްގައި ބާއްވާފައިވާ އިރު، މިދިޔަ އަހަރު މި ހަފުލާ ބާއްވާފައިވަނީ އިންޑިއާގެ މުމްބާއީގައެވެ. މިއީ ސަޓާ އެވޯޑް ބާއްވާ ހަތަރުވަނަ އަހަރެވެ.\nސަޓާއަކީ ދެކުނު އޭޝިއާގެ ގައުމުތަކުގެ ތެރެއިން ފަތުރުވެރިކަމުގެ ދާއިރާގައި ކުރިއަރާފައިވާ ފަރާތްތަކާއި އެފަރާތްތަކުން ކުރާ މަސައްކަތުގެ އަގުވަޒަން ކުރުމަށްޓަކައި އެންމެ ފުރަތަމަ ދޭން ފެށި އެވޯޑެވެ. އަދި މި އެވޯޑަކީ މި ސަރަހައްދުގެ ގައުމުތަކުގެ ތެރެއިން އެންމެ ގިނަ ގައުމުތައް ހިމެނޭ އެސޯސިއޭޝަންތަކުން އެންޑޯޒް ކޮށްފައިވާ އެވޯޑުވެސްމެއެވެ.\nސަޓާ އެވޯޑްސް 2019 ތައާރަފު ކުރުމުގެ އިވެންޓް މިދިޔަ ޖުލައިމަހުގައި ސްރީލަންކާގައި ވަނީ ބާއްވާފައެވެ. އެ އިވެންޓުގައި ސަޓާގެ ބައިވެރިންނާއި މުހިންމު ސްޕޮންސަރުން ބައިވެރިވެފައިވެއެވެ. މިއަހަރުގެ ސަަޓާ އެވޯޑަށް 500 އަށްވުރެ ގިނަ ފަރާތް ނޮމިނޭޓް ވެފައިވެއެވެ.\nސަޓާގެ ހަތަރު ވަނަ އެވޯޑްސް މިއަހަރު ބާއްވާ އިރު، މި އެވޯޑްސްގައި ބައިވެރިވަނީ ހަ މަންޒިލަކުންނެވެ. އެއީ ރާއްޖޭގެ އިތުރުން އިންޑިއާ، ސްރީލަންކާ، ބަންގްލަދޭޝް، ބޫޓާން އަދި ނޭޕާލްއެވެ. 17 އަށްވުރެ ގިނަ ޓްރަވެލް އިންޑަސްޓްރީގެ އޮގަނައިޒޭޝަންތަކުން ސަޓާ އެވޯޑް އެންޑޯސްކޮށްފައިވާ އިރު، ފާއިތުވި ހަތަރު އަހަރު ސަޓާއިން ބޮޑެތި ކުރިއެރުންތަކެއް ވަނީ ހޯދައިފައެވެ.\nސަޓާ އެވޯޑްސް 2019ގެ އޮފިޝަލް އޮންލައިން މީޑިއާ ޕާޓްނަރަކީ "ވަން އޮންލައިން"އެވެ.\nގުޅޭ ޓެގު ސަޓާ\nލ. އަތޮޅާއި އައްޑޫ ސިޓީ ބަލައިލަންދާން މޯލްޑިވިއަން ހޮލިޑޭސް އިން ހާއްސަ ޕެކޭޖުތަކެއް\nސިންގަލް ކްލިކް: ފެމިލީ ހަބް/ސުމާޓް އައިސް އަލަމާރީ ވަރަށް ވެސް ގެވެހި\nއުރީދޫގެ އަމާޒު: އިންޓަނެޓަކީ އެންމެނަށް ވެސް އަމާން ތަނަކަށް ހެދުން\nއުރީދޫގެ ކާމިޔާބީގައި ދިވެހި ރައްޔިތުންނާއި ޕާޓްނަރުން އިސް ދައުރެއް އަދާކުރޭ: ނަޖީބް


Minister Aslam, alun magaamuge huvaakuravvaifi | Mihaaru\nޚަބަރު / މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު\nމިނިސްޓަރު އަސްލަމް، ރައީސް އިބްރާހިމް މުހައްމަދު ސޯލިހުގެ ކުރިފުޅުމަތީގައި މަގާމުގެ ހުވާ މިއަދު ކުރައްވަނީ.---ފޮޓޯ: ރައީސް އޮފީސް\n14 ޖޫން 2020 - 12:42\nރައީސް އޮފީހުގައި ބޭއްވި ރަސްމިއްޔާތެއްގައި ރައީސް އިބްރާހިމް މުހައްމަދު ސޯލިހުގެ ކުރިފުޅުމަތީގައި އަސްލަމް ވަނީ މަގާމުގެ ހުވާކުރައްވައިފަ އެވެ. އޭނާ އަށް ހުވާލައި ދެއްވީ ސުޕްރީމް ކޯޓުގެ ފަނޑިޔާރު ޑރ. އަޒްމިރާދާ ޒާހިރު އެވެ.\nނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗަރުގެ މަގާމަށް އަސްލަމް މި އައްޔަން ކުރެއްވީ، ހައުސިން އެންޑް އާބަން ޑިވެލޮޕްމަންޓް މިނިސްޓްރީ، ރައީސް އިބްރާހިމް މުހައްމަދު ސޯލިހު މިދިޔަ ބުރާސްފަތި ދުވަހު އުވާލައްވައި ނޭޝަނަލް ޕްލޭނިން މިނިސްޓްރީގެ މަސައްކަތްތަކުގެ ތެރެއަށް ހައުސިން މިނިސްޓްރީގެ މަސްއޫލިއްޔަތުތައް އިތުރު ކުރެއްވުމުންނެވެ.\nމި ސަރުކާރު ހިންގާ ކޯލިޝަންގެ މައި ޕާޓީ އެމްޑީޕީގެ އިސް މެމްބަރު އަސްލަމް މިހާތަނަށް ހުންނެވީ ނޭޝަނަލް ޕްލޭނިން އެންޑް އިންފްރާސްޓްރަކްޗަރު މިނިސްޓަރުގެ މަގާމުގަ އެވެ.\nހައުސިން މިނިސްޓްރީ އުވައިލުމާ އެކު، އެ މިނިސްޓްރީގެ މުވައްޒަފުން ވެސް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗަރު މިނިސްޓްރީ އަށް ބަދަލުކުރަން ސަރުކާރުން ވަނީ ނިންމައިފަ އެވެ.\nރައީސް އިބްރާހިމް މުހައްމަދު ސޯލިހު، ހައުސިން މިނިސްޓްރީ އުވައިލެއްވީ އެ މިނިސްޓްރީގެ މިނިސްޓަރަކަށް ހުންނެވި އައިމިނަތު އާތިފާ މިދިޔަ ބުދަ ދުވަހު އިސްތިއުފާ ދެއްވުމުންނެވެ. ސަރުކާރު ހިންގާ ކޯލިޝަންގައި ހިމެނޭ މޯލްޑިވްސް ރިފޯމް މޫވްމަންޓް (އެމްއާރުއެމް) ގެ ޓިކެޓުގައި މިނިސްޓަރުކަމަށް އައްޔަން ކުރައްވާފައި ހުންނެވި އާތިފާ އިސްތިއުފާ ދެއްވީ އާލާސްކަންފުޅާ އުޅުއްވާތީ އެވެ.\nނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗަރު މިނިސްޓްރީ އުފެއްދުމާ އެކު، އެއީ މި ސަރުކާރުގެ އެންމެ ބިޔަ މިނިސްޓްރީ އަށް ވަނީ ވެފަ އެވެ.\nރައީސް އިބްރާހިމް މުހައްމަދު ސޯލިހް މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު ނެޝަނަލް ޕްލޭނިން އެންޑް އިންފްރާސްޓްރަކްޗަރު ހައުސިން މިނިސްޓަރު ހައުސިން މިނިސްޓްރީ ސިޔާސީ މަގާމުތައް އައިމިނަތު އާތިފާ، (ކުރީގެ ހައުސިން މިނިސްޓަރު)\n34 ކޮމެންޓް, 62 ރިއެކްޝަންސް\nހުވާކުރީ އަސްލަމްބާ ނުވަތަ އެހެން މީހެއްބާ؟؟ ނޭގޭ މޫނު ބުރުގާ އަޅާފައި ހުރީމާ.\nގައު މުގެ ހާލަތު މިވަރުންދަނީކަމުގައިވާނަ މަ ހުކުރު ޚުތުބާވެސް ކިޔާނީ އަންހެނުންތާދޯ ހުވާލައިދެނީވެސް އަންހެނުން އޭނާގެ ހާލަތު އެގޭބާ\nއަސްލަމް ހިންގި ޕްލެގްޝިޕް ޕްރޮޖެކްޓް ތަކުގެ ފެންވަރު ކުރީގެ ޢަރަބިއްޔާ އާ ގާކޮށީގައި ހަދާފައިވާ ޢިމާރާތްތަކުން ފެނޭ.\nމުއިއްޒު އަށް ކުރާ ކައްކަދޭން އުޅުނު އިސް މީހާ ލައިގެން އަކުރަމު މެދުވެރިވެ ވައްކަން ކުރަންނާ އެއީ ގޯހެއް. ޝާނާ ވަކި ކުރޭ\nއެމްޑީޕީ ޤައުމު ފުނޑާލަމުން ދާއިރު ބަލަން ނުތިބޭނެ. އަދި ޖަލްސަތަކައްވެސް ނުދާނެ މީ ވަރައް ވާހަކަ. ރާއްޖެ މިދަނީ ރަނގަޅަކައްނުން ދަރިންނޭ.\nކޮންގްރާ މިނިސްޓަރ އަސްލަމް\nތިޔަ މިނިސްޓްރީ ގެ ނަމަކަށް ވާން ޖެހެނީ މިނިސްޓްރީ އޮފް ޕްލޭނިން،، އެންވަޔަރމެންޓް، ފިޝަރީޒް، ޓްރާނސްޕޯރޓް، ޓޫރިޒަމް އެންޑް އިންފްރާސްޓްރަކްޗަރ ކަމުގައި ރައީސަށް ލަފާ އަރުވަނެވެ.\nމަޝެއް ތާއީދެ ނުކުރާނަން މިސަރުކާރަކަ އަޅުގަނޑަ މިހާރު ހީވަނީ ޤައުމު ވިއްކާލާފަހެން މިއޮތީ.\nއެމްޑީޕީގެ5އަހަރު ނިމޭއިރު ރާއްޖެ އޮންނާނީ އެއްފުޝުން އަނެއްފުޝަ ޖެހިފަ. އަލުން ޤައުމު މިނިވަންކުރަން ޖެހިފަ.\nއެމްޑީޕީ އަޅަން އުޅުނު ފްލެޓްތަކެއް ނުހުންނާނެ މައުމޫން ދައުރުގާ ނަގަން ހުރިލޯނުތަ ނަޝީދުގެ ވެރިކަމަ ވާރަތުވީ. އަލިބެ އެބުނީ ތެދެ.\nޤާއުމު ދެކެ ލޯބިނުވާ ބަޔަކު ވެރިކަމައް އެރުވީމަ ރާއްޖެއަ ލިބޭނީ ގެއްލުން.


ޢާންމު ލިޔުން – Page 8 – DhiSalafiyyah\nގެތައް އިޞްލާޙުކުރުމަށް 40 ނަޞީޙަތް (29)\nހަދިޔާއެއް: ވީވަރަކުން ގޭގައި ވަޤުތު ހޭދަކުރެވޭތޯ ބަލާށެވެ.\n29/05/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nގެތައް އިޞްލާޙުކުރުމަށް 40 ނަޞީޙަތް (28)\nފަނަރަވަނަ ނަޞީޙަތް: އެމީހެއްގެ ދީނީކަންކަމާމެދު ތިބާ ނުރުހޭ މީހަކު ގެއަށް ނުވެއްދުން\n23/05/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nއިބުނު އަލްޤައްޔިމު : އަޅާ ވެރިރައްބުގެ ކުރިމަތީގައި ހުއްޓިހުންނާނެ ދެމަޤާމް\nއިމާމު އިބުނުލް ޤައްޔިމު ރަޙިމަހުﷲ އެކަލޭގެފާނުގެ ފޮތެއްކަމުގައިވާ ފަވާޢިދުގައި ލިޔުއްވާފައިވެއެވެ. “އަޅާ އޭނާގެ ރައްބުގެ ކުރީމަތީގައި ހުއްޓެން ޖެހޭ ދެމަޤާމެއް ވެއެވެ. (ފުރަތަމައީ) ﷲގެ ކުރިމަތީގައި ނަމާދަށް ހުއްޓޭ ހުއްޓުމެވެ. (ދެވަނައީ) ﷲ ސުބުހާނަހޫ ވަތަޢާލާ އާއި ބައްދަލުކުރާ ދުވަހު (ޤިޔާމަތްދުވަހު) ހުއްޓޭ ހުއްޓުމެވެ. ފުރަތަމަ ހުއްޓުމުގައި ޙައްޤުގޮތުގައި ހުއްޓުނު (އެބަހީ: ނަމާދު ފުރިހަމައަށް ޤާއިމުކޮށްފި) މީހާއަށް ދެވަނަ ޙުއްޓުން ލުއިވާހުއްޓެވެ. ފަހެ (އެފުރަތަމަ) ހުއްޓުމަށް ފަރުވާ ކުޑަކޮށްފި މީހާއަށް ދެވަނަ ހުއްޓުން ނުހަނު ދަތިއުނދަގޫ ވެގެންވާ…\n24/04/2014 އިސްލާމީ އުއްމަތް, ޢާންމު ލިޔުންއައްޝައިޚު ޢަބްދުއްރަޙީމް ބިން މުޙައްމަދު\nތަފާސް ހިސާބުތަކުން ދައްކާގޮތުގައި މިހާރު ދުނިޔޭގެ އާބާދީގައި މިއުޅޭ6ބިލިއަން މީހުންގެ ތެރެއިން އަހަރެއްގެ ތެރޭގައި 55.3 މިލިއަން މީހުން މިދުނިޔެ ދޫކޮށްފައި ދެއެވެ. ﷲ ސުބްޙާނަހޫ ވަތަޢާލާގެ އިޒުނަފުޅާއި އެކު މިދިޔަ ދެތިން އަހަރުތެރޭގައި މިއީ ގާތްގަނޑަކަށް މަލަކުލް މައުތުގެފާނު މަރުހިއްޕެވި މީހުންގެ އަދަދެވެ.\n21/04/2014 ޢާންމު ލިޔުން, މުޖުތަމަޢުއަލްއަޚް އަޙްމަދު ޝުޖާޢު ޝަރީފް\nގެތައް އިޞްލާޙުކުރުމަށް 40 ނަޞީޙަތް (27)\nالحمد لله والصلاة والسلام على رسول الله وعلى آله وصحبه أجمعين. ސާދަވަނަ ނަޞީޙަތް: ޢާއިލާތެރޭގައި ހުރި ޚިލާފުތައް ދަރިންގެ ކުރިމަތީގައި ފާޅުނުކުރުން ގިނަ ބަޔަކު އެއްގެއެއްގެ ތެރޭގައި ދިރިއުޅޭއިރު އެއްވެސް ވައްތަރެއްގެ ދެބަސްވުމެއް ނެތި ނޫޅެވޭނެއެވެ. ޞުލްޙަވެރިވުމަކީ ރަނގަޅުގޮތެވެ. އަދި ޙައްޤަށް ރުޖޫޢަވުމަކީ ރިވެތި ޚުލުޤެކެވެ. ނަމަވެސް ގޭގެ އެއްބައިވަންތަކަމަށް ގުޑުންއަރާ، ގޭގެ އެތެރޭގެ ބިނާއަށް ގެއްލުންވަނީ އެ މައްސަލަތައް ގޭގެ އަހުލުވެރިންގެ ކުރިމަތީ ފާޅުކުރުމުންނެވެ. ފަހެ އޭރުން ޢާއިލާ ދެބަޔަށް ނުވަތަ އެއަށްވުރެ ގިނަ…\n11/04/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nއަތްތަކާއި ފައިތަކުގެ ނިޔަފަތިތައް ދިގުކުރުމަކީ ޒީނަތްތެރިވުމުގެ ނަމުގެ ތެރޭގައި މުޖުތަމަޢުތަކުގައި ފެތުރިފައިވާ ނުބައި އާދައެކެވެ. މިކަމަކީ ކާފަރު މުޖުތަމަޢުތަކުން ފެތުރިގެން އައިސްފައިވާކަމެކެވެ.\n06/04/2014 ޢާންމު ލިޔުން, މުޖުތަމަޢުއައްޝައިޚް މުޙައްމަދު ސިނާން\nގެތައް އިޞްލާޙުކުރުމަށް 40 ނަޞީޙަތް (26)\nތޭރަވަނަ ނަޞީޙަތް: ޢާއިލާގެ ކަންތައްތަކާމެދު މަޝްވަރާކުރުމަށް ބައްދަލުވުންތައް ބޭއްވުމަށް ފުރުޞަތުދިނުން\n26/03/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nއިސްލާމީ ތަރުބިއްޔަތުގެ ޢިލްމު 1\nއިސްލާމްދީނަކީ ތަރުބިއްޔަތަށް ވަރަށްބޮޑަށް ބާރުއަޅާ ދީނެކެވެ. އިސްލާމީ ޝަރީޢަތުގެ ވަރަށް ގިނަ ބައިތަކަކީ ތަރުބަވީ ޢަމަލުތަކެވެ. އިސްލާމްދީނަކީ ހަމައެކަނި ޢިލްމާ މަޢުރިފާގެ މައްޗަށް ބިނާވެފައިވާ ދީނެއް ނޫނެވެ. އަދި ކިއެއްތަ އެއީ ޢަމަލީ ދީނެކެވެ. ޢިލްމަކީ އެ ޢަމަލަށް ވާޞިލްކޮށްދޭ މެދުވެރިޔާއެވެ. މާތް ﷲ މި ބިންމައްޗަށް އަޅުގަނޑުމެން އިންސާނުންނަށް ތެދުމަގު ދެއްކެވުމަށްޓަކައި ފޮނުއްވި ނަބިއްޔުންނާއި ރަސޫލުން ކުރެއްވި ހަމައެކަނި ކަމަކީ ﷲ ސުބްޙާނަހޫ ވަތަޢާލާ އެބޭކަލުން މެދުވެރިކުރައްވައި އުންމަތްތަކުގެ މައްޗަށް ބާވައިލެއްވި ފޮތްތައް ކިޔަވައިދިނުމާއި ޝަރީޢަތް…\n22/03/2014 މުޖުތަމަޢުއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nގެތައް އިޞްލާޙުކުރުމަށް 40 ނަޞީޙަތް (25)\nގޭގައި ގެންގުޅޭ ބުޅާ، ތެލި ތަށިން ކައިބޮއެ ހެދުމުން އެތެލި ތަށި ނުވަތަ އޭގައި ހުރި ކާއެއްޗެހި ނަޖިހެއް ނުވެއެވެ.\n11/03/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nގެތައް އިޞްލާޙުކުރުމަށް 40 ނަޞީޙަތް (24)\nމިކަން ނަހީ ކުރައްވާފައި މިވަނީ އެކަނި އުޅޭއިރު ޢަދުއްވެއްގެ ހަމަލާއެއް، ނުވަތަ ވަގެއް ނުތަވަ ބައްޔެއްގެ ކުރިމަތިވުމުން އެކަނިވެރިކަމަކާއެކު އެކަމާ ކުރިމަތިލާން ޖެހޭނެތީއެވެ.\n04/03/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nދުނިޔޭގެ އެކި ކަންކޮޅުތަކުން ވަރަށް ބައިވަރު މީހުން ﷲ ސުބްޙާނަހޫ ވަތަޢާލާ ބާވާލެއްވި ބަރާކާތްތެރި ފޮތްކަމުގައިވާ ކީރިތި ޤުރުއާން ހިތުދަސް ކުރަމުން ގެންދެއެވެ.\n20/02/2014 ޢާންމު ލިޔުން, މުޖުތަމަޢުއަލްއަޚް އަޙްމަދު ޝުޖާޢު ޝަރީފް\nއަންހެން ބޭކަނބަލުން ދީނީ ޢިލްމު އުނގެނުން\nއަންދަލުސްގެ މުސްލިމުންގެ ޚިލާފާ އޮތް ޒަމާނުގައި ހިނގި ޙާދިޘާއެކެވެ. އޭރުގެ ޚަލީފާ އެކަލޭގެފާނުގެ ދޮށީ ފިރިހެން ދަރިކަލުން ކައިވެނި ކޮށްދެއްވުމަށްޓަކައި އަންހެން ކުއްޖަކު ހޯދަން މަސައްކަތް ކުރެއްވިއެވެ.\n18/02/2014 އުޚްތުން, ޢާންމު ލިޔުންއަލްއަޚް އަޙްމަދު ޝުޖާޢު ޝަރީފް\nތިބާ ދަނީ މުރާޤަބާ ކުރެވެމުންނެވެ.\nލޮބުވެތި މުސްލިމް އަޚުންނާއި އުޚްތުންނޭވެ! ﷲ ތަޢާލާ ތިބާ މުރާޤަބާ ކުރައްވާކަން ތިބާއަށް އެނގޭ އިރު ތިބާގެ ޙަޔާތް އެއިލާހަށް ކިޔަމަންގަތުންމަތީ ހޭދަކުރާށެވެ.\n16/02/2014 އިސްލާމީ އުއްމަތް, ޢާންމު ލިޔުންއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nގެތައް އިޞްލާޙުކުރުމަށް 40 ނަޞީޙަތް (23)\nالحمد لله والصلاة والسلام على رسول الله وعلى آله وصحبه أجمعين. ރަޖުޢީ ވަރިއަކުން ވަރިކޮށްފައިވާ އަންހެނާ ޢިއްދައިގެ ދުވަސްވަރު އޭނާގެ ގެއިން ނިކުމެގެން ގޮސްގެން ނުވާނެއެވެ. އަދި އޭނާ ގެއިން ނެރެލައިގެންވެސް ނުވާނެއެވެ. އަދި އޭނާއަށް ބޭނުންވާ ޚަރަދުތައް ކޮށްދޭންވާނެއެވެ. ﷲ ތަޢާލާ ވަޙީކުރައްވާފައިވެއެވެ. ﴿يَا أَيُّهَا النَّبِيُّ إِذَا طَلَّقْتُمُ النِّسَاءَ فَطَلِّقُوهُنَّ لِعِدَّتِهِنَّ وَأَحْصُوا الْعِدَّةَ ۖوَاتَّقُوا اللَّـهَ رَبَّكُمْ ۖ لَا تُخْرِجُوهُنَّ مِن بُيُوتِهِنَّ وَلَا يَخْرُجْنَ إِلَّا أَن يَأْتِينَ…\n08/02/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ\nގެތައް އިޞްލާޙުކުރުމަށް 40 ނަޞީޙަތް (22)\nالحمد لله والصلاة والسلام على رسول الله وعلى آله وصحبه أجمعين. ކުޑަކުދިންނާއި ޚާދިމުންނަށް އެމީހުންގެ މައިންބަފައިން ނިދާ ކޮޓަރިއަށް މީހުން އާންމުކޮށް ނިދާ ގަޑިތަކުގައި، ހުއްދަ ނުހޯދާ ވަނުން މަނާކުރަންޖެހޭނެއެވެ. އެވަޤުތުތަކަކީ ފަތިސް ނަމާދުގެ ކުރިން، ދުވާލު އަރާމުކުރާ ވަޤުތު އަދި ޢިޝާ ނަމާދުގެ ފަހެވެ. އެއީ އެބައިމީހުންނަށް ފެންނަން ނުވާ އެއްޗެއް ފެނިދާނެ ކަމުގެ ބިރަށްޓަކައެވެ. މިވަޤުތުތައް ނޫން ވަޤުތެއްގައި އެބައިމީހުންނަށް އެއްޗެއް ފެނިއްޖެނަމަ އެބައިމީހުންގެ މައްޗަށް ކުށެއްނެތެވެ. ސަބަބަކީ އެބައިމީހުންގެ…\n06/02/2014 ޢާންމު ލިޔުން, މުޖުތަމަޢުއަލް އުޚްތު އުއްމު ޢަބްދިﷲ


ރ. ހުޅުދުއްފާރުގެ ނޫރު މިސްކިތުގެ ފާޚާނާހޮޅި ނަރުދަމާ ނިޒާމަށް ގުޅައިދޭނެ ފަރާތެއް ހޯދުން\nމިކައުންސިލުންދޭ މަޢުލޫމާތާއިއެއްގޮތަށް ރ. ހުޅުދުއްފާރުގެ ނޫރު މިސްކިތުގެ ފާޚާނާ ހޮޅި ނަރުދަމާ ނިޒާމަށް ގުޅައިދިނުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nމިކަމަށް ޝައުޤުވެރިވާ ފަރާތްތަކުން، 31 އޮކްޓޯބަރ 2019 ވަނަ ދުވަހުގެ 13:00ށް މަޢުލޫމާތު ސާފުކުރެއްވުމަށް މިއިދާރާއަށް ވަޑައިގެން، 12 ނޮވެމްބަރ 2019 ވަނަ ދުވަހުގެ 13:00ށް ބިޑް ހުށަހެޅުއްވުމަށް ދަންނަވަމެވެ. މިކަމަށް އެދި ކުރިމަތިލެވޭނީ ވިޔަފާރި ރަޖިސްޓަރީކުރުމުގެ ޤާނޫނު (ޤާނޫނު ނަންބަރު 18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު 19/2014) ގެ ދަށުން ރަޖިސްޓަރީވެފައިވާ ފަރާތްތަކަށެވެ.\nމަޢުލޫމާތު ސާފުކުރައްވަން ވަޑައިނުގަންނަވާ ފަރާތްތަކުން ހުށަހަޅުއްވާ ބިޑްތައް ބަލައި ނުގަނެވޭނެ ވާހަކަ ދަންނަވަމެވެ. މަޢުލޫމާތު ސާފުކުރައްވަން ވަޑައިގަންނަވާއިރުއާއި ބިޑް ހުށަހަޅުއްވާއިރު ބަދަލުގައި މީހަކު ފޮނުއްވާނަމަ، ވެރިފަރާތުގެ ސިޓީއަކާއި އައި.ޑީ ކާޑުގެ ކޮޕީއެއް އަދި ބަދަލުގައި ވަޑައިގަންނަވާ ފަރާތުގެ އައި.ޑީ ކާޑުގެ ކޮޕީއެއް ހުށަހަޅަންވާނެއެވެ.\n- ފާޚާނާ ހޮޅި ނަރުދަމާ ނިޒާމަށް ގުޅުމާއިގުޅޭ އިޢުލާން


Ahmateege bandhah 8 dhuvas – Iru\nސީލައިފް އައްމަޓީގެ ބަންދަށް އަށް ދުވަސް\nފްލެޓް އަޅާއިދޭނެކަމަށް ބުނެ މަކަރާ ހީލަތުން އޮޅުވާލައިގެން އެތައް ބައެއްގެ އަތުން ފައިސާ އަތުލި މައްސަލައިގައި ހައްޔަރުކޮށްފައިވާ ސީލައިފް ގްލޯބަލް އިންކް ޕްރައިވެޓް ލިމިޓެޑުގެ ވެރިޔާ އަޙްމަދު މޫސާގެ ބަންދަށް ކްރިމިނަލްކޯޓުން 8 ދުވަސް އިތުރުކޮށްދީފިއެވެ. އަޙްމަދު މޫސާ ފިލައިގެން ލަންކާގައި އުޅެނިކޮށް ހައްޔަރުކޮށް ރާއްޖެ ގެނެސްފައިވަނީ މާޗްމަހުގެ 24 ވަނަ ދުވަހުއެވެ.\nސީލައިފް ގްލޯބަލް އިންކް ޕްރައިވެޓް ލިމިޓެޑުގެ ވެރިޔާ އަޙްމަދު މޫސާ ހައްޔަރުކޮށްގެން މާލެ ގެނެސް މައްސަލަ ތަހުޤީގުކުރުމަށްފަހު އޭނާގެ މައްޗަށް ޕްރޮސެކިއުޓަރ ޖެނެރަލްގެ އޮފީހުން ވަނީ ޚިޔާނާތުގެ 42 ދައުވާއެއް އުފުލާފައެވެ. މީ އެނާ ހިޔާނާތްތެރެިވި ކޮންމެ މީހެއްގެ ދައުވާ ވަކިވަކިންނެވެ. މި މައްސަލަތައް އޭނާގެ މައްޗަށް ސާބިތިވެއްޖެނަމަ 65 އަހަރުގެ ޖަލު ހުކުމެއް އަންނާނެވެ.\nއަޙްމަދު މޫސާގެ ބަންދުގެ މުއްދަތު އިތުރުކުރުމަށް ކްރިިމިނަލްކޯޓަށް ހާޒިރުކުރުން ކޯޓުން ވަނީ އޭނާގެ ބަންދަށް 8 ދުވަސް އިތުރުކޮށްދީފައެވެ. ދައުލަތުން އެދުނީ ޝަރީއަތް ނިމެންދެން ބަންދުކޮށްދިނުމަށެވެ. އެހެންނަމަވެސް މައްސަލަ ބެއްލެވި ގާޒީ ވިދާޅުވީ މި މައްސަލަ ކޯޓަށް ހުށައެޅިފައިވާތީ އެންމެ ރަނގަޅު ގޮތަކީ ހުށައެޅިފައިވާ ހެއްކާ ގަރީނާތަކަށް ބެލުމަށްފަހު އެ މައްސަލަ ބައްލަވާ ގާޒީ ގޮތެއް ނިންމުންކަމަށެވެ.\nބަންދުގެ މަޖިލީހުގައި ވާހަކަ ދައްކަމުން ސިއްހީ ފަރުވާ ނުލިބޭކަމުގެ ޝަކުވާ އަޙްމަދު މޫސާވަނީ އުފުލާފައެވެ. އޭނާގެ މި ޝަކުވާތަކާއި ގުޅިގެން އޭނާއަށް ސިއްހީ ފަރުާގެ އިންތިޒާމުތައް ހަމަޖައްސާދިނުމަށް ބަންދުގެ މަޖިލީޙުގައި އިންނެވި ގާޒީ ވަނީ ދައުލަތަށް އަންގަވާފައެވެ.\nހުޅުމާލޭގައި 3000 ހައުސިން ޔުނިޓް އަޅަން ސީލައިފާ ޙަވާލުކުރުމުން ފްލެޓް ވިއްކާނެކަމަށް ބުނެ އެކި ފަރާތްތަކުގެ އަތުން ބޮޑެތި ޢަދަދުތަކުން ފައިސާ ނެގުމަށްފަހު ފިލައިގެން އުޅެނިކޮށް އަޙްމަދު މޫސާ ސްރީލަންކާއިން ހައްޔަރުކުރީ މިއަހަރުގެ ފެބުރުއަރީ 21ވަނަ ދުވަހުގެ ރެއެވެ. އެނާ ހައްޔަރުކޮށްފައިވަނީ އޭނާ ހޯދުމަށް 2019ވަނަ އަހަރުގެ އޭޕްރީލް މަހުގެ ތެރޭގައި އިންޓަޕޯލުން ރެޑް ނޯޓިސް ނެރެފައިވަނިކޮށެވެ.\nޕްރޮސެކިއުޓަރ ޖެނެރަލް އޮފީހުން ވިދާޅުވީ 2014 ވަނަ އަހަރު ހައުސިން ޑިވެލޮޕްމެންޓް ކޯރޕަރޭޝަން (އެޗްޑީސީ) އާއި ސީލައިފް ގްލޯބަލް އިންކް ޕްރައިވެޓް ލިމިޓެޑާ ދެމެދު ވެފައިވާ އެއްބަސްވުމެއްގެ ދަށުން ހުޅުމާލޭގައި 3000 (ތިންހާސް) ހައުސިން ޔުނިޓް އެޅުމަށް، ސީ-ލައިފާއި ޙަވާލުކުުރުމުން، އެ އެއްބަސްވުމުގައިވާ މުއްދަތުގައި ހައުސިން ޔުނިޓްތައް އެޅުމުގެ ޢަމަލީ މަސައްކަތް ފުރިހަމަކޮށްފައި ނުވާކަމަށެވެ. އަދި މަކަރާއި ހީލަތުން އެތަށް ބައެއްގެ އަތުން ބޮޑެތި ޢަދަދުތަކުން ފައިސާ ނަގައި، އެ ފައިސާއަށް އަހްމަދު މޫސާ ޚިޔާނާތްތެރިވެފައިވާކަމަށްވެސް ޕީޖީ އޮފީހުން ވިދާޅުވެއެވެ.\nމަކަރާ ހީލަތުން އެތައް ބައެއްގެ އަތުން ފައިސާ އަތުލުމަށްފަހު، ސީލައިފްގެ ވެރިޔާ އަޙްމަދު މޫސާ ފިލައިގެން ލަންކާގައި އުޅެނިކޮށް ހައްޔަރުކޮށް ރާއްޖެ ގެނެސްފައިވަނީ މާޗްމަހުގެ 24 ވަނަ ދުވަހުއެވެ.\nސީލައިފުން ހުޅުމާލޭގައި 3000 އެޕާޓްމަންޓު އެޅުމަށް ބޮޑު މަޝްރޫއެއް އިއުލާނު ކުރީ 2016ވަނަ އަހަރުގައެވެ.


Hoonu Theyo Thaahehgge Thereah Ai Lumunves Mi Anhen Meehaa Ah Thadhu Ihusaaseh Nuwey - Vaguthu\nކެއްކުމަކީ ވަރަށް ޝައުގުވެރި އަދި އެެހާމެ ނުރައްކާތެރި ކަމެކެެވެ. ކައްކަން ބަދިގޭގައި އުޅޭ އުޅުމުގައި ތަފާތު ނުރައްކާތެރި ހާދިސާތައް ވެސް ހިނގައެވެ. ހޫނު ކާއެއްޗެއްސާއި ހިފާ ގެންގުޅޭ ސާމާނުތަކުން ހިތާމަވެރި ކަންތައްތައް ކުރިމަތިވެއެވެ. ވަކީން ހާއްސަކޮށް ހޫނު ތެލަކީ ވަރަށް ނުރައްކާތެރި އެއްޗެކެވެ.\nނަމަވެސް މި އަންހެން މީހާއަށް މިއީ ތަފާތު މީހެކެވެ. ހޫނު ތެޔޮ ތާހަށް ބާނަނީ އަމިއްލަ އަތެވެ،\nއެ މަންޒަރު މިހާރު ޓިކްޓޮކްގައި ހަލުވިކަމާއި ދައުރުވަމުން އަންނަ ވީޑިއޯއެއްގައި ފެނެއެވެ. އެ ވީޑިއޯއިން ފެންނަނީ އަންހެނަކު ކައި އެއްޗެހިތަކެއް ތެލުލާ މަންޒަރެވެ. ނަމަވެސް ހޫނު ތެޔޮ ގަނޑުގެ ތެރެއިން އެއްޗެހި ނެގުމަށް އިތުރު އާލާތެއްގެ ބޭނުމެއް ނުކުރެއެެވެ. ބޭނުން ކުރަނީ އެ އަންހެން މީހާގެ އަތެވެ.\nމި އަންހެން މީހާ ހޫނު ތެޔޮގަނޑުގެ ތެރޭގައި އަތް ބޭނުން ކޮށްލަނީ އެއްވެސް ޖެހިލުމެއް، ތަދެއް ވެސް ނުވެއެވެ. ތެޔޮގަނޑުން އަތް ނެގުމުން ވެސް ފިހުނުކަމުގެ އެއްވެސް ނިޝާނެއް ވެސް ނެތެވެ.\nޓިކްޓޮކްގެ މި ވީޑިއޯ ޓްވިޓާގައި ހިއްސާކުރަމުން ''ފަސްޓް ވީ ޓޭސްޓް''އިން ކެޕްޝަނުގައި ލިޔެފައިވަނީ ތެޔޮގަނޑުން އެއްޗެހި ނެގުމަށް އިތުރު ވަސީލަތެއް ބޭނުން ކުރާނީ ބަލިކަށި މީހުން ކަމަށް އެ އަންހެން މީހާ ބުނެފައިވާ ވާހަކައެވެ.\nހިނިތުންވެލައިގެން އެއްވެސް ހާސްކަމެއް ނެތި ހޫނު ބޮޑު ތެޔޮގަނޑެއްގެ ތެރޭގައިވާ އެއްޗެހިތައް އިތުރު އާލާތެއް ބޭނުންނުކޮށް އަދި ރައްކާތެރިކަމުގެ އެއްވެސް ކަމެއް ނެތި ނަގައި، އެއްފަރާތްކޮށް އަދި ހޫނު ތެޔޮފޮދެއް އަތުގެ ތެރެއަށްލައި މަންޒަރު މި ކުޑަކުޑަ ވީޑިއޯކޮޅުން ދައްކައިދެއެވެ.\nހޫނު ތެޔޮގަނޑުގެ ތެރޭގައި އަތް ގެންގުޅުމަށްފަހު ތެޔޮގަނޑޫން އަތް ނަގައި އަތަށް އެއްވެސް ތަދެއް، އަދި އަނިޔާއެއް ލިބިފައި ނެތްކަން މީހުންނަށް ދައްކައިލައެވެ.\nމި ވީޑިއޯ ވަނީ 20،000އަށްވުރެ ގިނަ މީހުން ބަލައިފައެވެ.\nމީގެ 10 އަހަރު ކުރިން ޒީ ޓީވީން ދެއްކި ޕްރޮގްރާމެއްގައި ތިކަންނުރާ ފިރިހެނެއް ދެއްކި!\nއޮކްޓޯބަރ 27, 2020 21:33\nއިހުސާސް ނުވަނީ ޖުޒާންބަލި ޖެހުނީމަ ....


ވާވޭ ކުންފުނީގެ އައު ވާހަކަތަކެއް ފަޅާ އެރުން\nވާވޭ ކުންފުނީގެ މި އެޕްލިކޭޝަން ޗައިނާގެ ބޮޑެތި ހޮސްޕިޓަލުތަކުގައި މިހާރުވެސް ދަނީ ބޭނުން ކުރަމުން\n19 ޖެނުއަރީ 2021 | އަންގާރަ 05:23\nޗައިނާގެ ވާވޭ ކުންފުނީގެ މައި އޮފީސް ހިންގަމުން އަންނަ އިމާރާތް\nޗައިނާގެ ޓެކްނޮލޮޖީ ކުންފުނި ވާވޭގެ އައު ވާހަކަތަކެއް އެމެރިކާގެ ޖާސޫސުން އަނެއްކާވެސް ފަޅާ އަރުވާލައިފިއެވެ.\nއެމެރިކާގެ ނެޝަނަލް އިންޓެލިޖެންސްއިން ފަޅާއަރުވާލައިފައިވާ ލިޔުންތަކުގައި ބުނާ ގޮތުން ވާވޭ ކުންފުނިން ވަނީ ޗައިނާ ސަރުކާރާއި ގުޅިގެން ސިންޖިއާން ޕްރޮވިންސްގައި ދިރިއުޅެމުން އަންނަ ވީގްރޫ މުސްލިމުން ހޮސްޕިޓަލަށް ފަރުވާ ހޯދުމަށް ދިޔުމުން ދެނެގަންނާނެ އެޕްލިކޭޝަނެއް އުފައްދާފައެވެ. އެގޮތުން ވާވޭ ކުންފުނީގެ މި އެޕްލިކޭޝަން ޗައިނާގެ ބޮޑެތި ހޮސްޕިޓަލުތަކުގައި މިހާރުވެސް ބޭނުން ކުރަމުން އަންނަ ކަމަށް އެމެރިކާގެ އިންޓެލިޖެންސުން ވަނީ ބުނެފައެވެ.\nމިކަމަށް ރައްދުދީ ވާވޭއިން ބުނީ 2018 ވަނަ އަހަރު ޗައިނާގެ އެކަޑަމީ އޮފް ސައިންސްއާ ގުޅިގެން އެ ކުންފުނިން އުފެއްދި މި އުފެއްދުމުގެ އަސްލު ބޭނުމަކީ ހޮސްޕިޓަލަށް ފަރުވާ ހޯދުމަށްދާ ފަރާތްތަކަކީ ކާކުކަން ދެނެގަތުމުގެ ބޭނުމުގައި ހެދި އުފެއްދުމެއް ކަމަށާއި، މިއީ ހަމައެކަނި ވީގްރޫ މުސްލިމުން ދެނެގަތުމަށް އުފެއްދި އުފެއްދުމެއް ނޫން ކަމަށެވެ.\nމިކަމާ ގުޅިގެން ވާވޭގެ ތަރުޖަމާނު ސީއެންއެންއަށް ދެއްވި ބަސްދީ ގަތުމެއްގައި ވިދާޅުވީ ވާވޭއިން މަސައްކަތް ކުރަނީ އަބަދުވެސް ތަފާތު ޓެކްނޮލޮޖީތައް އީޖާދު ކުރުމަށް ކަމަށާއި، އެކުންފުނިން ހަދާ އެޕްލިކޭޝަން ތަކަކީ މުސްތަގުބަލަށް އޭގެ ފައިދާ ކުރާނެ އެޕްލިކޭޝަންތަކެއް ކަމަށެވެ. އަދި އެމެރިކާގެ ނެޝަނަލް އިންޓެލިޖެންސްއިން ފަތުރަމުން އަންނަ ވާހަކަތަކަކީ ދޮގު ވާހަކަތަކެއް ކަމަށެވެ. މިއީ ވާވޭ ކުންފުނީގެ ވިޔަފާރި އިނދަ ޖައްސާލުމަށް އެމެރިކާ ސަރުކާރު އަޑީގައި އޮވެގެން ކުރަމުން އަންނަ މަސައްކަތެއް ކަމަށް ތަރުޖަމާނު ވިދާޅުވިއެވެ.\nމީގެ ކުރިންވެސް އެމެރިކާގެ އިންޓެލިޖެންސް އިދާރާއިން ވަނީ ވާވޭ ކުންފުނިން ޗައިނާގެ ސަރުކާރުން ވީގްރޫ މުސްލިމުންނަށް ކުރަމުން އަންނަ އަނިޔާތަކުގައި ބައިވެރިވެފައިވާކަން ފަޅާ އަރުވާލައިފައެވެ. އެއާއިއެކު ވާވޭ ކުންފުނީގެ އެމްބެސަޑަރ މަޝްހޫރު ފުޓްބޯޅަ ކުޅުންތެރިޔާ އެންޓޮއިން ގްރީޒްމަން ވަނީ ވާވޭ ކުންފުންޏާއެކު ހަދާފައިވާ އެއްބަސްވުން ނިމުމަކަށް ގެނަސްފައެވެ.


ޑީއާރުޕީ އަންހެނުންގެ ގޮފީގެ ހަރަކާތްތައް ފައިސާ ހޯދުމުގެ ގޮތުން ކާބޯތަކެތީގެ މައުރަޒެއް ބޭއްވުމަށް ހަމަޖައްސައިފި\nމަރިޔަމް ރާނިޔާ 06 އޭޕްރިލް 2010\n14:30ޑީއާރުޕީ އަންހެނުންގެ ގޮފީގެ ހަރަކާތްތައް ހިނގުމަށް ބޭނުންވާ ފައިސާ ހޯދުމުގެ ގޮތުން ކާބޯތަކެތީގެ މައުރަޒެއް އަންނަ މަހު ބޭއްވުމަށް ހަމަޖައްސާފައިވާ ކަމަށް ޑީއާރުޕީގެ އަންހެނުން ގޮފީގެ ރައީސާ އަދި...\nބިދޭސީންގެ ޑިޕޮސިޓް ފައިސާ އާއި ސަރުކާރު މުވައްޒަފުންގެ ޕްރޮވިޑެންޓް ފަންޑްގެ ފައިސާ އޭގެ ހައްގުވެރިންނަށް މިހާރު ނުލިބޭ ކަމަށް ބުނެ ލޭބަރ ޕާޓީން އޭސީސީ އަށް ހުށަހަޅައިފި\nހުސައިން ހަސަން 05 އޭޕްރިލް 2010\nސަރުކާރުގެ ބެލުމުގެ ދަށުގައި ބިދޭސީން ބަހައްޓާ ޑިޕޮސިޓް ފައިސާ އާއި ސަރުކާރު މުވައްޒަފުންގެ ޕްރޮވިޑެންޓް ފަންޑްގެ ފައިސާ އޭގެ ހައްގުވެރިންނަށް މިހާރު ނުލިބޭ ކަމަށް ބުނެ ލޭބަރ ޕާޓީން އެ މައްސަލަތައް އެ...\n65 އަހަރުން މަތީ މީހުންނަށް ދޭ އިނާޔަތުގެ ފައިސާ ބަރާބަރަށް ލިބެމުންނުދާ ކަމަށް ބުނެ ބައެއް ފަރާތްތަކުން ޝަކުވާ ކުރަމުން އެބަދޭ\nހުސައިން ހަސަން 17 މާރޗް 2010\n14:30އުމުރުން 65 އަހަރުން މަތީގެ މީހުންނަށް ސަރުކާރުން ދެމުން އައި އިނާޔަތުގެ ފައިސާ ބަރާބަރަށް ލިބެމުންނުދާ ކަމަށް ބުނެ ބައެއް ފާރާތްތަކުން ޝަކުވާކުރަމުން އެބަދެ އެވެ.ސަންއެފްއެމުން ގެނެސްދޭ ރައްޔިތު...\nހަމީދު އުމުރަށް ޖަލަށްލައި މިލްކުގައިވާ މުދަލާއި ފައިސާ ދައުލަތަށް ނެގުމަށް ހައިކޯޓުން ތާއީދުކޮށްފި\nހަވީރު ޑެއިލީ، 17 މާޗް 2010 00:00 17 މާރޗް 2010\nދެ ހާސް ހަތް ވަނަ އަހަރުގެ ނޮވެމްބަރު 15 ވަނަ ދުވަހު ވައިގެ މަގުން ރާއްޖެ އަށް އެތެރެކުރި 2.18 ކިލޯގެ މަސްތުވާތަކެތީގެ މައްސަލައިގައި ދައުވާ ލިބުނު ގ. ހިލްމަން އަބްދުލް ހަމީދު އަބްދުއް ސަމަދު އުމުރަ...\nޕީޖީ އޮފީހުގެ މުވައްޒަފުންގެ މުސާރަ އާއި އިނާޔަތްތަކުން އުނިކުރި ފައިސާ ދީފި\nހަވީރު ޑެއިލީ، 06 މާޗް 2010 00:00 06 މާރޗް 2010\nއިގްތިސާދީ ހާއްސަ ހާލަތެއް އައިސްގެން އުޅޭ ކަމަށް ބުނެ ޕްރޮސެކިއުޓާ ޖެނެރަލް (ޕީޖީ) އޮފީހުގެ މުވައްޒަފުންގެ މުސާރަ އާއި އިނާޔަތްތަކުން ނޮވެމްބަރާއި ޑިސެމްބަރު މަހު އުނިކޮށްފައިވާ 15 ޕަސެންޓް ފައިސާ މ...\nމޫނު ނިވާކޮށްގެން ތިބި ބަޔަކު ގޮސް، ހަބީބް ބޭންކްގެ މެނޭޖަރަށް ހަމަލާދީ ފައިސާ އާއި ބައެއް ތަކެތި ފޭރިގެންފި\nމަރިޔަމް ރާނިޔާ 04 މާރޗް 2010\n10:00މޫނު ނިވާކޮށްގެން ތިބި ގްރޫޕަކުން ގޮސް ހަބީބް ބޭންކްގެ މެނޭޖަރަށް ހަމަލާދީ ފައިސާ އާއި ބައެއް ތަކެތި ފޭރިގެންފި އެވެ.ޕާކިސްތާނަށް އުފަން މުހައްމަދު ޖާމިލް އަންޖުމްގެ ގެއަށް ގްރޫޕަކުން ގޮސް، އޭނާ...\nއޭޓީއެމަކުން ފައިސާ ނަގައިގެން ދިޔަ މީހެއްގެ އަތުން ފައިސާތައް ފޭރިގެންފި\nހަވީރު ޑެއިލީ، 04 ފެބުރުއަރީ 2010 00:00 04 ފެބްރުއަރީ 2010\nއޭޓީއެމަކުން ފައިސާ ނަގައިގެން ދިޔަ މީހަކު ހިފަހައްޓައި، ތޫނު އެއްޗަކުން ބިރުދެއްކުމަށް ފަހު އޭނާ އަތުގައި ހުރި ފައިސާތައް ބަޔަކު ފޭރިގެންފި އެވެ. ފުލުހުންގެ މައިމަރުކަޒުގައި އޮތް ނޫސްވެރިންގެ ބައްދަ...\nސަރުކާރުގެ މުވައްޒަފުންގެ މުސާރަ އިން ޕެންޝަނަށް ކަނޑާ ފައިސާ ދައުލަތުން ދައްކައިދޭން ހަމަޖައްސައިފި\nހަވީރު ޑެއިލީ، 28 ޖެނުއަރީ 2010 00:00 28 ޖެނުއަރީ 2010\nޕެންޝަން ގާނޫނުގެ ދަށުން އަންނަ މޭ މަހުން ފެށިގެން ސަރުކާރު މުވައްޒަފުންގެ މުސާރަ އިން ހަތް ޕަސެންޓް ޕެންޝަން ސްކީމަށް ކަނޑާ ގޮތަށް ހަމަޖައްސާފައިވާ އިރު، އެ ފައިސާ ދައުލަތުން ދައްކައި ދޭ ގޮތަށް ހަމަޖ...\nތިން ގައުމަކުން ގެންނަ ބިދޭސީންގެ އަތުން ބަހައްޓަން ޖެހޭ ޑިޕޮސިޓް ފައިސާ އިތުރުކޮށްފި\nބިދޭސީން ގެނައުމަށް ނަގާ ޑިޕޮސިޓް ފީ އަންނަ މަހުން ފެށިގެން ބޮޑުކުރާ ގޮތަށް ހަމަޖައްސާފައިވާ ކަމަށް އިމިގްރޭޝަން ޑިޕާޓްމަންޓުން މިއަދު ބުނެފި އެވެ. ކޮންޓްރޯލާ އޮފް އިމިގްރޭޝަން އަދި ސްޓޭޓް މިނިސްޓަރު...\nދައުލަތުގެ ބަޖެޓަށް ލިބޭނެ ކަމަށް ބެލެވުނު ފައިސާ އިން 150 މިލިއަން ރުފިޔާ ނުލިބޭނެ: ފިނޭންސް\nވިޔަފާރީގެ ފައިދާ އިން ޓެކްސް ނެގުމުގެ ބިލްގެ ކަންތައް ރައްޔިތުންގެ މަޖިލީހުން ނިމިފައި ނުވާތީ ދައުލަތުގެ ބަޖެޓުން މި އަހަރު ލިބޭނެ ކަމަށް އަންދާޒާ ކުރި އާމްދަނީ 150 މިލިއަން ރުފިޔާ މަދުވާނެ ކަމަށް ފ...\nޠާހިރާ އަޒްހާރު 25 މިނެޓު ކުރިން\nޢަލީ ރަމީޒް 33 މިނެޓު ކުރިން


މިސްކިތްތަކަށް ބޭނުންވާ ތަކެތިހޯދުން\nމިއިދާރާގެ އިއުލާން ނަންބަރު (IUL)298/298/2019/4ގެ އިއުލާނާއި ގުޅިގެން ލިބިފައިވާ އަންދާސީ ހިސާބުތަކުގެ އަގުބޮޑު ކަމުން ، މަތީގައި ދަންނަވާފައިވާ އިއުލާން ބާތިލް ކޮށް އަލުން މިއިއުލާން ކުރަމެވެ.\nމިރަށުގައިހުރި6މިސްކިތަށް ފޮޅާސާފްކުރުމަށް 01 އަހަރު ދުވަހަށް ބޭނުންވާ ތަކެތި އަހަރު ދުވަހުގެތެރޭގައި 04 ފަހަރުގެ މަތީން ( ކޮންމެ3މަހަކުން ) މިއިދާރާއިން ހަމަޖައްސާ އުސޫލަކުން ފޯރުކޮށް ދިނުމަށް ބޭނުންވާ ފަރާތެއް ހޯދުމަށް ބޭނުންވެއެވެ.\nވުމާއިއެކު މިކަމަށް ޝައުޤުވެރިވާ ފަރާތްތަކަށް ކަމާއިގުޅޭގޮތުން މަޢުލޫމާތު ދިނުމަށްބާއްވާ ބައްދަލުވުން (ފްރީބިޑްމީޓިންގ) 14 ފެބްރުއަރީ 2019 ވާ ބުރާސްފަތި ދުވަހު 11:00 ގައި އަލިފުށި ކައުންސިލް އިދާރާގައި އޮންނާނެއެވެ. އަދި މި މައުލޫމާތު އާއި ގުޅިގެން ހުށައަޅަންޖެހޭ އަންދާސީ ހިސާބު ހުށައެޅުންއޮންނާނީ 18 ފެބްރުއަރީ 2019 ވާ ހޯމަ ދުވަހުގެ 11:00 ގައި އަލިފުށި ކައުންސިލް އިދާރާގައެވެ.\nމަޢުލޫމާތު ދިނުމަށް ބާއްވާ ބައްދަލުވުމަށް ހާޟިރުނުވާ ފަރާތްތަކަށް އަންދާސީ ހިސާބު ހުށައެޅުމުގެ ފުރުޞަތު ނުލިބޭނެކަމުގައި ދަންނަވަމެވެ.\nވީމާ މިކަން ޢާއްމުކޮށް އަންގާ އިޢުލާންކުރީމެވެ.\nސުންގަޑި: 18 ފެބުރުވަރީ 2019 1100\n- iul 12


Ras Online - ކަނޑުވި ކުއްޖާ ހޯދުމަށް ފެށި އޮޕަރޭޝަން މެދުކަނޑާލައިފި\nޒަހީނުއްދީން ސަޢީދު 23 އޮކްޓޯބަރު 2021 - 17:17\nމިދިޔަ ހޮނިހިރު ދުވަހު މާލެއިން ފުރައިގެން ވ. ފުލިދޫއަށް ދަތުރު ކުރަނިކޮށް ލޯންޗަށް ޖެހި ރާޅައަކާއެކި ކަނޑަށް ވެއްޓި ގެއްލުނު ކުޑަ ކުއްޖާ ހޯދުމުގެ އޮޕަރޭޝަން މެދުކަަނޑާލައިފައިވާ ކަމަށް އެމްއެންޑީއެފުން ބުނެފިއެވެ.\nއެމްއެންޑީއެފުން ބުނީ ލޯންޗު ބަންޑުން ޖަހާލި ހާދިސާއަށް ފަހު މިދިޔަ ހޮނިހިރު ދުވަހުން ފެށިގެން ކުރިއަށް ގެންދިޔަ އޮޕަރޭޝަން މެދުކަނޑާލުމާ ހަމައަށް 4،706 އަކަ ނޯޓިކަލް މޭލުގެ ސަރަހައްދެއް ބަލާފައިވާ ކަމަށެވެ. ކުއްޖާ ހޯދުމަށް މިހާތަނަށް ކުރެވުނު މަސައްކަތުން އެ ކުއްޖާ ފެނިފައި ނުވާ ކަމަަށާއި އެހެންކަމުން ކުއްޖާ ހޯދުމުގެ އޮޕަރޭޝަން ވަގުތީ ގޮތުން މެދުކަނޑާލާފައިވާ ކަމަށް އެމްއެންޑީއެފުން ބުނެ އެެވެ.\nOperation ongoing in search of the boy lost at sea during the incident near K.Olhuveli Resort is still without success. A total of 4706 nautical miles have been searched by air and sea. pic.twitter.com/5azcfNcJk4\n— Maldives National Defence Force (@MNDF_Official) October 19, 2021\nމިދިޔަ ހޮނިހިރު ދުވަހުގެ ކޮޅިގަނޑެއްގެ ތެރޭގައި ރާޅުގައި ޖެހި ލޯންޗުގައި ތިބި ބަޔަކު ކަނޑަށް ވެއްޓުނު ހާދިސާ ހިނގާ ދިޔައީ ކ. އޮޅުވެލި ރިސޯޓުގެ އިރުދެކުނު ބޭރުގައެވެ. މި ހާދިސާގައި ގެއްލިގެން ހޯދަމުންދާ އުމުރު ހަތަރު އަހަރުގެ ކުއްޖާގެ މަންމަ، މ. ގްރީން ޕީކު، މަރިޔަމް ނާހިދާ ވަނީ އެހާދިސާގައި ނިޔާވެފައެވެ. އެ ހާދިސާ ހިނގި ވަގުތު ލޯންޗުގައި 13 މީހަކު ދަތުރުކުރިއެެވެ. މި ހާދިސާގައި ލޯންޗުން ދަތުރުކުރި ބައެއް މީހުންނަށް ވަނީ އެކިވަރުގެ އަނިޔާވެފައެވެ.\nދުނިޔޭގެ 57 ގައުމަކުން އޮމިކްރޯން ވޭރިއަންޓް ފެނިއްޖެ\n9 ޑިސެމްބަރު 2021 - 7:40\nދިވެހި ކަނބަލުންނަކީ ނަތީޖާ ނެރުމަށް ކުޅަދާނަ ބައެއް - އާދަމް ޝަރީފް\n8 ޑިސެމްބަރު 2021 - 22:55


ކުޅިވަރު - ޑޭވިޑް ލުއިޒް\nހިލޭޖެހުން ނަގަން ފަރިތަ ނުކުރާކަމަށް ޑޭވިޑް ލުއިޒް އެއްބަސްވެއްޖެ\nޑޭވިޑް ލުއިޒްގެ ހިލޭ ޖެހުމަކީ ވޯލްޑްކްލާސް ހިލޭޖެހުމެއް: ކްލޮޕް\nކ. މާލެ2ފެބުރުއަރީ 2017 | ބުރާސްފަތި 00:14 1,409\nޑޭވިޑް ލުއިޒް ފޮނުވާލި ހިލޭޖެހުން - ގެޓީ އިމޭޖާސް\nހިލޭ ޖެހުން ނަގަން ފަރިތަނުކުރާކަމަށް ޗެލްސީ އަށް ކުޅެމުން އަންނަ ޗެލްސީގެ ޑިފެންޑަރު ޑެވިޑް ލުއިޒް ބުނެފި އެވެ.\nއަންގާރަ ދުވަހުގެ ރޭ ޗެލްސީ އާއި ލިވަޕޫލްއާ ބައްދަލުކުރި މެޗުގައި ކާމިޔާބުކުރި ހިތްގައިމު ހިލޭ ޖެހުމާ ބެހޭގޮތުން ބީޓީ ސްޕޯޓް އަށް ދިން އިންޓަވިއުއެއްގައި ޑޭވިޑް ލުއިޒް ބުނީ ބައެއް ފަހަރު ސަޕޯޓަރުން ހައިރާންކޮށްލަންޖެހޭ ކަމަށާއި، އެހެންނަމަވެސް އޭނާ ދުވަހަކުވެސް ހިލޭ ޖެހުން ނަގަން ފަރިތަކޮށްފައިނުވާނެ ކަމަށެވެ.\nޑޭވިޑް ލުއިޒް ބުނީ އޭނާ ދެކޭ ގޮތުގައި ހިލޭ ޖެހުމަކީ އޮޓޮމެޓިކް އެއްޗެއް ކަމަށާއި، އެކަމަށް ފަރިތަވެސް ކުރަން ޖެހޭ ކަމަށެވެ. އެހެންނަމަވެސް އޭނާ ބުނީ މެޗެއްގައި ހިލޭ ޖެހުމެއްގެ ބޭނުން ހިފަންޖެހޭ ފަހަރުތައްވެސް އަންނާނެ ކަމަށެވެ.\nޑޭވިޑް ލުއިޒްގެ ހިލޭ ޖެހުމަށް ތައުރީފްކުރަމުން ލިވަޕޫލްގެ ކޯޗު ކްލޮޕް ބުނީ އެ ހިލޭ ޖެހުމަކީ "ވޯލްޑްކްލާސް" ފެންވަރުގެ ހިލޭޖެހުމެއް ކަމަށާއި، އެގޮތުން ލިވަޕޫލްގެ ކީޕަރު މިގްނޮލެޓްވެސް އެކަމާ ހައިރާންވެފައިހުރި ކަމަށެވެ.\nއޭނާ ބުނީ މިގްނޮލެޓް އެ ހިލޭ ޖެހުމާމެދު ހައިރާންނުވާ ނަމަ، އެ ބޯޅަ ދިފާއުކުރާނެ ކަމަށެވެ. އެހެންނަމަވެސް އެ ބޯޅަ ގޯލުގެ ކަނަށް ދިއުމާއެކު މަތަކުރެވޭނެކަމުގެ ޔަގީންކަމެއް ނެތްކަން އެނގޭކަމަށްވެސް ކްލޮޕް ވަނީ ބުނެފައެވެ.


vnews - Asaasee minivankan lootuvaafa hiley bahaa ran rissaa javaahiruge ageh neiy: Ali waheed\nއަސާސީ މިނިވަންކަން ލޫޓުވާލާފައި ހިލޭ ބަހާ ރަންރިހީގައި އަގެއްނެތް: އަލީ ވަހީދު\nއެމްޑީޕީގެ ކުރީގެ ޗެއާޕާސަން އަލީ ވަހީދު\nއަސާސީ މިނިވަންކަން ލޫޓުވާލާފައި ހިލޭ ބަހާ ރަންރިހީގައި އަގެއްނޯންނާނެކަމަށް އެމްޑީޕީގެ ކުރީގެ ޗެއާޕާސަން އަލީ ވަހީދު ވިދާޅުވެއްޖެއެވެ.\nއަލީ ވަހީދު މިހެން ވިދާޅުވީ މިސަރުކާރުން ކާޑުގެ ބާވަތްތަކުގެ އަގު 100 ޕަސެންޓް ބޮޑުކުރުމަށްފަހު ކާޑުގެ ބާވަތްތަކުގެ އަގު ކުޑަކުރުމަށް ނިންމުމާއި ގުޅިގެން އެކަމަށް ފާޑުވިދާޅުވެ ކުރައްވާފައިވާ ޓްވީޓެއްގައެވެ.\nއަލީ ވަހީދުގެ ޓްވީޓްގައި ވިދާޅުވީ ކާޑާ، ތެލާ، ފެނާ އަދި ހަކުރަށްވުރެ އިންސާނީ ހައްގުތަކާއި، އަސާސީ މިނިވަންކަން މާމުހިންމުކަމަށެވެ. އަލީ ވަހީދު ވިދާޅުވީ އެ ހައްގުތައް ލޫޓުވާލާފައި ހިލޭ ބަހާ ރަންރިހީގައި އަގެއްނޯންނާނެކަމަށެވެ.\nއަސާސީ މިނިވަންކަން ލޫޓުވާލާފައި ހިލޭ ބަހާ ރަންރިހީގައި އަގެއްނޯންނާނެކަމަށް އަލީ ވަހީދު ވިދާޅުވެފައިވާއިރު، ކާޑުގެ އަގު ބޮޑުކުރުމަށްފަހު ކާޑުގެ އަގު ހެޔޮކުރުމަށް ނިންމުމާއި ގުޅިގެން ބައެއް ފަރާތްތަކުން ގެންދަނީ ވަރަށް ބޮޑަށް ފާޑުކިޔަމުންނެވެ.\nކާޑުގެ އަގު 100 ޕަސެންޓް ބޮޑުކުރުމަށްފަހު ކާޑުގެ އަގު 10 ޕަސެންޓާއި 15 ޕަސެންޓަށް ކުޑަކުރަން ނިންމާފައިވާކަމަށް ސަރުކާރުގެ ވިޔަފާރި ކުންުފުނި އެސްޓީއޯއިން ވަނީ ހާމަކޮށްފައެވެ.\nކާޑުގެ އަގު ހެޔޮކުރަން ނިންމީ ކުރިއަށް އޮތް ކައުންސިލް އިންތިޚާބާއި ދިމާކޮށްކަމަށް ބައެއް ސިޔާސީ ބޭފުޅުންނާއި، އާންމުން ގެންދަނީ ބުނަމުންނެވެ.\nމިސަރުކާރުން ވަނީ ކާޑުގެ އިތުރަށް ކަރަންޓްގެ އަގުވެސް އެތަށް ފަހަރެއްގެ މަތިން ބޮޑުކޮށްފައެވެ.


މިހޮސްޕިޓަލަށް ތިރީގައި މިދަންނަވާ މަޤާމަށް މީހަކު ހޯދުމަށް ބޭނުންވެއެވެ. މި ވަޒީފާއަށް ބޭނުންވަނީ މަސައްކަތަށް ޝައުޤުވެރިކަންހުރި މަސައްކަތަށް ޤާބިލު މީހެކެވެ.\nއޯ ޕީ ޑީ / ހއ އަތޮޅު ހޮސްޕިޓަލް\nސަޕޯޓިންގ ކޯ އެލަވަންސް މަހަކު -/700 ރުފިޔާ ، ހަމަޖެހިފައިވާ އުސޫލުން އިތުރުގަޑީގެ ފައިސާ ،ރިސްކު އެލަވަންސް އަދި ބަނދު ދުވަހުގެ ފައިސާ\nހޮސްޕިޓަލަށް އަންނަ ބަލިމީހުންގެ ރަޖިސްޓްރޭޝަންގެ ކަންތައް ބެލެހެއްޓުމާއި، އާސަންދައިގެ ދަށުން ކުރަންޖެހޭ އެންމެހާ މަސައްކަތްތައް ކުރުން.\nޑޮކްޓަރަށް ދައްކަން އަންނަ ފަރާތްތަކަށް ބޭނުންވާ މަޢުލޫމާތުދީ ރެކޯޑުތައް ފުރިހަމަ ކުރުމާއެކު، ބަލިމީހާ ޑޮކްޓަރަށް ދެއްކޭނެ އިންތިޒާމު ހަމަޖައްސައިދިނުން. ތަރުޖަމާކުރަންޖެހޭ ޙާލަތްތަކުގައި ޑޮކްޓަރާއި ބަލިމީހާއާ ދެމެދު ދެކެވޭ ވާހަކަތައް ފުރިހަމައަށް ތަރުޖަމާކުރުން.\nކައުންޓަރަށް ލިބޭ އެންމެހާ ފައިސާ، މާލިއްޔަތާ ބެހޭ ޤާނޫނާއި ގަވާއިދާ އެއްގޮތަށް ހަވާލުވެ ގުޅޭ ލިޔެކިޔުންތައް ބެލެހެއްޓުން.\nބަލިމީހުންގެ ފައިލްތަކާއި ކައުންޓަރުގެ އިދާރީ ފޮތްތައް ތަރުތީބު ކުރުމާއި ފައިލްތަކާއި ފޮތްތައް ހެދުމާއި އައުކުރުމުގެ މަސައްކަތް ކުރުން.\nކައުންޓަރުގެ އިންވެންޓްރީ ދުވާލަކު 1 ފަހަރު ބަލައި ހަމަކުރުމާއި، އަދި ހަލާކުވާ ތަކެއްޗާއި މަދުވާތަކެތީގެ ތަފުސީލު އޮފީހަށް އެންގުން.\nފޯންކޯލްތަކަށް ޖަވާބު ދިނުމާއި ޕާސްކުރަންޖެހޭ ފަރާތްތަކަށް ޕާސްކުރުން.\nޑޮކްޓަރުން ބަލިމީހުންނަށް ދޫކުރައްވާ މެޑިކަލް ސެޓްފިކެޓް، ސަލާމުގެ ސެޓްފިކެޓްފަދަ ތަކެތި ހަވާލުކުރަންޖެހޭ ފަރާތްތަކަށް ޙަވާލުކުރުމާއި،އޭގެ ކޮޕީތައް ރައްކާތެރިކަމާއެކު ބެލެހެއްޓުން އަދި މިފަދަތަކެތި ތަޅުލާފަހުންނަ ތަނެއްގައި ބެހެއްޓުން\nމަރުކަޒުން ކުރިއަށް ގެންދާ ޚާއްޞަ މަސައްކަތްތަކުގައި ބައިވެރިވުމާއި، މަސައްކަތުގެ ދާއިރާގެ ތެރެއިން ހަވާލުކުރެވޭ އެންމެހާ މަސައްކަތްތައް ކުރުން\nމަޤާމަށް ޢައްޔަނުކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓްގެ ޖުމްލަ %45 (ސާޅިސް ފަހެއް) އިންސައްތަވުރެ މަތިވާންޖެހޭނެއެވެ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 ފެބުރުއަރީ 2020 ވާ އަންގާރ ދުވަހުގެ 13:00 ގެ ކުރިން، ހއ އަތޮޅު ހޮސްޕިޓަލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ha.atollhospital@health.gov.mv މެދުވެރިކޮށްވެސް ބަލައި ގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،5ފެބުރުއަރީ 2020 އާއި 20 ފެބުރުއަރީ 2020 އާ ދެމެދު، ހއ އަތޮޅު ހޮސްޕިޓަލުގައެވެ.


Alhugandumenge Thereyga Ehbaivanthakan Neiy nama Dheken Beynunvaa Tharaqee aa Kurierun Nulibeyne: Sheikh ilyas | #Dhiislam\nއަޅުގަނޑުމެންގެ ތެރޭގައި އެއްބައިވަންތަކަން ނެތްކަމުގައިވާނަމަ ދެކެން ބޭނުންވާ ތަރައްޤީއާއި ކުރިއެރުމެއް ނުލިބޭނެ: އައްޝައިޚް އިލްޔާސް ޙުސެއިން\n4 weeks ago |0comment| December 26, 2017 |\nއަޅުގަނޑުމެންގެ ތެރޭގައި އެއްބައިވަންތަކަން ނެތްކަމުގައިވާނަމަ އަޅުގަނޑުމެން ދެކެން ބޭނުންވާ ތަރައްޤީއާއި ކުރިއެރުމެއް ނުލިބޭނެކަމުގައި ޢަދާލަތު ޕާޓީގެ ޢިލްމުވެރިންގެ މަޖިލިހުގެ ރައީސް އައްޝައިޚް އިލްޔާސް ޙުސެއިން ވިދާޅުވެއްޖެއެވެ.\nޝައިޚް އިލްޔާސް މިފަދައިން ވިދާޅުވެފައިވަނީ އެއްބައިވަންތަކަމުގެ ދުވަހެއް ފާހަގަ ކުރަމުންދާ މި ދަނޑިވަޅުގައި އެބޭފުޅާގެ ފޭސްބުކްގައި ކުރެއްވި ލައިވް ފީޑެއްގައެވެ.\nމުޖްތަމަޢެއްގެ އަދި ޤައުމެއްގެ ތަރައްޤީގެ ބިންގަލަކީ އެބައެއްގެ މެދުގައި އޮންނަ ދީނީ އެއްބައިވަންތަކަން ކަމުގައި ވިދާޅުވަމުން ޝައިޚް އިތުރަށް ވިދާޅުވި ގޮތުގައި މިފަދަ ދުވަހެއް ފާހަގަކުރި ނަމަވެސް ހިތާމައަކީ މިއަދު އަޅުގަނޑުމެންގެ މެދުގައި އެއްބައިވަންތަކަމެއް ނެތޭ ބުނުމަކީ ދޮގަކަށް ނުވާނޭ ކަމުގައެވެ.\n“އަޅުގަނޑުމެންގެ މެދުގައި އަޅާލުމާއި އޯގާތެރިކަމެއް ނެތް!.. އަނިޔާވެރިކަމާއި ނާއިންސާފް އަޅުގަނޑުމެންގެ މެދުގައި ވަނީ އާއްމުވެފަ… އެހެންކަމުން މިފަދަ ކަންތައްތަކުން ދުރުވެ ﷲ ޞުބުޙާނަހޫ ވަތަޢާލާ ދެއްވި މި މަތިވެރި ނިޢުމަތް ކަމުގައިވާ އިސްލާމްދީނުގެ ތަރަޙައިގެ ތެރޭގައި ތިބެގެން އެކަކު އަނެކަކަށް އޯގާތެރިވުމާއި އަޅާލުމާއި ހަމްދަރްދީވުމުގެ މާތް ސިފައިގައި ހިފައިގެން ކުރިއަށް ދެވޭތޯ ބަލަން އެބަޖެހޭ” ކަމުގައިވެސް ވިދާޅުވިއެވެ.\nމި މޭރުމުން ވާހަކަ ދައްކަވަމުން އިތުރަށް ހާމަކުރެއްވިގޮތުގައި ޙަދީޡްފުޅުގައި އައިސްފައިވާ ފަދައިން އެކަކު އަނެކަކަށް ލޯބިވުމާއި އެކަކު އަނެކަކަށް އަޅާލުމުގައި މުސްލިމުންގެ މިޡާލަކީ އެއް ހަށިގަނޑެއްގެ މިޡާލުކަމާއި، ހަށިގަނޑުގެ ގުނަވަނެއްގައި ވޭނެއް އަޅައިފިނަމަ އެހެން ގުނަވަންތައްވެސް އެވޭން ތަޙައްމަލު ކުރާކަމުގައި ވިދާޅުވަމުން، މިއަދު އަޅުގަނޑުމެން މިފަދަ ދުވަހެއް ފާހަގަކުރަމުން ދާއިރު އެފަދަ ސިފަތަކެއް އަޅުގަނޑުމެންގެ މުޖްތަމަޢުގައި އެބައޮތްތޯ ސުވާލު ކުރައްވާފައިވެއެވެ.\n“އެއްބައިވަންތަކަމުގެ ދުވަސް” ގެ ގޮތުގައި މި ދުވަސް ރާއްޖޭގައި ފާހަގަ ކުރަން ފަށާއިފައިވަނީ 2004 ވަނަ އަހަރުގެ ޑިސެމްބަރ މަހުގެ 26 ވަނަ ދުވަހު ރާއްޖެއަށް ކުރިމަތިވި ނުރައްކާތެރި ސުނާމީ ކާރިސާއަށް ފަހުގައެވެ. އެއްބައިވަންތަ ކަމުގެ ދުވަހުގެ ގޮތުގައި ރާއްޖޭގައި 26 ޑިސެމްބަރ ފާހަގަ ކުރަނީ ރާއްޖެއަށް ސުނާމީ އެރި ދުވަހު ދިވެހި ރައްޔިތުން ޘާބިތުކޮށްދެއްވި އެކުވެރިކަމާއި އެއްބައިވަންތަކަމާއި އޯގާތެރިކަމުގެ މަތިވެރި ރޫޙު ދިރުވައި އާލާކުރުމަށްޓަކައެވެ.


Vakkan – Haftha\nލަންދޫ ދެ ގެއަކުން ގިިނަަ އަަދަަދެެއްްގެެ ވަކިލާރި ވަގަށް ނަގައިފި\nނ. ލަންދޫގެ ދެ ގެއަކުން 3500 ރުފިޔާގެ ވަކި ލާރި ވަގަށް ނަގައިފިއެވެ.\nފުލުހުން ބުނީ މި މަހުގެ 10 ވަނަ ދުވަހުގެ ރޭ، ލަންދޫގެ ދެ ގެއަކުން ވަކި ލާރިތަކެއް ގެއްލިގެން ފުލުހުންނަށް ރިޕޯޓުކޮށްފައިވާ ކަމަށެވެ.\nއެގޮތުން އެއް ގެއިން ގެއްލިފައިވަނީ 3000 އެއްހާ ވަކިލާރި ކަމަށާއި ދެވަނަ ގެއިން ގެއްލުނު ކަމަށް ލަފާކުރެވެނީ 500 ރުފިޔާގެ ވަކިލާރި ކަމަށް ފުލުހުން ބުންޏެވެ.\nފުލުހުން ބުނީ އެ މައްސަލަތަކާއި ގުޅިގެން ބުރާސްފަތި ދުވަހު ހިންގި އޮޕްރޭޝަނެއްގައި ދެ ގެއިން ގެއްލުނު ކަމަށް ބެލެވޭ ވަކިލާރިތަކުގެ ތެރެއިން ގިނަ އަދަދެއްގެ ވަކި ލާރި ފެނިފައިވާ ކަމަށެވެ.\nވަކިލާރިތައް ފެނުނީ އެރަށުގެ އިރުމަތީކޮޅު ކުނިގޮނޑު ސަރަހައްދުންނެވެ.\nފުލުހުން ބުނީ، އެ ސަރަހައްދުން ފެނިފައިވަނީ 1287.89 ރުފިޔާ އާއި 41 އިންޑިއަން ރުޕީސް ކަމަށެވެ.\nނަމަވެސް އެ މައްސަލައާ ގުޅިގެން އަދި މީހަކު ހައްޔަރު ކޮށްފައި ނުވާ ކަމަށް ފުލުހުން ބުނެއެވެ.\nAuthor މުޙައްމަދު އަންވަރުPosted on May 19, 2019 Categories ޚަބަރުTags Fuluhun, N. Landhoo, VakkanLeaveacomment on ލަންދޫ ދެ ގެއަކުން ގިިނަަ އަަދަަދެެއްްގެެ ވަކިލާރި ވަގަށް ނަގައިފި\nރޯދަ މަހުގެ ފުރަތަމަ ދުވަސް: ވައްކަމުގެ ބޮޑު މައްސަލައެއް!\nކާބޯތަކެތި ސަޕްލައިކުރާ މަޝްހޫރު ކުންފުންޏެއް ކަމަށްވާ އިންޓަނޭޝަނަލް ފުޑް ސޮލިއުޝަން ޕްރައިވެޓް ލިމިޓެޑް (ފުޑް ސަޕްލައި)ގެ އޮފީހުގައި ހުރި ތިޖޫރި ފަޅާލައި ދެ ލައްކައަށްވުރެ ގިނަ ރުފިޔާ ވަގަށް ނަގައިފިއެވެ.\nފުލުހުން ބުނީ، ލޮނުޒިޔާރަތް މަގުގައި ހުންނަ އެ ކުންފުނީގެ އޮފީސް ފަޅާލިކަމުގެ ރިޕޯޓެއް ލިބުނީ މިއަދު ހެނދުނު 8:42 ގައި ކަަމަށެވެ.\nއޮފީހުގެ ދޮރުގެ ތަޅު ހަލާކުކޮށްލައިގެން ވަދެ ހިންގި އެ ވައްކަމުގައި އެތަނުގެ ތިޖޫރިއާއި އޮފީހުގައި ހުރި ވަތްގަނޑުތައް ހިމެނޭގޮތުން 234،923 ރުފިޔާ ވަގަށް ގެންގޮސްފައިވާ ކަމަށް ފުލުހުން ބުނެއެވެ.\nއެ މައްސަލަ ފުލުހުން ދަނީ ތަހުގީގު ކުރަމުންނެވެ.\nAuthor މުޙައްމަދު އިބްރާހިމްPosted on May 6, 2019 May 7, 2019 Categories featured 2, ޚަބަރުTags Fuluhun, Ramadan 2019, VakkanLeaveacomment on ރޯދަ މަހުގެ ފުރަތަމަ ދުވަސް: ވައްކަމުގެ ބޮޑު މައްސަލައެއް!


#MaldivianIdol Season3: Judge'un adhi beluntherin rohvaalumahfahu Raihaan mubaaraathun kataifi #MaldivianIdol Season3: Judge'un adhi beluntherin rohvaalumahfahu Raihaan mubaaraathun kataifi\nމޯލްޑިވިއަން އައިޑަލް ސީޒަން3- ޖަޖުންނާއި ބެލުންތެރިން ރޮއްވާލުމަށްފަހު ރައިޙާން މުބާރާތުން ކަޓައިފި\nމޯލްޑިވިއަން އައިޑަލް ސީޒަން ތިނެއްގެ ގަދަ7އިން ކެޓި ރައިޙާން އާދަމް - ފޮޓޯ: ޕީއެސްއެމް\nމޯލްޑިވިއަން އައިޑަލް ސީޒަން ތިނެއްގެ ގަދަ6ބައިވެރިން ކަށަވަރު ކުރުމަށް ބޭއްވި އެލިމިނޭޝަންގެ ތެރެއިން - ފޮޓޯ: ޕީއެސްއެމް\nމޯލްޑިވިއަން އައިޑަލް ސީޒަން ތިނެއްގެ ގަދަ6ބައިވެރިން ކަށަވަރުވެ، ރައިޙާން ޢާދަމް މި މުބާރާތުން ކަޓައިފިއެވެ.\nއައިޑަލް ސީޒަން ތިނެއްގެ ގަދަ6ބައިވެރިން އިޢުލާންކޮށްފައިވަނީ މިރޭ ބޭއްވި ގާލާ ރައުންޑުގެ5ވަނަ އެލިމިނޭޝަން ނައިޓުގައެވެ.\nއައިޑަލްގެ ކުރިއަށް އޮތް ރައުންޑަށް ދަތުރުކުރި ބައިވެރިން ކަނޑައަޅާފައިވަނީ ޖަޖުންގެ 50 އިންސައްތަ މާކްސް އަދި ބެލުންތެރިންގެ 50 އިންސައްތަ ވޯޓު އެއްކޮށްލުމުން ބައިވެރިންނަށް ލިބުނު ޕޮއިންޓްތަކުގެ ތަރުތީބުންނެވެ.\nވާދަވެރި ހުށައެޅުންތަކަކަށްފަހު ގަދަ6އަކުން ޖާގަ ކަށަވަރުކުރި ބައިވެރިންނަކީ:\n- ނައުޝާދު ޢަބްދުއްލަތީފް\n- ޙަސަން ޝަހުދާން\n- އައިޝަތު އަޒަލް ޢަލީ ޒާހިރު\n- ތަސްލީމް ޢަބްދުލްކަރީމް\n- އައިމިނަތު ސައިނާ މުޙައްމަދު ރަޝީދު\n- މަރިޔަމް މައިޝާ\nމޯލްޑިވިއަން އައިޑަލް ސީޒަން ތިނެއްގެ ގާލާ ރައުންޑުގެ5ވަނަ ޝޯވ ހާއްސަކޮށްފައިވަނީ "ރެގޭ" މި ތީމަށެވެ. ރެގޭއަކީ 1950 ގެ އަހަރުތަކުގެ ތެރޭގައި ކެރީބިއަން ކަނޑުގެ ޤައުމެއްކަމަށްވާ ޖެމެއިކާގައި އުފެދުނު މިއުޒިކް ޖޯންރާއެކެވެ. ޒުވާނުންގެ މެދުގައި ބޮޑު މަޤުބޫލުކަމެއް ހޯދާފައިވާ ހިތްގައިމު ރީތި ދިވެހި ލަވަތަކެއް ރެގޭ މިއުޒިކަށް ފައްތައިގެން މިހަފްތާގެ ޝޯވގައި ބައިވެރިން ވަނީ ސޯލޯ ޕަރފޯމަންސްތަކެއް ހުށައަޅާދީފައެވެ.\nއައިޑަލްގެ މިފަހަރުގެ ސީޒަންގެ ގަދަ6ބައިވެރިން މިހާރު ޔަޤީންވެފައިވާއިރު، މި ހަފްތާގެ އެލިމިނޭޝަން ނައިޓުގައިވެސް ބައިވެރިންގެ ފަރާތުން ފޯރިގަދަ ލަވަތަކެއް ވަނީ ފެނިގެންގޮސްފައެވެ. ގާލާ ރައުންޑުގެ5ވަނަ ޝޯވގެ އެލިމިނޭޝަން ނައިޓް "އިލެކްޓްރޯނިކް ޑާންސް މިއުޒިކް"، "އީ.ޑީ.އެމް ނައިޓް" މި ތީމަށް ޙާއްސަކޮށްފައިވާއިރު، މިރޭގެ ޝޯވގައިވެސް ބައިވެރިންގެ ފަރާތުން ފޯރިގަދަ ޑުވެޓް އަދި ޓްރިއޯ ލަވަތަކެއް ވަނީ ފެނިގެންގޮސްފައެވެ.


Viha ekulevey bis Raajje etherey kuritho balanee | Mihaaru\nމީހަކު ބިސް ކޭހަކުން ބިސްތަކެއް ނަގަނީ .--- މިހާރު ފޮޓޯ: ހުސައިން ވަހީދު\nވިހަ އެކުލެވޭ ބިސް ރާއްޖެ އެތެރެ ކުރިތޯ ބަލަނީ\n12 އޯގަސްޓް 2017 - 20:577comments\nބައެއް ގައުމުތަކުން ބާޒާރަށް ނެރެފައިވާ ކުކުޅު ބިހުގައި "ޕިޕްރޯނިލް" ކިޔާ ވިހަ ޕެސްޓިސައިޑް ހުރުމުން، އެ ބިސް ރާއްޖެ އެތެރެ ކޮށްފައިވޭތޯ މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) ން ބަލަން ފަށައިފި އެވެ.\nއެތަނުން މިރޭ ނެރުނު ނޫސް ބަޔާނެއްގައި ބުނީ ބުޅަލާއި ކުއްތާ ފަދަ ޖަނަވާރުތަކުގައި އަޅާ އުކުނު ނައްތާލުމަށް ބޭނުންކުރާ މި ކެމިކަލް ހިމެނޭ ބިސް ބާޒާރަށް ނެރެފައިވަނީ ނެދަލޭންޑްސް އާއި ބެލްޖިއަމާއި ޖަރުމަނުގެ އިތުރުން ފްރާންސް އިން ކަމަށެވެ.\nމީގެ ތެރެއިން ރާއްޖެ އަށް ބިސް އެތެރެކުރަނީ ނެދަލޭންޑްސް އިންނެވެ.\nއެމްއެފްޑީއޭ އިން ބުނިގޮތުގައި ވިހަ ހިމެނޭ ބިސް ފެނުނު ގައުމުތަކުގެ ތެރެއިން ނެދަލޭންޑްސް ފިޔަވައި އެހެން ގައުމަކުން، މިދިޔަ ހަ މަސް ދުވަހު ރާއްޖެ އަށް ބިސް އެތެރެއެއް ނުކުރެ އެވެ. އަދި ނެދަލޭންސް އިން ވެސް އެތެރެ ކޮށްފައިވަނީ މަދު އަދަދެއްގެ ބިސް ކަމަށް އެ އިދާރާ އިން ބުނެ އެވެ. އެމްއެފްޑީއޭ އިން ބުނީ، ތަޣައްޔަރުވެފައިވާ ކަމަށް މިހާތަނަށް އިއުލާންކޮށްފައިވާ އެއްވެސް ބެޗެއްގެ ބިސް ރާއްޖެ އެތެރެ ކޮށްފައިނުވާ ކަމަށެވެ.\nއެމްއެފްޑީއޭ އިން ބުނީ ރައްކާތެރިކަމުގެ ފިޔަވަޅެއްގެ ގޮތުން، ރާއްޖެއަށް އެތެރެ ކުރާ ބިހާއި ބިހުގެ ބާވަތްތަކަށް ސަމާލުކަމެއް ދީގެން ބަލަމުން އަންނަ ކަމަށެވެ.\nޔޫރަޕިއަން ކޮމިޝަނުން މިއަދު ބުނީ ޔޫރަޕުގެ 15 ގައުމާއި ހޮން ކޮންގާއި ސްވިޒަލެންޑުން ވެސް ވިހަ ބިސް ފެނިފައިވާ ކަމަށެވެ.\nއިތުރު ލިޔުންތައް ސިއްހަތު ބިސް ކެމިކަލް\nފަސް ގައުމަކުން ކުކުޅު ބިސް އެތެރެނުކުރަން އެދެފި\nރާއްޖޭގައި ފޭކް ބިހެއް ނެތް؟


Covid-19 fethurey dhuveli ithurah halui vejje: WHO\nކޮވިޑް-19 ފެތުރުން އިތުރަށް ހަލުއި ވެއްޖެ: ޑަބްލިޔުއެޗްއޯ\nސިއްހީ ފަންނުވެރިންގެ މެދުގައި އެ ބަލި ފެތުރޭ މިންވަރު އިތުރުވަމުންދާތީ އެކަމާ ގުޅިގެންވެސް ޑަބްލިޔުއެޗްއޯއިން ވަނީ ކަންބޮޑުވުން ފާޅުކޮށްފައި -- ފޮޓޯ: އޭއެފްޕީ\nބަލާއާފާތެއްގެ ގޮތުގައި ދުނިޔެއިން ކަނޑައަޅާފައިވާ ކޮވިޑް-19 ފެތުރޭ މިންވަރު އިތުރަށް ހަލުއި ވެފައިވާ ކަމަށް ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯއިން ބުނެފި އެވެ.\nޑަބްލިޔުއެޗްއޯއިން މިގޮތަށް ބުނެފައި ވަނީ މުޅި ދުނިޔޭގައި އަދިވެސް ވަރަށް ހަލުއި ކަމާއެކު ފެތުރެމުންދާ ކޮވިޑް-19 ޖެހުނު މީހުންގެ އަދަދު 300،000 އަށް ވުރެ އިތުރުވެފައި ވަނިކޮށެވެ.\nއެގޮތުން، ފުރަތަމަ 100،000 މީހުނަށް އެ ބަލި ޖެހެން 67 ދުވަސް ނެގިއިރު، 200،000 ހަމަކުރަން ނެގީ 11 ދުވަހެވެ. ނަމަވެސް، 300،000 މީހުނަށް އެ ބަލި ފެތުރެން ނަގާފައި ވަނީ އެންމެ ހަތަރު ދުވަހެވެ.\nއެކަމާ ގުޅިގެން، ޑަބްލިޔުއެޗްއޯގެ ޑިރެކްޓާ ޖެނެރަލް ޑރ. ޓެޑްރޯސް ވިދާޅުވީ ވީހާވެސް ގިނަ ބަޔަކު ޓެސްޓުކޮށް، ބަލި ޖެހޭ މީހުން އަވަހަށް ދެނެގަނެވި، އެމީހުން އެކަހެރި ކުރުން އިތުރު ކުރެވޭނަމަ، އެ ބަލީ ފެތުރޭ ދުވެލި އަދިވެސް މަޑުޖައްސާލެވޭނެ ކަމަށެވެ.\nއޭނާ އިތުރަށް ވިދާޅުވި ގޮތުގައި، ސޯޝަލް ޑިސްޓަންސިންގް އިތުރުކޮށް ރައްޔިތުން ގޭގައި ބޭއްތިބުމަކީ އެ ވައިރަސް ފެތުރޭ ދުވެލި މަޑުޖައްސާލަން މުހިއްމު ހަތިޔާރެއް ކަމަށެވެ. ނަމަވެސް، އެކަމަށް އެކަނި އިސްކަންދީގެން އެ ބައްޔާ ދެކޮޅަށް ކުރާ ހަނގުރާމަ ކާމިޔާބު ނުކުރެވޭނެ ކަމަށް ޓެޑްރޯސް ވިދާޅުވި އެވެ.\n"މި ކަން ކާމިޔާބު ކުރަން، ވައިރަހާ ދެކޮޅަށް ވަރަށް ވިސްނުންތެރިކަމާއެކު އެބަޖެހޭ އެޓޭކު ކުރަން. ޝައްކު ކުރެވޭ ކޮންމެ މީހަކު ޓެސްޓުކޮށް، އެކަހެރި ކުރަން. އަދި ބަލި ޖެހޭ މީހުނާ ޑައިރެކްޓް ކޮންޓެކްޓުވާ މީހުން އަވަހަށް ކަރަންޓީނުކޮށް ފަރުވާދޭން،" އޭނާ ވިދާޅުވި އެވެ.\nދުނިޔޭގެ އެކި ކަންކޮޅުތަކުގައި އެ ބަލި ޖެހިފައިވާ މީހުނަށް ފަރުވާދޭ ސިއްހީ ފަންނުވެރިންގެ މެދުގައި އެ ބަލި ފެތުރޭ މިންވަރު އިތުރުވަމުންދާތީ އެކަމާ ގުޅިގެން ވެސް ޑަބްލިޔުއެޗްއޯއިން ވަނީ ކަންބޮޑުވުން ފާޅުކޮށްފަ އެވެ.\nއެކަމާ ގުޅިގެން ޓެޑްރޯސް ވިދާޅުވި ގޮތުގައި، ފަރުވާ ދިނުމަށް ހަރަކާތްތެރިވާ މީހުނަށް ބޭނުންވާ ރައްކާތެރިކަމުގެ އާލާތްތައް ފޯރުކޮށްދިނުމަށް ހާއްސަ އިސްކަމެއްދޭންޖެހޭ ކަމަށެވެ.\nއަދި ސިއްހީ ފަންނުވެރިންނަށް އެ ބަލި ޖެހުން އިތުރުވާނަމަ، އެހެން މީހުނަށް ފަރުވާދީގެން މި ބަލިން މީހުން ސަލާމަތްކުރަންކުރާ މަސައްކަތަށް އިތުރު ގޮންޖެހުންތަކެއް ކުރިމަތިވާނެ ކަމަށްވެސް ޓެޑްރޯސް ވިދާޅުވި އެވެ.


Midhiya aharu badhaluge gothugai insurance kunfunithakun 275 million rufiyaa dhookuri - vNews.mv\nމިދިޔަ އަހަރު ބަދަލުގެގޮތުގައި އިންޝުއަރެންސް ކުންފުނިތަކުން 275 މިލިޔަން ރުފިޔާ ދޫކުރި\nމަރްޔަމް ލީން 10 February 2020, 10:29\nރާއްޖޭގައި އިންޝުއަރެންސް ދާއިރާގައި ހަރަކާތްތެރިވާ ކުންފުނިތަކުން މިދިޔަ އަަހަރު ބަދަލުގެ ގޮތުގައި 275 މިލިއަން ރުފިޔާ ދޫކުރިކަމަށް ތަފާސް ހިސާބުތަކުން ދައްކައިފި އެވެ.\nމަރުކަޒީ ބޭންކް، މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން އާންމުކޮށްފައިވާ އިންޝުއަރެންސް ވިޔަފާރިއާބެހޭ ތަފާސްހިސާބު ތަކުގައިވާގޮތުން އިންޝުއަރެންސް ކުންފުނިތަކުން ބަދަލުގެ ގޮތުގައި ދޫކުރި ޖުމްލަ އަދަދު މިދިޔަ އަހަރު ވަނީ މައްޗަށް ގޮސްފައެވެ.\nއެގޮތުން 249.5 މިލިއަން ރުފިޔާ ބަދަލުގެ ގޮތުގައި ދޫކުރިއިރު، 2016 ގައި 273.7 މިލިއަން ރުފިޔާ ދޫކޮށްފައިވެއެވެ. 2017 ވަނަ އަހަރު 239.7 މިލިއަން ރުފިޔާ ދޫކުރިއިރު، 2018 ގައި ދޫކުރީ 238.2 މިލިއަން ރުފިޔާއެވެ. އަދި ފާއިތުވެދިޔަ 2019 ގައި 275 މިލިއަން ރުފިޔާ ވަނީ ދޫކޮށްފައެވެ.\nއެމްއެމްއޭއިން ބުނީ، ބަދަލުގެ ގޮތުގައި އެންމެ ބޮޑެތި އަދަދުތަކެއް މިދިޔަ އަހަރު ދޫކޮށްފައި ވަނީ އަލިފާނުގެ ހާދިސާތަކުން ސަލާމަތްވުމަށް ނަގާ އިންޝުއަރެންސް ޕޮލިސީ، މެރިން ހަލް ޕޮލިސީ އަދި ބޭސްފަރުވާގެ އިންޝުއަރެންސް ޕޮލިސީ ނަގާފައިވާ ފަރާތްތަކަށް ކަމަށެވެ. މެރިން ހަލް ނަގާފައިވާ ފަރާތްތަކަށް ބަދަލުގެ ގޮތުގައި 58 މިލިއަން ރުފިޔާ މިދިޔަ އަހަރު ދޫކޮށްފައިވެއެވެ.\nއަލިފާނުގެ ހާދިސާތަކުން ލިބުނު ގެއްލުމުގެ ބަދަލުގެ ގޮތުގައި ޖުމްލަ 76.3 މިލިއަން ރުފިޔާ ދޫކޮށްފައި ވާއިރު، ބޭސްފަރުވާއަށް 99.5 މިލިއަން ރުފިޔާ ވަނީ ދޫކޮށްފަ އެވެ.\nމިދިޔަ އަހަރު ބަދަލުގެ ގޮތުގައި އެންމެ ބޮޑު އަދަދެއް ދޫކޮށްފައި ވަނީ އެންމެ ފަހު ކުއާޓަރުގައެވެ. އެގޮތުން، ފުރަތަމަ ކުއާޓަރުގައި 64.4 މިލިއަން ރުފިޔާ ދޫކޮށްފައިވެއެވެ.\nދެވަނަ ކުއާޓަރުގައި 46.2 މިލިއަން ރުފިޔާ ދޫކޮށްފައިވާއިރު، ތިންވަނަ ކުއާޓަރުގައި 67.5 މިލިއަން ރުފިޔާ ވަނީ ދޫކޮށްފައެވެ. އަދި ހަތަރުވަނަ ކުއާޓަރުގައި 96.9 މިލިއަން ރުފިޔާ ބަދަލުގެ ގޮތުގައި ދޫކުރިއެވެ.\nރާއްޖޭގައި ފަސް އިންޝުއަރެންސް ކުންފުންޏަކުން ހިދުމަތް ދެ އެވެ.


Akshey ge4film iulaanaa eku cinema thakah ufaaverikan\nއަކްޝޭގެ ހަތަރު ފިލްމުގެ އިއުލާނާއެކު ސިނަމާތަކަށް އުފާވެރިކަން\nއަކްޝޭ އާއި ސާރާގެ "އަތުރަންގީ ރޭ"ވެސް މި އަހަރު ސިނަމާތަކަށް އަންނާނެ\nއިންޑިޔާގެ ބޮކްސް އޮފީސް އަލުން ދިރުވުމަށް ފިލްމު އިންޑަސްޓްރީގެ އެންމެން ކަހަލަ ގޮތަކަށް މަސައްކަތް ފަށައިފި އެވެ. އެގޮތުން ސިނަމާތައް އަލުން ހުޅުވައި ކޮރޯނާވައިރަހުގެ ވަބާ ކުރިމަތިވުމުގެ ކުރިން ހިނގި ގޮތަށް ހިންގާލަން އެންމެން ވަނީ އަޒުމު ކަނޑައަޅާފަ އެވެ.\nފިލްމު ބަލަން ސިނަމާ ހޯލްތަކަށް ދިއުމުގެ ސަގާފަތަކީ އިންޑިޔާ މީހުން ކިބައިގައި ވަރަށް ބޮޑަށް އަށަގަނެފައިވާ ސަގާފަތެއް ނަމަވެސް ކޮރޯނާވައިރަހުގެ ބިރަށް ގިނަ ބަޔަކު މިހާރު ސިނަމާތަކަށް ގޮހެއް ނޫޅެ އެވެ. ނަމަވެސް ފުލުފުލުގައި މޮޅު، ރީތި ފިލްމުތައް ރިލީޒްކުރަން ފަށައިފިނަމަ މީހުންގެ ޚިޔާލު ބަދަލުވާނެކަމަށް ސިނަމާތަކުގެ ވެރިން ވެސް މިހާރު ތިބީ އުންމީދު ކޮށްގެންނެވެ.\nބޮޑު ސްކްރީނުގައި އަޅުވާ ފިލްމުތަކުގެ ތެރެއިން އަކްޝޭ ކުމާޜުގެ ފިލްމުތަކަށް ފަހަކަށް އައިސް ބެލުންތެރިން ވަރަށް ރަނގަޅު ތަރުހީބެއް ދެމުން އައިސްފައި ވެއެވެ. އެހެންވެ އަކްޝޭގެ ހަތަރު ފިލްމެއް ރިލީޒްކުރާ ތާރީޚުތައް ހުކުރު ދުވަހު އިއުލާން ކުރުމާއެކު ސިނަމާތަކަށް ވަނީ އުފާވެރިކަން އައިސްފަ އެވެ.\nއަކްޝޭގެ ފިލްމުތަކުގެ ތެރެއިން އެންމެ ފުރަތަމަ ރިލީޒްކުރާނީ ކެޓުރީނާ ކައިފް އާއެކު ކުޅެފައިވާ "ސޫރިޔަވަންޝީ" އެވެ. މި ފިލްމު އަންނަ އޭޕްރީލް މަހުގެ2ވަނަ ދުވަހު ސިނަމާތަކުގައި އަޅުވަން މިހާރު ވަނީ ތާވަލް ކޮށްފަ އެވެ.\nދެވަނަ ފިލްމު "ބެލްބޮޓަމް" ރިލީޒްކުރާނީ އަންނަ މޭ މަހުގެ 28 ވަނަ ދުވަހު އެވެ. އޭގެ ފަހުން އޮގަސްޓް6ގައި "އަތުރަންގީ ރޭ" ރިލީޒްކުރާނެ އެވެ. އަދި ހިސްޓޯރިކަލް ޑްރާމާ "ޕްރިތުވީރާޖް" ރިލީޒްކުރަން ހަމަޖެހިފައިވަނީ ނޮވެމްބަރު މަހުގެ5ވަނަ ދުވަހު އެވެ.\nޓްރޭޑް އެނަލިސްޓް ތަރަން އާދާޝް ކުރި ޓުވީޓެއްގައި ބުނީ އަކްޝޭގެ ހަތަރު ފިލްމެއް ރިލީޒްކުރާ ދުވަސްތައް އިއުލާން ކުރުމުން ފިލްމު އިންޑަސްޓްރީގެ އެންމެންނަށް ހިތް ހިތްހަމަޖެހުމެއް ނޭވާއެއް ލެވިއްޖެ ކަމަށެވެ.\nއަކްޝޭގެ އިތުރުން ޔާޝް ރާޖް ފިލްމްސް އިން ވެސް ފަސް ފިލްމެއް ރިލީޒްކުރާ ތާރީޚުތައް މިދިޔަ ހަފުތާގައި އިއުލާން ކޮށްފައި ވެއެވެ.


ސުވާލާއިޖަވާބު އިތުބާރުހުރި ދީނީ މަޢްލޫމާތު، ޞިއްޙަތު، ޚަބަރު، އަދަބާއި ޘަޤާފަތް، ތަޢްލީމް، ޢާއިލާ، ކުޑަކުދިން، ޚިޔާލު އަދި މިނޫންވެސް ތަފާތު ދާއިރާތަކުގެ ލިޔުންތައް ، މި ސައިޓުން ވިދާޅުވެވޭނެ http://www.kavaasaa.com/sihhat/suvaal-javaab/ Mon, 01 Jun 2020 05:08:35 +0200 Joomla! - Open Source Content Management en-gb އިއްދައިން ކެނޑުން http://www.kavaasaa.com/sihhat/suvaal-javaab/idhhain-kedun.html http://www.kavaasaa.com/sihhat/suvaal-javaab/idhhain-kedun.html\n]]> azee@kavaasaa.com (ޑރ. ޢަބްދުލް ޢަޒީޒު ޙަމީދު) ސުވާލާއިޖަވާބު Fri, 19 May 2006 02:02:51 +0300 ތިމާވެއްޓާއި މަސައްކަތުގެ މާޙައުލުގެ ޞިއްޙަތު http://www.kavaasaa.com/sihhat/suvaal-javaab/thimaaveshi-maskathuge-maahulu.html http://www.kavaasaa.com/sihhat/suvaal-javaab/thimaaveshi-maskathuge-maahulu.html\n]]> azee@kavaasaa.com (ޑރ. ޢަބްދުލް ޢަޒީޒު ޙަމީދު) ސުވާލާއިޖަވާބު Wed, 03 Aug 2005 01:42:39 +0300 ޖިންސީ ބަލިކަށިކަން : 68ސުވާލާއި ޖަވާބު ޖުލައި http://www.kavaasaa.com/sihhat/suvaal-javaab/68-suvaal-javaab.html http://www.kavaasaa.com/sihhat/suvaal-javaab/68-suvaal-javaab.html\n]]> azee@kavaasaa.com (ޑރ. ޢަބްދުލް ޢަޒީޒު ޙަމީދު) ސުވާލާއިޖަވާބު Wed, 22 Jun 2005 02:04:12 +0300 ދުންފަތުގެ ދުމުން ތުއްތު ކުދިންނަށް ލިބޭގެއްލުމަކީ ކޮބާ؟ http://www.kavaasaa.com/sihhat/suvaal-javaab/dhunfathuge-gellun-kudakudhinnna.html http://www.kavaasaa.com/sihhat/suvaal-javaab/dhunfathuge-gellun-kudakudhinnna.html\n]]> info@kavaasaa.com (ލުބާ ޙަމްދޫން) ސުވާލާއިޖަވާބު Wed, 08 Jun 2005 01:38:06 +0300 ޓީވީ .. މަސްތެއްތަ؟ ނޫނީ މުނިފޫހި ފިލިވުމެއްތަ ؟ http://www.kavaasaa.com/sihhat/suvaal-javaab/tv-belun.html http://www.kavaasaa.com/sihhat/suvaal-javaab/tv-belun.html\n]]> azee@kavaasaa.com (ޑރ. ޢަބްދުލް ޢަޒީޒު ޙަމީދު) ސުވާލާއިޖަވާބު Wed, 03 Dec 2003 02:31:23 +0200


Mulhi Raajje Ah Moosun Goasve, Hudhu Samaalu Nerefi - Vaguthu\nމުޅި ރާއްޖެއަށް މޫސުން ގޯސްވެ، ހުދު ސަމާލު ނެރެފި\nމޫސުން ގޯސްވުމުގެ ސަބަބުން މުޅި ރާއްޖެއަށް ހުދު ސަމާލު ނެރެފިއެވެ.\nމޫސުމާއި ބެހޭ ގައުމީ އިދާރާ (މެޓް) އިން ބުނީ ހުސު ސަމާލު ނެރެފައިވަނީ މިއަދު ހަވީރު 17:45 އިން ފެށިގެން މިރޭ 20:45 އާއި ހަމައަށް ކަމަށެވެ.\nމި ވަގުތުތަކުގައި ގުގުރުމާއެކު ބޯކޮށް ވާރޭވެހޭނެ ކަމަށާއި، އަދި 40 މޭލު ބާރުމިނުގައި ވައިޖެހޭނެކަމަށް ލަފާކުރެވޭ ކަމަށް މެޓް އޮފީހުން ވަނީ ބުނެފައެވެ.\nމުޅި ރާއްޖެއަށް ހުދު ސަމާލު ނެރެފައިވާއިރު، އިއްޔެ މެޓުން ވަނީ މިއަހަރުގެ ހުޅަނގު މޫސުން ރާއްޖެ ސަރަޙައްދަށް ފެށެން ކައިރިވުމާއި ގުޅިގެން، މިއަދުން ފެށިގެން ކުރިއަށް އޮތް5ދުވަހު ރާއްޖޭގެ ބޮޑުބަޔަކަށް ވިއްސާރަ ކުރުމާއެކު ބޯކޮށް ވާރޭވެހި، ގުގުރާނެ ކަމަށް ލަފާކުރެވޭ ކަމަށް ބުނެފައެވެ.\nއެގޮތުން މިދުވަސްތަކުގެ ރާއްޖޭގެ ބޮޑު ބަޔަކަށް އާންމު ގޮތެއްގައި ގަޑިއަކު 15 މޭލާއި5މޭލާ ދެމެދުގެ ބާރު މިނުގައި ވައިޖެހި، ވިލާގަނޑުގައި ގަޑިއަކު 45 މޭލާއި 55 މޭލާ ދެމެދުގެ ބާރު މިނުގައި ވައިގަދަވެ، ކަނޑުތައް ގަދަވާނެ ކަމަށް ލަފާ ކުރެވޭ ކަމަށް މެޓުން ވިދާޅުވިއެވެ. އަދި ދިޔަވަރު ބޮޑުވާ ފުވަސްތަކުގައި ބައެއް ރަށްތަކަށް އެދައެރުމަކީ ވެސް އެކަށީގެންވާ ކަމެއް ކަމަށް މެޓުން ވިދާޅުވިއެވެ.\nރާއްޖޭގެ މޫސުން ކުރިއަށް އޮތް ދުވަސްތަކުގައި ގަދާވާނެ ކަމަށް ލަފާކޮށް މެޓުން ވަނީ ހުރިހާ ފަރާތްތަކުން، ހާއްސަކޮށް ކަނޑުދަތުރު ކުރާ ފަރާތްތަކުން އެކަންކަމަށް ސަމާލުވުމަށް އިލްތިމާސް ކޮށްފައެވެ. އަދި ގަދަ ވަޔާއެކު ބޯކޮށް ވާރޭ ވެހުމުގެ ސަބަބުން ކުރިމަތި ވެދާނެ ނުރައްކާ ތަކުން ސަލާމަތް ވުމަށާއި، ލިބިދާނެ ގެއްލުންތައް ކުޑަކުރުމަށް ރައްކާތެރިކަމުގެ ފިޔަވަޅު އެޅުމަށް ވަނީ އިލްތިމާސް ކޮށްފައެވެ.


India aai gulhun beyvuma dhekolhu ehves visnume rajjeygai ovegen nuvaane: Raees Nasheed - AO News\nއިންޑިއާ އާއި ގުޅުން ބޭއްވުމާ ދެކޮޅު އެއްވެސް ވިސްނުމެއް ރާއްޖޭގައި އޮވެގެން ނުވާނެ: ރައީސް ނަޝީދު\nއިންޑިއާ އާއި ގުޅުން ބޭއްވުމާ ދެކޮޅު އެއްވެސް ވިސްނުމެއް ރާއްޖޭގައި އޮވެގެން ނުވާނެކަމަށް ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nޒީމިޑިއާ ކުންފުނިން ހިންގާ ވިއޯން މީޑިއާއަށް ދެއްވި ވީޑިއޯ އިންޓަވިއުއެއްގައި ރައީސް ނަޝީދު ވިދާޅުވީ ރާއްޖޭގެ ހުރިހާ ސިޔާސީ ޕާޓީތަކުންވެސް އިންޑިއާއެކު މަސައްކަތްކުރަންޖެހޭކަމަށް ގަބޫލުކުރައްވާކަމަށެވެ. އަދި އިިދިކޮޅު ފަރާތްތައްވެސް ހިމެނޭ ގޮތަށް ރާއްޖޭގެ ސިޔާސީ ހުރިހާ ފަރާތްތަކުން، އެކައްޗެއް ކިޔައި ރާއްޖޭގެ އެންމެ ދުވަސްވި އެއް އެކުވެރިޔާ، އިންޑިއާއެކު މަސައްކަތްކުރަން ޖެހޭކަން ގަބޫލުކުރަން ޖެހޭ ކަމަށެވެ.\nއިންޑިއާގެ ސިޔާސަތުތަކަށް ވަރަށް ބޮޑަށް ތައުރީފުކުރައްވަމުން ރައީސް ނަޝީދު ވިދާޅުވީ އިންޑިއާ އާއި އެކު ހާއްސަ ގުޅުމެއް ބާއްވައި އިންޑިއާ އަކީ ފަސްޓް ފޮރިން ޕޮލިސީގެ ގޮތުގައި ދެެކެން ޖެހޭނެ ކަމަށެވެ.\nއިންޑިއާ އާއި އެކު ބާއްވަމުން ގެންދާ ބައެއް ކަހަލަ ‘ސިއްރު ގުޅުން’ތައް ހުއްޓާލުމަށް ގިނަ ބަޔަކު ގޮވަމުންދާ މި ދަނޑިވަޅު މީގެ ކުރިންވެސް ރައީސް ނަޝީދު ވަނީ އިންޑިއާގެ ދިފާއުގައި ވާހަކަފުޅު ދައްކަވާފައެވެ. މި ގޮތުން ރައީސް ނަޝީދު ވިދާޅުވީ ސަރުކާރާއި ސަރުކާރު ހިންގާ މައިޕާޓީ އެމްޑީޕީގެ ވާދަވެރިން އަވަށްޓެރި އިންޑިއާ އާއި ގުޅޭ ގޮތުން ދައްކަމުން ގެންދާ ވާހަކަތައް ހުއްޓާލަން ޖެހޭކަމަށެވެ.\nރައީސް މުހައްމަދު ނަޝީދުރާއްޖެ-އިންޑިއާ\nމުދާ އިމްޕޯޓް ކުރުމުގައި އިތުރު ލުއި ފަސޭހަތަކެއް ލިބިގެންދާނެ އެއްބަސްވުމެއްގައި ސޮއިކޮށްފިި\nޝާހިދުގެ ދަތުރުގައި އިންޑިއާ އާ އެކު އެއްބަސްވުންތަކެއްގައި ސޮއިކުރަނީ\nއެމްބަސީ ގޮއްވާލާނެކަމަށް ބުނި މީހާ އެމްޑީޕީގެ މެމްބަރުކަމުން ވަކިކުރަން ނިންމައިފި\nއިންޑިއާ ހައި ކޮމިޝަން ގޮއްވާލާނެކަމަށް ބުނި މީހާ ހައްޔަރުކޮށްފި\nގެރި މޯޑީ ގެރި ލާދީނާ މޮޔަފުޅު ވީ ތޯ؟ ކަލޭގެ އެކަނި ވެސް ގައުމެއްނުންދޯ މީ ލާހިކެއްނުން ތިކަން ކުރާކަން ކުރީފަހަރަށްވުރެ މާހިތިކޮށް ވައްޓާލާނަން #އިންޑިއާ އިންޑިއާ އައުޓު #ކަލޭ އައުޓު ތިހިރީ އައުޓު ކޮށްފަ ލޮލް\nގެރި މޯޑީ ގެރި ލާދީނާ މޮޔަފުޅު ވީ ތޯ؟ ކަލޭގެ އެކަނި ވެސް ގައުމެއްނުންދޯ މީ ލާހިކެއްނުން ތިކަން ކުރާކަން ކުރީފަހަރަށްވުރެ މާހިތިކޮށް ވައްޓާލާނަން #އިންޑިއާ އިންޑިއާ އައުޓު #ކަލޭ އައުޓު ތިހިރީ އައުޓު ކޮށްފަ\nގެރި މޯޑީ ގެރި ލާދީނާ މޮޔަފުޅު ވީ ތޯ؟ ކަލޭގެ އެކަނި ވެސް ގައުމެއްނުންދޯ މީ ލާހިކެއްނުން ތިކަން ކުރާކަން ކުރީފަހަރަށްވުރެ މާހިތިކޮށް ވައްޓާލާނަން #އިންޑިއާ އިންޑިއާ އައުޓު #ކަލޭ އައުޓު


ކުޅުދުއްފުށި ޖަލާލުއްދީން ސްކޫލުގައި ކުރިއަށް ގެންދިޔަ ފުރާވަރު ކޭމްޕް ނިންމާލައިފި\nޕޮލިސް ކޯޕްރަލް އައިޝަތު ލިއުޝާ\nއާދިއްތަ ،16 ފެބުރުއަރީ 2020 / 15:06\nސްކޫލް ދަރިވަރުންގެ އަޚްލާގާއި ސުލޫކު ހެޔޮގޮތުގައި ބައްޓަން ކުރުމާއެކު ކުށްމަދު މުޖްތަމައެއް ބިނާކުރުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ސާނަވީ މަރުހަލާގައި ތަޢުލީމު ހާސިލު ކުރަމުންދާ ދަރިވަރުންނަށް އަމާޒުކޮށްގެން 'އަމާންވެށި' ޕްރޮގްރާމްގެ ދަށުން ހދ.ކުޅުދުއްފުށި ޖަލާލުއްދީން ސްކޫލުގައި ކުރިއަށް ގެންދިޔަ ކޭމްޕް ފުރާވަރު ނިންމައި ބައިވެރިންނަށް ހަނދާނީ ލިޔުން ދީފިއެވެ.\nޖަލާލުއްދީން ސްކޫލްގައި މިކަމަށްޓަކައި މިދިޔަ ހޮނިހިރު ދުވަހު ބޭއްވި ރަސްމިއްޔާތު ޝަރަފުވެރިކޮށްދެއްވީ ސްޕްރިންޓެންޑެންޓް އޮފް ޕޮލިސް އާސިމް އަބްދުﷲއެވެ.\nމި ރަސްމިއްޔާތުގައި ސްޕްރިންޓެންޑެންޓް އޮފް ޕޮލިސް އާސިމް އަބްދުﷲ ދެއްކެވި ވާހަކަ ފުޅުގައި، މި ކޭމްޕުން ދަސްވި ހުނަރުތަކާއި ދިރިއުޅުމުގެ ރީތި އަދަބުތަކުގެ ބޭނުން އަމަލީ މައިދާނުގައި އެންމެ ފުރިހަމަ ގޮތުގައި ހިފައި ނަމޫނާ ދެއްކުމަށް ކޭމްޕުގައި ބައިވެރިވި ދަރިވަރުންގެ ކިބައިން އެދިލެއްވިއެވެ.\nމިރަސްމިއްޔާތުގައި ޗީފް ސްޕްރިންޓެންޑެންޓް އޮފް ޕޮލިސް ޢަބްދުﷲ ޝަރީފާއި، ނޯތު ޕޮލިސް ޑިވިޜަން ކޮމާންޑަރ ޗީފް އިންސްޕެކްޓަރ އޮފް ޕޮލިސް ޢަލީ ފާއިޒާއި، ހދ. އަތޮޅު ކޮމާންޑަރ ސަބް އިންސްޕެކްޓަރ އޮފް ޕޮލިސް ޢައިޝަތު ނިޝާ ޢަބްދުﷲ މުފީދުގެ އިތުރުން ޖަލާލުއްދީން ސްކޫލުގެ އިސްވެރިންނާއި އެ ސްކޫލްގެ ބެލެނިވެރިންނާއި ދަރިވަރުން އަދި ކުޅުދުއްފުށީގައި ހުރި ސަރުކާރުގެ އިދާރާތަކުގެ އިސްވެރިން ބައިވެރިވެފައިވެއެވެ.\nމި ފެބްރުއަރީ މަހުގެ 13 ން 15 އަށް ޖަލާލުއްދީން ސްކޫލުގައި ކުރިއަށް ގެންދިޔަ މި ކޭމްޕްގައި ދިރިއުޅުމުގެ ރިވެތި އަދަބުތައް ދަރިވަރުންނަށް ދަސްކޮށްދިނުމާއި ރަނގަޅު ތަރުބިއްޔަތަށް މަގުދައްކައިދީ ހަރުދަނާ ބައެއްގެ ގޮތުގައި ދެމިތިބުމަށް ބާރުއަޅައިދޭ ގިނަ ހަރަކާތްތަކެއް ކުރިއަށް ގެންގޮސްފައިވެއެވެ.\nއެގޮތުން ކުށުގެ ނުރައްކަލުން ދުރުހެލިވެ ރައްކާތެރި މުޖުތަމަޢެއްގައި ދިރިއުޅުމަށް ދަރިވަރުންގެ އުޅުން ބައްޓަންކުރަންވީ ގޮތާއި ޤައުމީ ލޯބި ލިބިގެންވާ ބައެއްގެ ގޮތުގައި މުޖުތަމަޢަށް ނުކުތުމުން ލިބިގެންދާނެ ފައިދާތައް އޮޅުންފިލުވައިދީފައިވެއެވެ. އަދި އިންޓަރނެޓުގެ ޒަރީއާއިން ކުރިމަތިވާ ކުށްތަކަކީ ކޮބައިކަން ބުނެދީ އެފަދަ ކުށްތަކުން ދުރުހެލިވެ ރައްކާތެރިވެ ތިބުމަށް ދަރިވަރުން މަސައްކަތްކުރަންވީ ގޮތްތައް ބުނެދީފައިވެއެވެ. އަދި އިސްލާމީ މުޖުތަމަޢެއްގައި ހަރުދަނާ ރަށްވެއްސެއްގެ ގޮތުގައި ދިރިއުޅުން އާރާސްތު ކުރުމަށް ބޭނުންވާ މަޢުލޫމާތު ދިނުމުގެ އިތުރުން މަދަރުސީ ތަޢުލީމުގެ ތެރެއިން ދަރިވަރުންގެ ދިރިއުޅުން ބައްޓަންކުރުމަށް އިސްކަންދޭންވީ ކަންކަމުގެ މައްޗަށްވެސް މަޢުލޫމާތުދީ ހުނަރުތައް ދަސްކޮށްދީފައިވެއެވެ. އަދި ވަގުތަކީ އަގުހުރި އެއްޗެއްކަން ބުނެދީ އަބަދުވެސް ގަޑިން ގަޑިއަށް ކަންކަން ކުރުމަށް ނަސޭހަތްތެރިވެފައިވެއެވެ.\nމީގެ އިތުރުން އެއްގަމު ދަތުރުފަތުރުގެ ޤާނޫނަށް އަހުލުވެރި ކުރުވައި އަމިއްލަ ސާފުތާހިރުކަމާއި ރައްކާތެރިކަމަށް ކުރެވެންހުރި ކަންކަން ބުނެދީ އާންމު އިޖުތިމާޢީ މިންގަނޑުތަކާ ޚިލާފަށް ކުރެވޭ ކަންކަމާއި އެފަދަ ކަންކަމުން މުޖުތަމަޢު ރައްކާތެރި ކުރުމުގައި ދަރިވަރުންނަށް ކުރެވޭނެ ކަންކަން ބުނެދީފައިވެއެވެ. އަދި ގަނާކުރުމުގެ ނުރައްކަލާއި ގަނާ ކުރުމުން ލިބޭ ގެއްލުމާއި އެފަދަ ކަންކަމުން އެހެން ފަރާތްތަކަށް ކުރާނެ ނޭދެވޭ އަސަރުތަކުގެ މަޢުލޫމާތުވެސް ދަރިވަރުންނަށް ދީފައިވެއެވެ. އަދި ކަންކަމުގައި އިސްނަގައިގެން ހަރަކާތްތެރިވުމަށް ބާރުއެޅުމާއި ޒިންމާދާރު ބައެއްގެ ގޮތުގައި ދެމިތިބުމަށް ކުރަންޖެހޭ ކަންތައްތަކުގެ މަޢުލޫމާތު ދީފައިވެއެވެ. އަދި ދަރިވަރުންގެ ކިބައިގައި ޤައުމީ ލޯބި އިތުރުކުރުމާއި ޤައުމިއްޔަތު ދެމެހެއްޓުމަށާއި ދީނީ ކަންކަމަށް ސަމާލުކަންދީ ދީނީ އާދަކާދަތަކަށް އަހުލުވެރިކުރުވައި، ޤާނޫނާއި ޤަވާއިދުތަކަށް ބޯލެނބުމަށް ދަރިވަރުންނަށް ދަސްކޮށްދީފައިވެއެވެ.\nމި ޕްރޮގްރާމްގެ ތެރެއިން އެ ސްކޫލްގެ ބެލެނިވެރިންނަށްވެސް މަޢުލޫމާތު ދީފައިވެއެވެ.\nފުލުހުންގެ ކްރައިމް ޕްރިވެންޝަން އެންޑް ޕަބްލިކް އެފެއާޒް ޑިޕާޓްމަންޓާއި ކުޅުދުއްފުށި ޕޮލިސް އަދި ޖަލާލުއްދީން ސްކޫލް ގުޅިގެން ކުރިއަށް ގެންދިޔަ މި ކޭމްޕްގައި 93 ދަރިވަރުން ބައިވެރިވެ ކޭމްޕް ފުރިހަމަ ކޮށްފައިވެއެވެ.


Bidheyseennah ves hiley vaccine libeyne: Dr. Nazla\nބިދޭސީންނަށްވެސް ހިލޭ ވެކްސިން ލިބޭނެ: ޑރ. ނަޒްލާ\n24 ޑިސެމްބަރ 2020 - 21:18:35\nރާއްޖޭގެ ހުރިހާ ރައްޔިތުންގެ އިތުރުން ރާއްޖޭގައި ދިރިއުޅެ ހުރިހާ ބިދޭސީންނަށްވެސް ހިލޭ ކޮވިޑް-19 ގެ ވެކްސިން ފޯރުކޮށްދޭނެ ކަމަށް އެޗްއީއޯސީގެ ސްޕޯކްސްޕާސަން ޑރ. ނަޒްލާ ރަފީގް ވިދާޅުވެއްޖެއެވެ.\nޑރ. ނަޒްލާ މިއަދު މިހެން ވިދާޅުވީ ނޫސްވެރިންނަށް ކޮވިޑް 19 ވެކްސިނާއި ގުޅޭ ގޮތުން މައުލޫމާތު ދިނުމަށް ބޭއްވި އިންފޮމޭޝަން ސެޝަނެއްގައި ވާހަކަ ދައްކަވަމުންނެވެ.\nމި ސެޝަންގައި ވާހަކަ ދައްކަވަމުން ޑރ. ނަޒްލާ ވިދާޅުވީ އަންނަ އަހަރުގެ ފުރަތަމަ ކުއާޓާގައި ރާއްޖޭގައި ކޮވިޑް ވެކްސިން ދޭން ފެށުމަށް މަސައްކަތް ކުރަމުން އަންނަ ކަމަށެވެ. އަދި ވެކްސިން މުޅި ރާއްޖެއަށް ބަހާލާނެ ގޮތެއް ކަނޑައެޅުމަށް އަތޮޅުތެރޭގައި ދިރާސާއެއް ކުރަމުން އަންނަ ކަމަށް ނަޒްލާ ވިދާޅުވިއެވެ. އަދި މި ދިރާސާތަކުގެ ތެރެއިން، ވަކި މީހުން ރަޖިސްޓްރީ ވުމަށް ޕޯޓަލްއެއް ވަރަށް އަވަހަށް ހުޅުވާނެ ކަމަށް ޑރ. ނަޒްލާ ވިދާޅުވިއެވެ.\nޑރ. ނަޒްލާ ވިދާޅުވީ މުޅި ދުނިޔޭގައި ޖުމްލަ 222 ކޮވިޑް ވެކްސިނެއްގެ މަސައްކަތް ކުރަމުން އަންނަ ކަމަށެވެ. މީގެ ތެރެއިން 166 ގެ މަސައްކަތް އޮތީ ޕްރީ-ކިނިކަލް މަރުހަލާގައި ކަމަށާއި، 56 ވެކްސިނެއް ކްލިނިކަލް މަރުހަލާގައި އަދި 14 ވެކްސިނެއް ވެކްސިން މާކެޓަށް ނެރުމުގެ ފޭސް ތިނެއްގައި އޮތް ކަމަށް ޑރ. ނަޒްލާ ވިދާޅުވިއެވެ. އެކި ވެކްސިން ޑިވެލޮޕް ކުރަމުން އައި ނަމަވެސް، ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯގެ ޕްރީ-ކޮލިފައިޑް ވެކްސިނެއް ނޫނީ ރާއްޖެއަށް ނުގެންނާނެ ކަމަށް ޑރ. ނަޒްލާ ފާހަގަ ކުރެއްވިއެވެ.\nމިމަހު ކުރީ ކޮޅު ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވަނީ ރާއްޖޭގެ ރައްޔިތުންނަށް ހިލޭ ކޮވިޑް-19 ގެ ވެކްސިން ފޯރުކޮށްދިނުމަކީ ސަރުކާރުގެ ސިޔާސަތެއް ކަމަށް ވިދާޅުވެފައެވެ. އަދި މި ސަރުކާރުގެ ސިޔާސަތަކީ އެއްވެސް ރައްޔިތަކު ބާކީ ނުކޮށް ރާއްޖޭގައި ދިރިއުޅޭ ހުރިހާ ރައްޔިތުންނަށް ވެސް އެ ވެކްސިން ހިލޭ ފޯރުކޮށްދިނުން ކަމަށް ރައީސް ސޯލިހު ވިދާޅުވިއެވެ.\nޑޮކްޓަރު ނަޒްލާ ރަފީގުކޮވިޑް-19ވެކްސިންބިދޭސީން


ނައިބު ރައީސް ފައިސަލް ނަސީމް ކ. ގުރައިދޫ އަށް ޒިޔާރަތް ކުރައްވައިފި | Atoll News\nނައިބު ރައީސް ފައިސަލް ނަސީމް ކ. ގުރައިދޫ އަށް ޒިޔާރަތް ކުރައްވައިފި\nޝާއިޢުކުރީ: މުޙައްމަދު އަފްރާޙް ޖުލައި 31, 2021, 17:33\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، މާލެ އަތޮޅު ގުރައިދުއަށް މިއަދު ކުރެއްވި ޒިޔާރަތުގައި އެރަށު ކައުންސިލާއި މުއައްސަސާތަކުގެ އިސްވެރީންނާ ބައްދަލުކުރައްވައިފި އެވެ.\nރައީސުލްޖުމްހޫރިއްޔާގެ ނާއިބުގެ މި ދަތުރުފުޅުގައި ގުރައިދޫގެ އެކިއެކި މުއައްސަސާތަކަށް ޒިޔާރަތްކުރައްވާ، އެ މުއައްސަސާތަކުގެ މަސައްކަތް ހިނގަމުންދާގޮތް ބައްލަވާލައްވާފައިވެ އެވެ.\nރައީސުލްޖުމްހޫރިއްޔާގެ ނައިބު، މިއަދު މެންދުރުފަހު ގުރައިދުއަށް ވަޑައިގެންނެވުމުން، އެރަށު ރައްޔިތުން ވަނީ އެމަނިކުފާނަށް ވަރަށް ހޫނު މަރުޙަބާއެއް ދަންނަވާފަ އެވެ.\nމިދަތުރުފުޅުގައި، ކ. އަތޮޅު ގުރައިދޫގައި ހުންނަ ޚާއްޞައެހީއަށް ބޭނުންވާ މީހުންގެ މަރުކަޒަށް ރައީސުލްޖުމްހޫރިއްޔާގެ ނާއިބު ކުރެއްވި ޒިޔާރަތުގައި، އެތަނުގެ ހާލަތު ބައްލަވާލައްވާ އެ މަރުކަޒުގެ އިސްވެރިންނާ ބައްދަލުކުރައްވާފައި ވެއެވެ.\nމި ބައްދަލުކުރެއްވުމުގައި އެ މަރުކަޒުގެ އިސްވެރިން ވަނީ މަރުކަޒު ހިންގުމަށް ކުރިމަތިވެފައިވާ ދަތިތަކާއި ކުރިއަށް ރާވައި ކުރަމުންގެންދާ މަސައްކަތްތަކުގެ މަޢުލޫމާތު އެމަނިކުފާނާ ހިއްސާކުރައްވާފަ އެވެ.\nމި ބައްދަލުކުރެއްވުމުގައި ދެއްކެވި ވާހަކަފުޅުގައި ރައީސުލްޖުމްހޫރިއްޔާގެ ނައިބު ވަނީ އެ މަރުކަޒުގެ މުވައްޒަފުން ކުރައްވަމުންގެންދަވާ މުހިއްމު މަސައްކަތުގެ އަގުވަޒަންކުރައްވާ، އެ ފަރާތްތަކަށް ހިތްވަރުދެއްވާފަ އެވެ.\nރައީސުލްޖުމްހޫރިއްޔާގެ ނައިބުގެ މި ދަތުރުފުޅުގައި، ގުރައިދޫ ޞިއްޙީ މަރުކަޒާއި އެރަށުގައި އަލަށް ހިއްކި ސަރަޙައްދު ބައްލަވާލެއްވުމަށްފަހު އެމަނިކުފާނު ވަނީ ގުރައިދޫ ރަށު ކައުންސިލާ ބައްދަލުކުރައްވާފަ އެވެ.\nމިބައްދަލުކުރެއްވުމުގައި ކައުންސިލަރުން ވަނީ އެރަށުގެ ތަރައްޤީއަށް މިހާރު ކުރަމުންގެންދާ މަސައްކަތްތަކާއި ސަރުކާރުން އެރަށުގައި ހިންގަވާ މަޝްރޫޢުތަކުގެ މަސައްކަތް ހިނގަމުންދާގޮތުގެ މަޢުލޫމާތު ރައީސުލްޖުމްހޫރިއްޔާގެ ނައިބާ ހިއްސާކުރައްވާފަ އެވެ.\nމި ބައްދަލުވުމުގައި ކައުންސިލަރުން ދެއްކެވި ވާހަކައިގައި، ރަށުގެ ބިމުގެ ދަތިކަމަށް ޙައްލު ހޯދައިދިނުމަށްޓަކައި ސަރުކާރުން 15 ހެކްޓަރުގެ ބިން ހިއްކަވައިދެއްވަމުން ގެންދަވާކަމަށްޓަކައި ވަނީ ޝުކުރުއަދާ ކުރައްވާފަ އެވެ. އަދި ރަށުގައި ތަރައްޤީއަށް ހިންގަމުންގެންދާ އިތުރު މަޝްރޫޢުތަކުގެ ތެރެއިން ގިނަ މަސައްކަތްތަކެއް ހަލުވިކަމާއެކު ހިނގަމުންދާކަން ކައުންސިލަރުން ފާހަގަކުރެއްވި އެވެ.\nމި ބައްދަލުކުރެއްވުމުގައި ކައުންސިލަރުން ވަނީ އެބޭފުޅުންގެ ބައެއް ކަންބޮޑުވުންތައްވެސް ހިއްސާ ކުރައްވާފަ އެވެ.\nކައުންސިލަރުން ފާހަގަކުރެއްވި ބައެއް ކަންކަމުގެ ތެރޭގައި ރަށުގެ ޞިއްޙީ މަރުކަޒުގެ ޚިދުމަތުގެ ފެންވަރު ރަނގަޅުކުރުމަށް ކުރެވެންހުރި މަސައްކަތްތަކާއި، ޚާއްޞަ އެހީއަށް ބޭނުންވާ މީހުންގެ މަރުކަޒުގައި ތެރަޕިސްޓުންގެ ޚިދުމަތް ޤާއިމްކުރުމުގައި ހުރި ބައެއް ކަންބޮޑުވުންތަކާމެދު މި ބައްދަލުކުރެއްވުމުގައި މަޝްވަރާކުރައްވާފައި ވެއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ވަނީ ކައުންސިލަރުން ފާހަގަކުރެއްވި ކަންކަން ޙައްލުކުރުމުގައި ސަރުކާރުގެ ކަމާބެހޭ ފަރާތްތަކާއެކު މަޝްވަރާކުރައްވައިގެން މަސައްކަތް ކޮށްދެއްވާނެކަމުގައި ވިދާޅުވެފަ އެވެ.\nރައީސުލްޖުމްހޫރިއްޔާގެ ނައިބުގެ އަރިހުގައި މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް ޢާއިޝަތު މުޙައްމަދުދީދީ އާއި، އެމް.ޓީ.ސީ.ސީގެ ސީ.އީ.އޯ، އާދަމް އާޒިމް އަދި، ހެލްތު މިނިސްޓްރީ އާއި، ސްޓެލްކޯގެ އިސްވެރިން ބައިވެރިވެވަޑައިގެންނެވި އެވެ.


އަންނަ މަހު ބާއްވާ ދިވެހި ބޭހުގެ މެޑިކަލް ކޭޕްގައި ނަން ނޯޓުކުރުމުގެ ފުރުޞަތު ހުޅުވާލައިފި އަންނަ މަހު ބާއްވާ ދިވެހި ބޭހުގެ މެޑިކަލް ކޭޕްގައި ނަން ނޯޓުކުރުމުގެ ފުރުޞަތު ހުޅުވާލައިފި\nއަންނަ ޖޫން މަހުގެ5އިން 13 އަށް ށ. ފުނަދޫގައި ބޭއްވުމަށް ހަމަޖެހިފައިވާ ދިވެހި ބޭހުގެ މެޑިކަލް ކޭޕުގައި ނަން ނޯޓުކުރުމުގެ ފުރުޞަތު ހުޅުވާލައިފިއެވެ.\nސެންޓަރ ފޮރ ޓްރެޑިޝަނަލް މެޑިސިން އިން ހިންގުމަށް ހަމަޖެހިފައިވާ މި މެޑިކަލް ކޭމްޕުގައި ގިނަ ބަލިތަކަކަށް ފަރުވާދިނުމަށް ހަމަޖެހިފައިވެއެވެ.\nދިވެހި ބޭހުގެ މެޑިކަލް ކޭޕުގެ މަޢުލޫމާތު ޕީއެސްއެމް ނިއުސްއާއި ހިއްސާކުރައްވަމުން، މި ކޭމްޕްގައި އިސްކޮށް ހަރަކާތްތެރިވާ މުޙައްމަދު އަޙްމަދު ވިދާޅުވީ، މިހާރު ހުޅުވާލި ފުރުޞަތުގެ ދަށުން އެކި ބަލިތަކަށް ދެއްކުމަށް ނަގާ ފީއިން 10 އިންސައްތަ އާއި 50 އިންސައްތަ އާއި ދެމެދުގެ ޑިސްކައުންޓް ލިބުމުގެ ފުރުޞަތު ލިބިގެންދާނެކަމަށެވެ. އެގޮތުން ނަންނޯޓުކުރުމުގެ އިންތިޒާމު ސެންޓަރ ފޮރ ޓްރެޑިޝަނަލް މެޑިސިންގެ ނަންބަރަށް ގުޅައިގެންނާއި އެ ކްލިނިކަށް ދިއުމުންވެސް ހަމަޖެހޭނެކަމަށް މުޙައްމަދު އަޙުމަދު ވިދާޅުވިއެވެ.\nސީނިއަރ ޓްރެޑިޝަނަލް މެޑިސިން ޕްރެކްޓިޝަނަރ މުޙައްމަދު އަހުމަދު ވިދާޅުވީ، މި ކޭމްޕްގައި އޭނާ ހިމެނޭހެން ދިވެހި ބޭހުގެ ފަރުވާ ދިނުމަށް ޙާއްސަ ޓީމެއް ޙަރަކާތްތެރިވާނެ ކަމަށެވެ. އަދި މި ކޭމްޕުގައި ރާއްޖެ ބައްޔާއި ޗިކުންގުންޔާ އާއި ގޭސްޓްރައިޓިސް އާއި ގޮހޮރުގެ މައްސަލަތަކާއި ކުޑަކަމުދާ ނިޒާމަށް ދިމާވާ އެކި ބަލިތަކަށް ފަރުވާ ދިނުމަށް ހަމަޖެހިފައިވާކަމަށް މުޙައްމަދު އަޙުމަދު ވިދާޅުވިއެވެ.\nއަނަން މަހުގެ5އިން 13 އަށް ށ. ފުނަދޫގައި ދިވެހި ބޭހުގެ މެޑިކަލް ކޭމްޕެއް ބޭއްވުމަށް ހަމަޖެހިފައިވާއިރު، ސެންޓަރ ފޮރ ޓްރެޑިޝަނަލް މެޑިސިން އިން މީގެ ކުރިންވަނީ ހދ. ކުޅުދުއްފުއްޓާއި، އދ. މާމިގިއްޔާއި ލ. ފޮނަދޫގައިވެސް މިފަދަ ކޭމްޕްތަކެއް ކުރިއަށްގެންގޮސްފައެވެ. އެގޮތުން މި ކޭޕްތަކުގައި ފަނަރަ ސަތޭކައަށްވުރެ ގިނަ މީހުންނަށް ފަރުވާދީފައިވާކަމަށް ސެންޓަރ ފޮރ ޓްރެޑިޝަނަލް މެޑިސިން އިން މަޢުލޫމާތުދެއެވެ.


Eh dhan falhi ah kiyevun badhalu kurumah Male' sarahahdhugai ithuru 10 School eh alhanee Eh dhan falhi ah kiyevun badhalu kurumah Male' sarahahdhugai ithuru 10 School eh alhanee\nއެއް ދަންފަޅިއަށް ކިޔެވުން ބަދަލުކުރުމަށް މާލެ ސަރަޙައްދުގައި އިތުރު 10 ސްކޫލެއް އަޅަނީ\nމާލެ ސަރަޙައްދުގެ ކިޔެވުން އެއް ދަންފަޅިއަށް ބަދަލުކުރުމަށް އިތުރު 10 ސްކޫލް މާލެ، ހުޅުމާލެ، ވިލިނގިލި ހިމެނޭހެން އެޅުމަށް ގަސްތުކުރާކަމަށް އެޑިއުކޭޝަން މިނިސްޓްރިއިން ބުނެފިއެވެ.\nއެޑިއުކޭޝަން މިނިސްޓްރީއިން ބުނެފައިވަނީ މާލޭގެ ގިނަ ސްކޫލްތަކުގައި އެއް ދަންފަޅިއަށް ބަދަލުކުރުމަށް ވަސީލަތްތައް ޤާއިމުކުރާނެ ޖާގަ ނެތްކަމަށެވެ.\nރާއްޖޭގެ ސްކޫލުތައް އެއް ދަންފަޅިއަށް ބަދަލުކުރުމަށް، ބޭނުންވާ ވަސީލަތްތައް ދެނެގަތުމަށް ހެދި އޮޑިޓް ރިޕޯޓް ހުށަހެޅުމަށް މިރޭ މުހިޔުއްދީން ސްކޫލުގައި ބޭއްވި ރަސްމިއްޔާތެއްގައި ވާހަކަފުޅުދައްކަވަމުން އެޑިއުކޭޝަން މިނިސްޓަރ ޑރ. ޢައިޝަތު ޢަލީ ވިދާޅުވީ މާލޭ ސަރަޙައްދުގައި އިތުރު ސްކޫލްތައް އަޅަން ނިންމާފައިވަނީ ސްކޫލްތަކުގައި ކްލާސްރޫމްތައް އިތުރުކޮށް، އިތުރު ވަސީލަތްތައް ޤާއިމުކުރާނެ ޖާގަ ނެތުމުންކަމަށެވެ.\n"މި ސްކޫލްތައް ފަރުމާކުރާނީ ދުނިޔޭގެ އެހެން ޤައުމުތަކުގައި، އެއްދަންފަޅިއަށް ޚާއްސަ ސްކޫލްތައް ފަރުމާކުރާ ކޮންސެޕްޓަށް. މަސައްކަތް ކުރިއަށްގެންދާނީ ފަސް އަހަރަށް ބަހާލައިގެން" އެޑިއުކޭޝަން މިނިސްޓާރ ޑރ އައިޝަތު އަލީ ވިދާޅުވިއެވެ.\nމީގެއިތުރުން ސަރުކާރުގެ ފުރަތަމަ 100ދުވަހުގެ ވަޢުދުގެތެރޭގައި ހިމަނައިގެން ސްކޫލްތަކުގައި އިތުރު އެހީގެ ނިޒާމުކުރާނެ ގޮތްތައް ވެސް ވަނީ އެކުލަވާލާފައެވެ. އެޑިއުކޭޝަން މިނިސްޓްރީގެ ސްޓޭޓް މިނިސްޓަރ އަބްދުﷲ ރަޝީދު ވިދާޅުވީ މި ނިޒާމު ބަހާލާފައިވަނީ މަންހަޖުން ޙާސިލްވާން ބޭނުންވާ މިންވަރަށް ޙާސިލް ނުވާ ދަރިވަރުންނަށް ރިމީޑިއަލް ކްލާހާއި، ވަކި ގްރޭޑެއް އުނިނުކޮށް އެކްސްޓްރާ ކްލާސް ހިންގުމާއި، އެންމެ މޮޅެތި ކުދިންނަށް، އިތުރަށް އުނގެނުމުގެ ފުރުސަތު ދިނުމަށް އެންރިޗްމަންޓް ކްލާސް ކުރިއަށް ގެންދާގޮތަށްކަމަށެވެ.\n"ރަސްމީ ގަޑީގައި މި ކްލާސްތައްވެސް ދާނި. ކުދިން ދެވަަނަފަހަރަށް އަންނާކަަށް ނުޖެހޭނެ ސްކޫލަށް. ސްޓަޑީ ކޭމްޕްތައްވެސް ކުރިއަށް ގެންދާނަން،" ސްޓޭޓް މިނިސްޓަރ ވިދާޅުވިއެވެ.\nސްކޫލުތައް އެއް ދަންފަޅިއަށް ބަދަލުކުރުމަށް، ބޭނުންވާ ވަސީލަތްތައް ދެނެގަތުމަށް ހެދި އޮޑިޓް ރިޕޯޓް ދައްކާގޮތުން، އެއް ދަންފަޅިއަށް ބަދަލުނުކޮށް ހުރި ސްކޫލްތައް އެއް ދަންފަޅިއަށް ބަދަލުކުރުމަށް ޖުމްލަ 288 ކްލާސްރޫމް އިތުރަށް ބޭނުންވެއެވެ. އޮޑިޓް ރިޕޯޓް ބުނާގޮތުން 10 ސްކޫލާއި، 47 ސައިންސް ލެބާއި، 28 ލައިބްރަރީއާއި، 42 އޯޑިއޯ ވިޝުއަލް ރޫމާއި، 22 ސްޓާފް ރޫމްގެ އިތުރުން، 57 ބަދިގެ ބޭނުންވޭއެވެ.\nމިހާތަނަށް އެއް ދަންފަޅިއަށް ބަދަލުނުކޮށް ހުރި 62 ސްކޫލްގެ ތެރޭގައި، އެއްދަންފަޅިއަށް ބަދަލުކުރުމަށް 10 ކްލާސްރޫމަށްވުރެ އިތުރަށް ބޭނުންވާ 13 ސްކޫލް އެބަހުއްޓެވެ. އަދި 10 ކްލާސްރޫމަށްވުރެ މަދުން ބޭނުންވާ ހުރީ 37 ސްކޫލެވެ.\nއެޑިއުކޭޝަން މިނިސްޓްރީއިން ނެރެފައިވާ އޮޑިޓް ރިޕޯޓް ބުނާގޮތުން މާލެ، ވިލިމާލެ، ހުޅުމާލެ ހިމެނޭހެން މި ސަރަޙައްދުގައި އެއްދަންފަޅިއަށް ކިޔަވައިދެވެން އަންނަނީ އިތުރު ސްކޫލްތައް ޤާއިމުކޮށްގެންނެނެވެ. މިނިސްޓްރީއިން ބުނެފައިވަނީ އެއްދަންފަޅިއަށް ކިޔަވައިދެވޭނީ 800އާއި 1000ދެމެދުގެ ދަރިވަރުން އުޅެމުންދާ ސްކޫލްތަކުގައި ކަމަށެވެ. ނަމަވެސް މާލޭގެ 13ސްކޫލެއްގައި މި އަދަދު 1500 ނުވަތަ 2000އާއި ގާތްކުރާކަމަށް އެޑިއުކޭޝަން މިނިސްޓްރިއިން ބުނެއެވެ.\nއެއްދަންފަޅިއަށް ސްކޫލްތައް ބަދަލުކުރުމުގެ މަޤްސަދުތަކުގެތެރޭގައި، ކުދިންގެ ސްކޫލް ވަގުތުގައި ސްކޫލާއި ގުޅުންހުރި ހަރަކާތްތައް ނިންމުމާއި، ސްކޫލްގެ ވަސީލަތްތައް ފުރިހަމައަށް ބޭނުންކުރުމުގެ ފުރުސަތު ދިނުމާއި، އިތުރު ހަރަކާތްތައް ކުރިއަށް ގެންދިއުމަށް ފަސޭހަކުރުމާއި، ހުރިހާ ދަރިވަރުންނާއި މުދައްރިސުން ބައްދަލުވެ ގުޅިގެން ކިޔެވުން ކުރިއަށްގެންދިޔުން ހިމެނެއެވެ.


SunOnline: Rishmy ge Vishka enburi screen ah annaane!\nރިޝްމީގެ "ވިޝްކާ" އެނބުރި ސްކްރީނަށް އަންނާނެ!\nއައިމިނަތު ލުބާ 18 Dec 2019, 09:50\n"ވިޝްކާ"ގެ މަންޒަރެއްގައި ރިޝްމީ---\nއަބްދުﷲ ވިޝާމްގެ ވާހަކައަކަށް މަހުދީ އަހުމަދު ސްކްރީން ޕްލޭ ލިޔެފައިވާ ފިލްމް "ވިޝްކާ" އަލުން ސްކްރީނަށް އަންނަން އެބައުޅެ އެވެ.\nނިމިގެން ދިޔަ ނުވަ ވަނަ ދިވެހި ފިލްމު އެވޯޑްސްގެ އެންމެ މޮޅު ފީޗާ ފިލްމަކަށް ވިޝްކާ ހޮވުނު އިރު އެ ފިލްމަށް ވަނީ ގިނަ އެވޯޑްތަކެއް ލިބިފަ އެވެ. އެ ފިލްމުން ރިޝްމީ އަށް ވަނީ އެންމެ މޮޅު ބަތަލާގެ އެވޯޑްވެސް ލިބިފަ އެވެ.\nރިޝްމީގެ އިންސްޓަގްރާމް ސްޓޯރީއަށް ފޭނަކު ކުރި ސުވާލަކަށް ޖަވާބު ދެމުން އޭނާ ބުނީ ފިލްމު ވިޝްކާ ވަރަށް އަވަހަށް އަންނާނެ ކަމަށެވެ. ވިޝްކާ ސްކްރީނަށް ގެންނާނެ ކަމުގެ އުފާވެރި ހަބަރު ރިޝްމީ ދިން ނަމަވެސް އެ ފިލްމު ދައްކާނެ ތާރީހެއް ހާމަކޮށްފައެއް ނުވެ އެވެ.\nރަވީ ފާރޫގް ޑައިރެކްޓްކޮށް ރިޝްމީ ޕްރޮޑިއުސްކުރި ކްރައިމް ތްރިލާ އެ ފިލްމުގެ ލީޑް ރޯލް ކުޅެފައި ވަނީ ރަވީގެ އިތުރުން ރިޝްމީ އާއި އަހްމަދު ސައީދެވެ.\nފިލްމްގައި ދައްކުވައިދެނީ އަމިއްލަ އެދުމުން ފޯވެފައިވާ ދެ ފިރިހެނެއްގެ މެދުގައި ތާށިވާ ޒުވާން އަންހެނެއްގެ ވާހަކަ އެވެ.\nދެ ގަޑިއިރާއި 17 މިނެޓްގެ އެ ފިލްމުން ރިޝްމީއަށް ވަނީ ސާކް ފެންވަރުގެ އެންމެ މޮޅު ބަތަލާގެ އެވޯޑް ލިބިފަ އެވެ. މިއީ 18 އަހަރުން މަތީގެ މީހުންނަށް ތައްޔާރުކޮށްފައިވާ ފިލްމެކެވެ.\nފިލްމު މާމުއި މިހާރު މަލްޓިސްކްރީނުން ބަލާލެވޭނެ\nޑާކްރެއިންގެ "ގޮށްރާޅު" މިހާރު މަލްޓި ސްކްރީނުން ބެލޭނެ


Raudha ge maru: bappage ethah suvaaleh!\nރިޕޯޓު - ރައުދާގެ މަރު\nރައުދާގެ މަރު: ބައްޕަގެ އެތައް ސުވާލުތަކެއް!\nރައުދާ ވަނީ މަރާލާފަކަމަށް އާއިލާއިން ތަކުރާރުކޮށް ބުނަމުންދޭ\nބަންގްލަދޭޝް ފުލުހުން ރައުދާ އަމިއްލައަށް މަރުވީ ކަމަށް ނިންމާފައިވޭ\nދިރިއުޅުމުގައި އެއްވެސް މައްސަލައެއް އުޅޭ ކަމަކަށް އާއިލާއަށް، ރައްޓެހިންނަށް ފާހަގަވެފައެއް ނުވޭ\nކ. މާލެ5އޭޕުރިލް 2017 | ބުދަ 15:54 13,871\nރައުދާ އާތިފް - އިންސްޓަގްރާމް\nރައުދާ އާތިފްގެ މަރުން ވަރަށް ބޮޑު ހައިރާންކަން ލިބިގެންދިޔަ އެވެ. ސުވާލުތައް ވެސް ގިނަ އެވެ. އެންމެ ގިނަ ސުވާލުތައް ސިކުނޑިއަށް ޖަމާވެފައި ވަނީ ރައުދާގެ ބައްޕަ، ޑޮކްޓަރު މުހައްމަދު އާތިފް އެވެ. ރައުދާގެ ބައްޕަ ބުނާ ގޮތުގައި ރައުދާގެ މަރުގެ ހަބަރު ލިބުނީ މާޗް 29ގެ މެންދުރު ފަހު 1:30 އެހާކަން ހާއިރު އެވެ. އެ ހަބަރާއެކު ބަންގްލަދޭޝަށް ވަޑައިގަތެވެ. ދަރިފުޅުގެ ހަށިގަނޑު ފެނުމުން ވެސް ގަބޫލުކުރަން ދަތި އެތައް ކަމެއް އޭނާ އަށް ފާހަގަ ކުރެވުނެވެ.\nރައުދާ ވޯގް މަޖައްލާގެ ކަވަރުގައި\n"އަހަރެން ރައުދާގެ ހަށިގަނޑު ބެލީ ހަމައެކަނި ބައްޕައެއްގެ ހައިސިއްޔަތަކުންނެއް ނޫން، މެޑިސިން ކިޔަވައިގެން ހުރި ޑޮކްޓަރެއްގެ ހައިސިއްޔަތުން. އަހަރެންވެސް މެޑިސިން ކިޔެވީ އިންޑިޔާއިން، ބޯޕާލް މެޑިކަލް ކޮލެޖްގައި އެމްބީބީއެސް ހެދިއިރު، 18 މަސްވަންދެން ފޮރެންސިކް މެޑިސިން އާއި ޓޮކްސިކޮލޮޖީ ކިޔެވިން،" މިވަގުތު ބަންގްލަދޭޝްގައި ހުންނެވި ރައުދާގެ ބައްޕަ ރާއްޖެއެމްވީއަށް ފޯނުން ދެއްވި އިންޓަވިއުގައި ވިދާޅުވި އެވެ.\n"މޯޗަރީ އިން ދިޔައިރު، އަހަންނަށް އެނގިފައިވާ އެއްޗެއްގެ މައްޗަށް ބިނާކޮށް، ބުނަން އެނގުނު ދަރިފުޅު ބަޔަކު މަރާލީކަން. އަހަރެންނާއެކީ ދިޔަ 12 މީހުންނަށް ސާފުކޮށް ފެންނާނެ ހަށިގަނޑުގައި ހުރި ނިޝާންތައް. ކަރުގައި އެއްޗެއް އެއްސީމަ އަރާ ނިޝާންތައް. އޭގެ އިތުރުން، ހުރި މީހަކު ބާރަށް ކަރުގައި ހިފީމާ އަރާ ނިޝާންތައް ސާފުކޮށް ހުރި ކަރުގައި ފެންނަން. ހުރިހާ އެންމެންނަށް ސާފުކޮށް ފެނުނު ކަރުގައި ހުރި ނިޝާންތަކުގެ ކުލަ، ހުރި ގޮތް."\nމޯޗަރީއަށް ފަހު، ރައުދާގެ އާއިލާ ދެން ދިޔައީ އޭނާ އުޅުނު ހޮސްޓެލްގެ ކޮޓަރިއަށެވެ. ރޫމް 209 ގެ ދޮރު ހަލާކުކޮށްލައިގެން ވަތް ކަމަށް ޔުނިވަރސިޓީގެ ދަރިވަރުން ބުނި ނަމަވެސް، އޭގެ އެއްވެސް އަސަރެއް ކޮޓަރީގެ ދޮރުން ފެންނާކަށް ނެތެވެ. ކުޑަ ކޮޓަރިއެކެވެ. މޭޒުމަތީގައި އަނެއް ދުވަހަށް ކައްކަން ކޮށާފައި ބާކީވެފައިހުރި ތަރުކާރީތައް ކަޓިންގބޯޑު މަތީގައި ހުއްޓެވެ. ކެއްކި އެއްޗެހީގައި މަތިޖެހިގޮތަށް ހުރީ އުނދުން މަތީގަ އެވެ. ކޮޓަރީގައި ހަލާކުވެފައިހުރި އެއްޗެއްސަކީ އަލަމާރީގެ ލޯގަނޑާއި ފިހިގަނޑެވެ. އެނދު ބިންދައިގެން ގޮސްފައި ހުރުމުން، އެނދު ހިފެހެއްޓުނަށް އެނދު ދަށަށް އެއްޗެއް ލާފައި ހުއްޓެވެ. ނަމަވެސް ހަލާކުވެފައި ހުރި ތަންތަނަކީ ރައުދާގެ މަރުގެ ކުރިން، ނުވަތަ މަރުގެ ފަހުން ކަމެއް ނޭނގެ އެވެ. ނަމަވެސް ޑރ. އާތިފް ގަބޫލުކުރައްވާ ގޮތުގައި ކޮށާފައި ހުރި ތަރުކާރީ އާއި އުނދުން މަތީގައި ހުރި ކާއެއްޗެހި ޝައްކުތައް އިތުރަށް ބޮޑުވެގެން ދިޔަ އެވެ.\nރައުދާ ދިރިއުޅު ކޮޓަރީގެ ބޭރު ދޮރު: ގަދަކަމުން ބަޔަކު ވަތްކަމުގެ ނިޝާނެއް ނެތް\n"ރައުދާ މަރުވެފައި ހުރިކަމަށް އެންމެ ފުރަތަމަ ރިޕޯޓްކުރި ކުއްޖާ، ސީރަތުގެ ބަޔާނެއް އަހަރެން ނެގިން. އޭނާ ބުނީ ހެނދުނު ރައުދާއާ ބައްދަލުކުރަން އައި ކަަމަށް. ދޮރު އެތެރެއިން ތަޅުލާފަ ހުރީމަ، ދޮރުގައި ޓަކިޖެހުމަށްފަހު، ނުހުޅުވުމުން، ލައްޕާފައި ހުރި މަައިދޮރުން އެތެރެ ފެންނަ ގޮތަށް ފޭވެފައި ހުރި ތަނަކުން ރައުދާ ފެނުނީ... ދެން އޭނަ އެންމެންނަށް ގޮވީ. ފަނަަރަ ވަރަކަށް ދަރިވަރުން ދޮރު ހަލާކުކޮށްފައި، ކޮޓަރިއަށް ވަދެ، ރައުދާ ކަރުގައި އައްސާފައި އޮތް ސްކާފް ކަނޑާ، އޭނަ އެނދުމަތީ ބޭއްވީ. އޭރު ފުލުހުންނާއި މީޑިޔާއިން އައިއްސި،" ސީރަތާ ހަވާލާދީ ޑރ. އާތިފް ވިދާޅުވި އެވެ.\nބައްޕަ ފަދައިން ޑޮކްޓަރަކަށް ވުމަށް މެޑިސިން ކިޔަވަމުންޑާ ރައުދާއަކީ އަމިއްލައަށް މަރުވެދާނެ ފަދަ ބަލިކަށި އަގީދާއެއްގެ ކުއްޖެ ނޫން ކަމަށް ޑރ. އާތިފް ގަބޫލްކުރައްވަ އެވެ.\nރައުދާ މަރުވުމުގެ ކުރިން ކައްކާފައިހުރި ކެެއުން\nކެެއްކުމަށްފަހު ބޭނުންކުރި އެއްޗެހި ހުރި ތަނުގައި\nމިކަމަށް ބާރުލިބިދޭ އެހެން ވާހަކަތަކެއް ވެސް ޑރ. އާތިފް ހިއްސާ ކުރެއްވެވި އެވެ. ރައުދާގެ ވިސްނުން ވެސް ހުރީ، ރައުދާ މަރުވިއިރު ތައްޔާރުވަމުން ދިޔަ ކޮލެޖްގެ އެގްޒާމަށް ފަހު، އޮސްޓްރޯލިއާއަށް ބަދަލުވުމަށެވެ. އެ ވާހަކަތައް ބޮޑުދައިތައާއެކު ވެސް ދާދި ފަހުން ވައިބާއިން ދައްކާފައި ހުއްޓެވެ.\nރައުދާ އޮސްޓްރޭލިއާއަށް ބަދަލުވުމާ ގުޅޭ ގޮތުން ބޮޑުދައިތަ އާއެކު ދައްކާފައިވާ ވާހަކަތަކުގެ ސްކްރީންޝޮޓް\nމަޝްހޫރު މޮޑެލް އޮސްޓްރޭލިއާއަށް ބަދަލުވުމަށް ނިންމާފައި އޮތް ކަމަށް ޑރ. އާތިފް ވެސް ވިދާޅުވި އެވެ.\n"ކޮލެޖް ސެމެސްޓަރ ޓެސްޓުތަކުން ރަނގަޅު ނަތީޖާއެއް އޭނާ ހޯދި. އެމްބީބީއެސްގެ ފައިނަލް އެގްސޭމަށް އޭނަ ދިޔައީ ތައްޔާރުވަމުން. ފުރަތަމަ ޓެސްޓް ނިމުނީމަ ރައުދާ އޮސްޓްރޭލިއާގެ ޕަރތަށް ފޮނުވުމަށް އާއިލާއިން ދިޔައީ މަސައްކަތް ކުރަމުން. އޭނާގެ ބޮޑުދައިތަ، ފާތިމަތު ލުބްނާ އެކަމަށް ދިޔައީ މަސައްކަތްކޮށްދެމުން. ރައުދާގެ އެއްވެސް އިމޯނަޝަނަލް، ސިއްހީ މައްސަލައެއް ނެތް. އޭނާ އުޅުނީ އުފަލުން، އަމިއްލަ ނަފްސަށް އިތުބާރުކުރި، ތޫނުފިލި ކުއްޖެއް އެއީ. އަބަދުވެސް ބޭނުންވީ ޑޮކްޓަރަކަށް ވާން،" ޑރ. އާތިފް ވިދާޅުވި އެވެ.\nރައުދާ ބައްޕަ ވިދާޅުވި ގޮތުގައި ރައުދާ މަރުވީ ދަންޖެހިގެނެއް ނޫނެވެ. އެކަމުގައި ފޮރުވިފައިވާ އެތައް ކަމެއް އެބަ ހުރި ކަމަށް އޭނާ ގަބޫލް ކުރައްވަ އެވެ. އެ ސުވާލުތަކަކީ؛\nރައުދާ ކަރުގައި މީހަކު ހިފާފައިހުރި ނިޝާންތައް ހުރީ ކީއްވެ؟\nޝޯލެއް ބޭނުންކޮށްގެން ދަންޖެހުމުން ހުންނަ ނިޝާނާއި ރައުދާކަރުގެ ހުރި ނިޝާންތައް ތަފާތުވީ ކީއްވެ؟ ދަންޖެހިގެން މަރުވާ އިރު އާންމުކޮށް ހުންނަ އެއްވެސް ނިޝާނެއް ނެތީ ކީއްވެ؟\nދަންޖެހިގެން މަރުވާ މީހުންގެ އަނގައިން ސޮނި ބޭރުވެފައި ހުންނާނެ. ރައުދާގެ އެކަން ފެންނަން ނެތް.\nކޮޓަރީގެ ދޮރުގެ އެތެރެއިންނާއި ބޭރުން ގަދަކަމުން ވަދެފައިހުރި އެއްވެސް ނިޝާނެއް ނެތް. އެކަަމަކު ކޮޓަރިއަށް ވަތް ހުރިހާ ދަރިވަރުން އެއްބަސްވޭ ކޮޓަރިއަށް ވަނީ ގަދަކަމުންނޭ.\nއަހަރެމެންތިބި އިރު، ޕޯސްޓް މޯޓަމް ހަދަން ހުއްދަނުހޯދީ ކީއްވެ؟\nއެދުވަހުގެ ސެކިއުރިޓީ ފުޓޭޖް ގެއްލުނީ ކީއްވެ؟\nރައުދާގެ އައިފޯން7 އޭނާ މަރުވި ފަހުން، ބޭނުންކޮށްފައިވޭ. އޭނާގެ ފޯން އެކަކުވެސް ބޭނުންނުކުރާނަމަ، ރައުދާގެ އިންސްޓަގްރާމުން މީހުން ޑިލީޓްކުރަނީ ކާކު؟\nއަމިއްލައަށް މަރުވާ މީހެއްގެ ހުންނަ އެއްވެސް ކަހަަލަ އަމަލެއް ރައުދާގެ ކިބައިން އެއްވެސް އިރެއްގައި ފެނިފައެއް ނުވޭ. ހަމަ ކުއްލިއަކަށް އެކަން ބަދަލުވާން ޖެހޭ ސަބަބަކީ ކޮބާ؟\nސީރަތް ރައުދާގެ ޖޫސްތައްޓަށް ބޭސްތަކެއް އެޅި. ރައުދާ އެންމެ ފުރަތަމަ ފެނުނީވެސް ސީރަތަށް. އޭނާގެ ބަޔާނެއް ފުލުހުން ނުނެގީ ކީއްވެ؟\nއަމިއްލައަށް މަރުވާން ރައުދާ އުޅުނުނަމަ، އަނެއް ދުވަހަށް ކާއެއްޗެހި ތައްޔާރުކުރީ ކީއްވެ؟\nހޮސްޓެލްގެ ސެކިއުރިޓީގެ ބަހާއި ރައުދާއާއެކު އެރޭ ހޮސްޕިޓަލަށް ދިޔަ މީހުންގެ ބަޔާންތައް ތަފާތުވީ ކީއްވެ؟\nއޮޓޮޕްސީ ހެދި ނަމަވެސް، ޑރ. އާތިފްގެ މި ސުވާލުތަކަށް ޖަވާބެއް ނުލިބެ އެވެ. ރައުދާ އަމިއްލައަށް މަރުވިނަމަ، ނުވަތަ ބަޔަކު އޭނާ މަރާލިނަމަ، ސަބަބެއްވެސް އޮންނަން ޖެހޭނެ އެވެ. އަދި، ބަޔަކު ރައުދާ މަރާލިނަމަ، އޭނާ މަރާލުމަށްފަހު، އެއީ ދަންޖެހިފައިވާ ކަމަށް ދައްކަން މަސައްކަތް ކޮށްފައިވަނީ ކީއްވެ؟ ޔަގީންވާ ކަމަކީ ރައުދާގެ މަރުގެ ތަހުގީގާއި ކަން ހިނގިގޮތާއި މެދު ބަޔަކު އިހުމާލުވެފައިވާ ކަމެވެ. ރާއްޖޭގެ ސަރުކާރުން ރައުދާގެ މަރުގެ މިނިވަން ތަހުގީގެއް ކުރުމަށްވެސް ޑރ. އާތިފް ވަނީ ގޮވާލައްވައިފަ އެވެ.


ހައުސިން މިނިސްޓަރުކަން ދެންވެސް ދޭނީ އެމްއާރުއެމްގެ ބޭފުޅަކަށް ކަމަށް ރައީސް ވިދާޅުވި: އެމްއާރުއެމް – Dhen.mv\nހައުސިން މިނިސްޓަރުކަން ދެންވެސް ދޭނީ އެމްއާރުއެމްގެ ބޭފުޅަކަށް ކަމަށް ރައީސް ވިދާޅުވި: އެމްއާރުއެމް\nހައުސިން މިނިސްޓަރު ކަމަށް ދެން ވެސް އައްޔަން ކުރައްވާނީ ކޯލިޝަންގައި ހިމެނޭ ކުރީގެ ރައީސް މައުމޫން އަބްދުލްގައްޔޫމްގެ މޯލްޑިވްސް ރިފޯމް މޫވްމަންޓް (އެމްއާރްއެމް) އިން ހުށައަޅާ ބޭފުޅަކު ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެފައިވާ ކަމަށް އެ ޕާޓީން ބުނެފި އެވެ.\nހައުސިން މިނިސްޓަރުކަމުގައި ހުންނެވި އާތިފާ ޝަކޫރު ވަނީ އެ މަގާމުން އިސްތިއުފާ ދެއްވަން ނިންމަވައި، ރައީސް އިބްރާހިމް މުހައްމަދު ސޯލިހަށް ސިޓީ ފޮނުއްވާފައެވެ.\nއެމްއާރްއެމްގެ ސްލޮޓެއްގައި މިނިސްޓަރު ކަމަށް ގެނައި އާތިފާ އިސްތިއުފާ ހުށަހެޅުއްވީ އާލާސްކަންފުޅާ އުޅުއްވާތީ ކަމަށް މައުލޫމާތު ލިބެއެވެ.\nއެކަމަނާ އިސްތިއުފާ ދެއްވުމާއި ގުޅިގެން ދެންވެސް އެ މަގާމަށް އައްޔަން ކުރައްވާނީ އެމްއާރްއެމްއިން ހުށައަޅާ ބޭފުޅަކަށް ކަމުގެ ޔަގީންކަން ރައީސް ސޯލިހް ދެއްވާފައިވާ ކަމަށް އެޕާޓީގެ އޮފިޝަލަކާ ހަވާލާދީ "އަވަސް" ނޫހުގައި ވަނީ ރިޕޯޓު ކޮށްފައެވެ.\nއޭނާ ވިދާޅުވީ އެ ޔަގީންކަން ރައީސް ސޯލިހް ވަނީ ރައީސް މައުމޫނަށް ދެއްވާފައިވާ ކަމަށެވެ. އަދި ރައީސް މައުމޫން ވަނީ ރޭ ބޭއްވި އެމްއާރްއެމްގެ އެގްޒެކްޓިވް ކޮމެޓީގެ ބައްދަލްވުމުގައި އެ ވާހަަކަފުޅު އެގްޒެކްޓިވް ކޮމެޓީގެ މެންބަރުންނާއި އެކަން ހިއްސާ ވެސް ކުރައްވާފަ އެވެ.\nރައީސް އޮފީހުގެ އޮފިޝަލަކު ''ދެން'' އަށް މައުލޫމާތު ދެމުން ބުނީ ހައުސިން މިނިސްޓަރގެ މަޤާމުގައި އާތިފާ ހުންނެވީ އެމްއާރުއެމް ސްލޮޓެއްގައި ކަމަށްވުމާއެކު ރައީސް ސޯލިހުގެ ވިސްނުންފުޅަކީ އެމަޤާމު އެމްއާރްއެމްއަށް ދެއްވުން ކަމަށާއި ފާރިސް މައުމޫނަށް އެމަޤާމު ދެއްވުމަށް އެމަނިކުފާނު ނިންމަވާފައިވާ ކަމަށެވެ.


vnews - Advance ah vakkan kuraa vaahaka dhakkaanamaemassala balaanan: Mariya\nއެޑްވާންސަށް ވައްކަންކުރާ ވާހަކަ ދައްކާނަމަ އެމައްސަލަ ބަލާނަން: މާރިޔާ\n28 އޯގަސްޓް 2018\nމާރިޔާ އަހްމަދު ދީދީ -- ވީފައިލް ފޮޓޯ\nއެޑްވާންސަށް ވައްކަން ކުރުން އެންމެ ރަނގަޅު ކަމަށް ވިދާޅުވެ ރައީސް އަބްދުﷲ ޔާމީން ދެއްކެވި ވާހަކަތަކަކީ ވަރަށް ކަންބޮޑުވާ ވާހަކަތަކެއް ކަމަށާއި އެމައްސަލަ ބަލާނެ ކަމުގައި ގުޅިފައިވާ ޕާޓީ ތަކުން ބުނެފި އެވެ.\nގުޅިފައިވާ ޕާޓީ ތަކުގެ ފަރާތުން ރިޔާސީ ކެންޑިޑޭޓް އިބްރާހީމް މުހައްމަދު ސޯލިހް (އިބޫ)ގެ ތަރުޖަމާން މާރިޔާ އަހްމަދު ދީދީ މިހެން ވިދާޅުވީ ރ. ދުވާފަރުގައި ރޭ ބޭއްވި ޖަލްސާއެއްގައި ރައީސް އަބްދުﷲ ޔާމީން ދެއްކެވި ވާހަކަތަކަކާ ގުޅިގެންނެވެ.\nރައީސް ޔާމީން ރޭ ވިދާޅުވީ "ދުވާފަރުގެ މުސްތަގުބަލު އުޖާލާ ކުރުމަށްޓަކައި އެންމެ ރަނގަޅުތާ އެޑްވާންސަށް ވައްކަން ކުރިޔަސް" މިހެންނެވެ.\nރައީސްގެ މިވާހަކަތަކަށް ރައްދުދެއްވަމުން މާރިޔާ ވިދާޅުވީ ރައީސް ޔާމީން ދެއްކެވި ވާހަކަތަކަކީ ބިރުގަނެ ކަންބޮޑުވާން ޖެހޭ ފަދަ ވާހަކަތަކެއް ކަމަށެވެ. ރައީސް ޔާމީންގެ މިވާހަކަތަކަކީ މައްސަލައެއް ކަމަށާއި މިއީ ރައްޔިތުން ކަންބޮޑުވާ މައްސަލައެއް ކަމަށްވެސް ވިދާޅުވި އެވެ.\n"ދިވެހިރާއްޖޭގެ އެންމެ އިސްވެރިއެއް ހެން ހުންނަވައިގެން ރައީސުލްޖުމްހޫރިއްޔާ ވައްކަން ކުރުމަކީ މައްސަލައެއް ނޫން ކަމަށް ވިދާޅުވާ ކަމަށް ވަންޔާ ޖިނާއީ ކުށުގެ ފޮތް ފޮތުގައި ގާނޫނުލް އުގޫބާތުގައި ވައްކަން ހިމަނާނެ ކަމެއް ނެތް. އެގޮތަށް ކަންކުރެވޭކަށް އަޅުގަނޑުމެންނަކަށް ނެތް. އަޅުގަނޑުމެން އެ އޮތީ ވައްކަމަކީ ބޮޑުވެގެންވާ ކުށެއް ކަމަށް ނިންމާފައި. މިގޮތަށް އަޅުގަނޑުމެން ނިންމާ އެގޮތަށް އަޅުގަނޑުމެން ގާނޫނުތަކުގައި ލިޔެފައި އޮއްވާ އެޑްވާންސްކޮށް ވައްކަން ކުރިއްޔާ އެއީ މައްސަލައެއް ނޫނޭ ވިދާޅުވާ ރައީސުލްޖުމްހޫރިއްޔާއެއް ހުންނަނަމަ އެއީ މައްސަލައެއް. އެ މައްސަލަ އެބަ ބެލެންޖެހޭ. އެހެންވީމާ އަޅުގަނޑުމެން މިދަންނަވަނީ ފެށުނީއްސުރެ އަޅުގަނޑުމެން އެކަން ކުރާނަމޭ،" މާރިޔާ ވިދާޅުވި އެވެ.\nރައީސް ޔާމީނަށް ވަރަށް ބޮޑަށް ފާޑު ވިދާޅުވަމުން މާރިޔާ ވިދާޅުވީ ތެލުގެ ވާހަކަ ބަޔަކު ދައްކާނަމަ ރައީސް ޔާމީނަށް ނުހުންނެވޭ ކަމަށެވެ. އަދި ރައީސް ޔާމީނަށް މީގެކުރިން ތުހުމަތުކުރެވުނު ތެލުގެ މައްސަލައެއް އެމްޑީޕީގެ ސަރުކާރުގައި ތަހުގީގުކުރަމުން ދަނިކޮށް އެމްޑީޕީގެ ވެރިކަން ބަދަލުވުމާއެކު ދެން ވެރިކަމާ ހަވާލުވި ސަރުކާރުން ރައްޔިތުންގެ ފައިސާ އިން 10 މިލިއަން ޑޮލަރު ހަރަދުކޮށްގެން އެ މައްސަލަ ހުއްޓުވާލި ކަމަށެވެ.\nޖަލުގައި ހުކުމް ތަންފީޒު ކުރައްވަމުން ގެންދަވާ ކުރީގެ ނައިބް ރައީސް އަހްމަދު އަދީބަށް ބޭނުންވާ ސިއްހީ ފަރުވާ ހޯއްދެވުމަށް ރާއްޖެއިން ބޭރަށް ވަޑައިގެންނެވޭނީ އަދީބް ދިވެހި ދައުލަތަށް ދައްކަންޖެހޭ ފައިސާ ދެއްކުމުން ކަމަށް ރައީސް ޔާމީން ވިދާޅުވެފައިވާތީ މާރިޔާ ވަނީ އެކަމަށް ވެސް ރައްދުދެއްވާފަ އެވެ. މާރިޔާ ވިދާޅުވީ އިންސާނީ ހައްގުތަކަކީ ވަކި މީހަކަށް ވީމާ ތަފާތު ކޮށްގެން ދޭންޖެހޭ ހައްގުތަކެއް ނޫން ކަމަށާއި މީހަކު ބަލިވީމާ ބޭސްކޮށްދިނުމަކީ ކުރަންޖެހޭނެ ކަމެއް ކަމަށެވެ. ދައުލަތަށް މީހަކު ދައްކަންޖެހޭ ފައިސާއެއް އޮތް ނަމަ އެ ފައިސާއެއް ހޯދަން ފަސޭހަ ވާނީ އެމީހަކު ގަދަވެ ސަލާމަތުން ދުނިޔޭގައި ހުއްޓާ ކަމަށްވާތީ ބަލި މީހުންނަށް ބޭސްކޮށްދޭން ޖެހޭނެ ކަމަށްވެސް ވިދާޅުވި އެވެ.\nއިލެކްޝަންސް ކޮމިޝަންގެ ބައެއް މަސައްކަތްތަކާ ގުޅިގެން މާރިޔާ ވިދާޅުވީ ރިޔާސީ އިންތިހާބުގައި ވޯޓުލާ ދުވަހު ވޯޓުލާ މަރުކަޒުތަކުގައި ބޭއްވުމަށް ހަމަޖެހިފައިވަނީ އިންތިހާބުގެ 45 ދުވަސްކުރިން ކޮމިޝަނުން އާންމުކުރި މުޅި ލިސްޓް އެކީގައި ކަމަށް ކޮމިޝަނުން ބުނާ ކަމަށެވެ. އެ ލިސްޓަށް ހުށަހެޅުނު ޝަކުވާތަކާ ގުޅިގެން ގެނެސްފައިވާ ބަދަލުތައް އެ ލިސްޓްގައި ހިމަނާފައި ނުހުންނަ ކަމަށާއި އެއީ ވަރަށް ބޮޑު މައްސަލައެއް ކަަމަށް ދެކެވަޑައިގަންނަވާ ކަމަށްވެސް ވިދާޅުވި އެވެ. އެހެންކަމުން މާރިޔާ ވަނީ އިސްލާހުކުރެވިފައިވާ ފައިނަލް ވޯޓާސް ލިސްޓުގެ ތެރެއިން ކޮންމެ މަރުކަޒަށް ވޯޓުލާ މީހުން ވަކިން އެނގޭ ގޮތަށް އޮންނަ ވޯޓާސް ލިސްޓެއް ކެންޑިޑޭޓުންނާއި އޮބްޒާވަރުންނަށް ހިއްސާ ކުރުމަށްވެސް އެދިވަޑައިގެންފަ އެވެ.\nމާރިޔާ އިތުރަށް ވިދާޅުވީ ރާއްޖޭގެ މަގުތައް އަމާންކަމަށް ސަރުކާރު ހިންގާ ފަރާތުން ބުނި ނަމަވެސް މަގުތައް އަމާންކަމަށް ގަބޫލުނުކުރައްވާ ކަމަށެެވެ. ނަމަވެސް އަމާންކަން ގެއްލިފައިވާ ކަމަށް ބުނެ ހަމަނުޖެހުންތައް ހިންގައިގެން އިންތިހާބު ފަސްކުރުމަށް އެއްވެސް ފަރާތަކުން ފުރުސަތު ނުދިނުމަށްވެސް މާރިޔާ ވަނީ އިލްތިމާސްކުރައްވާފަ އެވެ.\nމާރިޔާ އިތުރަށް ސެޕްޓެމްބަރު 23 ވަނަ ދުވަހަކީ މިރާއްޖެއިން އަނިޔާވެރިކަމާއި ވައްކަން ނައްތާލާ ދުވަހަކަށް ހަދައިދިނުމަށް އެދިވަޑައިގަންނަވާ ކަމަށެވެ.\nއައިއޯއައިޖީ / ޓީޓީ: އަންހެން ޓީމު އިވެންޓުގެ ސެމީއަށް ރާއްޖެ ދަތުރުކޮށްފި\nހުޅުމާލޭގެ ހަ ސަރަހައްދެއްގައި ވިޔަފާރިކުރަން ފުރުސަތު ހުޅުވާލައިފި\nމަހިބަދޫ ކުރީގެ ހުކުރު މިސްކިތް ގުދަނަކަށް ހެދީ ކުރީގެ ކައުންސިލުން: ކައުންސިލްގެ ރައީސް\nސަރަހައްދީ ބޮޑީބިލްޑިން މުބާރާތުގެ ދެ ކެޓަގަރީއަކުން ރާއްޖެ ރަންމެޑަލް ހޯދައިފި\nއައިއޯއައިޖީ / ބާސްކެޓްބޯޅަ: ފުރަތަމަ މެޗުން ރީޔޫނިއަން އަތުން ރާއްޖެ ބަލިވެއްޖެ


ކޯވިޑް19: މިއަދު ފެނުނީ އިތުރު 140 ވޭދަނަ! - Sandhaanu\nކޯވިޑް19: މިއަދު ފެނުނީ އިތުރު 140 ވޭދަނަ!\nރާއްޖެއިން ކޯވިޑް19 އަށް އިތުރު 140 މީހަކު ފައްސިވެއްޖެއެވެ. މިއަދު ފެނުނު ކޭސްތަކުގެ ތެރެއިން 17މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ރިސޯޓްތަކުން 14 މީހަކާއި ސަފާރިތަކުން6މީހަކު ވަނީ ފައްސިވެފައެވެ. އަނެއް 102 ކޭސް ފެނިފައިވަނީ މާލެ ސަރަހައްދުންނެވެ.\nމިއަދުގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 22,513 އަށް އަރައިފައެވެ. އޭގެ ތެރޭގައި، 2,436 އެކްޓިވް ކޭސް ހިމެނޭއިރު\n95 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިހާތަނަށް ރާއްޖެ އިން 66 މީހަކުވަނީ މި ބަލީގައި މަރުވެފައެވެ. އަދި 20,004 މީހަކު ވަނީ މިބަލިން ރަނގަޅުވެފައެވެ.


Ras Online - މާދަމާއިން ފެށިގެން ބީއެމްއެލްގެ ސަރވިސް ސެންޓަރުތައް ހުޅުވާލަނީ\nމާދަމާއިން ފެށިގެން ބީއެމްއެލްގެ ސަރވިސް ސެންޓަރުތައް ހުޅުވާލަނީ\nއަހުމަދު ޝާހް3ޖުލައި 2021 - 18:33\nމާދަމާ އިން ފެށިގެން ބޭންކް އޮފް މޯލްޑިވްސް (ބީއެމްއެލް) ގެ ބްރާންޗްތަކާއި ސާވިސް ސެންޓަރުތައް ހުޅުވައިގެން ހިދުމަތް ދޭން ނިންމައިފިއެވެ.\nބޭންކުން ބުނީ،4ޖުލައި 2021 އިން ބޭންކް އޮފް މޯލްޑިވްސް ގެ ބްރާންޗްތަކާއި ސަރވިސް ސެންޓަރތައް ހުޅުވުމަށް ހަމަޖެހިފައިވަނީ އާދިއްތަ ދުވަހުން ފެށިގެން ބުރާސްފަތި ދުވަހަށް، ކޮންމެ ދުވަހެއްގެ ހެނދުނު 8:30 އިން ފެށިގެން މެންދުރުފަހު 2:00 އަށް ކަމަށެވެ. މި ގަޑިތަކުގައި ބްރާންޗްތަކުން ދެމުންދާނީ އޮންލައިން އަދި ސެލްފް ސަރވިސް ބޭންކިންގ މެދުވެރިކޮށް ލިބެން ނުހުންނަ ހިދުމަތްތައް ކަމަށް ބޭންކުން ބުނެއެވެ.\nބޭންކުގެ ހިދުމަތްތައް ހޯދުމަށް ކިއުބީ އެޕް މެދުވެރިކޮށް ޓޯކަންއަށް އެދެވޭނެއެވެ. ބޭންކު ހުޅުވާފައި ހުންނަ ދުވަސްތަކުގައި ހެނދުނު 8:00 އިން މެންދުރު 12:00 އަށް އެޕް މެދުވެރިކޮށް ޓޯކަން ލިބޭނެއެވެ. އެކައުންޓް އޯޕަނިންގ ސެންޓަރ، ލޯން ސެންޓަރ އަދި ބިޒްނަސް ސެންޓަރ މެދުވެރިކޮށް ހިދުމަތް ދިނުމަށް ހަމަޖެހިފައިވަނީ އެޕޮއިންޓްމަންޓް އުސޫލުންނެވެ. ކަސްޓަމަރުންނަށް ބޭންކުގެ ވެބްސައިޓް މެދުވެރިކޮށް އެޕޮއިންޓްމަންޓް ހެދުމަށް އެދި ހުށަހެޅޭނެކަމަށް ބޭންކް އޮފް މޯލްޑިވްސްއިން ވަނީ ބުނެފައެވެ.\nބޭންކުން ބުނީ، ރާއްޖޭން ބޭރަށް ފައިސާ ޓްރާންސްފާކުރުމާއި އެހެނިހެން ބޭންކުތަކުގެ ޗެކް ޕްރޮސެސް ކުރުން ކޮންމެ ދުވަހަކު ހެނދުނު 11:00 ގެ ކުރިން ލިބޭ ރިކުއެސްޓް އަދި ޗެކްތައް އެދުވަހު ޕްރޮސެސް ކުރެވޭނެ ކަމަށެވެ.\nއޭޓީއެމް މެދުވެރިކޮށް ޖަމާކުރާ ޗެކް ޕްރޮސެސް ކުރުން، ލޯކަލް ބޭންކް ޓްރާންސްފާ، ޕޭ ރޯލް (މުވައްޒަފުންގެ މުސާރަޖަމާކޮށްދިނުން) ޚިދުމަތް 12:00 ގެ ކުރިން ލިބޭ ރިކުއެސްޓް އަދި ޗެކްތައް އެދުވަހު ޕްރޮސެސް ކުރެވޭނެ ކަމަށާއި، އެ ވަގުތުތަކުގެ ފަހުން ލިބޭ ރިކުއެސްޓް ޕްރޮސެސް ވާނީ ދެން ބޭންކު ހުޅުވޭ ދުވަހު ކަމަށްވެސް ބޭންކުން ވަނީ ބުނެފައެވެ.


Dhiraasee aharu vee undhagoo bodu gonjehumakah\nދިރާސީ އަހަރުވީ އުނދަގޫ ބޮޑު ގޮންޖެހުމަކަށް\nއިއްޒުއްދީން ސްކޫލް ހުޅުވުމުގެ ރަސްމިޔާތުގެ ތެރެއިން: ދިރާސީ އަހަރު ކުރިޔަށް ދިޔައީ އުނދަގުލުގައި\nމި 2020 ވަނަ އަހަރުގެ ދިރާސީ އަހަރަކީ ދަރިވަރުންނާއި ބެލެނިވެރިން އަދި ޓީޗަރުންނަށް ވެސް ގޮންޖެހުން ގިނަ ގޮންޖެހުންތައް ބޮޑު އަހަރެކެވެ. ރާއްޖޭގައި ކިޔަވާ އެތައް ހާސް ކުދިންގެ ތައުލީމަށް ކުރިމަތިވި ބޮޑެތި ގޮންޖެހުންތަކުގެ ތެރޭގައި ސްކޫލްތައް ބަންދުވެފައި ކިޔަވަން ދެން ފެށުނީ ދަންފަޅި ސިސްޓަމަކަށެވެ. ބެލެނިވެރިން ގަބޫލު ކުރާ ގޮތުގައި ބައިބައަށް ބަހާލައިގެން ކިޔަވައިދޭން ޖެހުމުން އުނގެނުމަށް އޮތް ފުރުސަތު ވަރަށް ބޮޑަށް ހަނިވި އެވެ. ޓީޗަރުންނަށް އެތައް ގުނައެއް މަސައްކަތާއެކު ބުރަ ބޮޑުވިއެވެ. ކުރިން ކޮންމެ ދުވަހެއްގައި ކުދިން ސްކޫލަށްގޮސް ކިޔަވާނެ ފުރުސަތު ލިބުނު އިރު އެ ފުރުސަތު ގެއްލުނެވެ. އަދި ކިޔަވައިދޭ ގޮތަށް ބޮޑު ބަދަލުތަކެއް އައެވެ.\nރާއްޖޭގައި ކަރިކިއުލަމް ބައްޓަން ކޮށްފައިވާ އޮންނަނީ ވަރަށް ބޮޑަށް ކުދިންނާއި ގާތުން ކިޔަވައިދޭ ގޮތަކަށެވެ. ޒަމާނުއްސުރެ ކްލާސްރޫމްތަކުގައި ކިޔެވުމާއި ކިޔަވައިދިނުމުގެ ސަގާފަތް އޮތް އިރު ދަރިވަރުން ތިބީ ދުރުންދޭ ތައުލީމާއި އޮންލައިންކޮށް ކިޔަވަން ތައްޔާރު ވެގެނެއް ނޫނެވެެ. އަދި ގެނައި ކުއްލި ބަދަލާއެކު އެތައް ބައިވަރު ގޮންޖެހުންތަކެއް އެކަމުގައި ވެސް ކުރިމަތިވެފައި ވެއެވެ.\nމާލޭގައި ދުވަސްވީ އެއް ޕްރީސްކޫލުން މައުލޫމާތު ދެއްވި ޓީޗަރަކު ވިދާޅުވި ގޮތުގައި މި އަހަރުގެ އެކަޑެމިކް އަހަރު ނިމިގެން ދިޔައިރު އެންމެ އުނދަގޫވި ކަމަކީ ކުދިންގެ ފެންވަރު ބަލައި އެ ކުދިންގެ، އެ ގްރޭޑް ނިމޭ އިރު ހާސިލްވާންޖެހޭ ލަނޑުދަނޑި ހާސިލްވެފައި ހުރިތޯ ބަލާށެވެ.\nމަދަރުސާ ކުދިންތަކެއް: އޮންލައިންކޮށް ކިޔަވާން ޖެހުމުގެ ސަބަބުން މައްސަލަތައް ދިމާވެފައިވޭ -- އަހުމަދު އަޝްހާދު އަބްދުﷲ (ޖެރީ) | އަވަސް\n"ޔޫކޭޖީ ނިންމާ ގްރޭޑް އެކަށް ކުދިން ދާއިރު ކުއްޖާގެ ފެންވަރު ނުހުރެދާނެ ކަމުގެ ބިރު އެބައޮތް. ކްލާސްރޫމްތަކުގައި ކިޔަވައިދޭ އިރު ކުއްޖާގައި ފެންވަރު ހުރި ކަމަށް އަޅުގަނޑުމެންނަށް ޔަގީން ކުރެވޭ. ލިޔަން އެނގި ކުދި ބަސްތައް ކިޔާ ޖުމްލަ ހެދޭނެ. އެކަމަކު މި ފަހަރު މި ދިމާވީ ކުއްޖާ ރަނގަޅަށް އެސެސް ނުކުރެވޭ ފަހަރަކަށް. އޮންލައިން ކްލާހުގައި ކިޔަވާދޭ އިރު ހުރިހާ ކުދިންނަށް މި ދޭން ޖެހެނީ އެއް މަސައްކަތެއް،" އޭނާ ވިދާޅުވި އެވެ.\nއެހެން ޓީޗަރަކު ވިދާޅުވި ގޮތުގައި ޕްރީސްކޫލް ކްލާހެއްގައި ކުއްޖާގެ ކިބާގައި ހުރި ފެންވަރު ވަޒަންކޮށް މަސައްކަތް ހަވާލުކުރުމެގެ ފުުރުސަތު އޮންނާނެ އެވެ، ބަސް ހަދައު ޖުމްލަ ހެދޭ ފެންވަރުގެ ކުދިންނަށް ދޭނީ އެ މަސައްކަތެވެ.\n"ތަސްވީރެއް ދައްކާލާ ޖުމްލަ ހަދަން ބުނާ އިރު އެންމެ ބޭސިކަކީ މިސާލަކަށް ފެށޭ އަކުރު ލިޔަން، ދެން މި އޮންނަނީ ބަސް ލިޔަން ދެން ޖުމްލަ. މިއީ ޓީޗަރުގެ ހާޒިރުގައި ކުއްޖާ ކުރާ މަސައްކަތެއްކަމުން ވަރަށް ބޮޑު ޔަގީންކަމެއް އޮވޭ. މިހާރު އޮތް ގޮތުން ބައެއް ކުދިންގެ ފަރާތުން ފޮނުވާފައިވާ މަސައްކަތްތަކަކީ އަމިއްލަ މަސައްކަތް ކަމުގައި ނުވުމަކީ ވެސް އެކަށީގެންވާ ކަމެއް."\nއިގްރާ އިންޓަނޭޝަނަލް ޕްރީސްކޫލް ދަރިވަރުން ތަކެއް\nބައެއް ޓީޗަރުން ފާހަގަ ކުރައްވާ ގޮތުގައި ޕްރީސްކޫލްތަކަށް ބޭނުންވާ އެކަށީގެންވާ އެއްބާރުލުމެއް އެޑިއުކޭޝަން މިނިސްޓްރީއަކުން ނުލިބެ އެވެ.\n"މިނިސްޓްރީން އަންގާފައިވާނެ އެެލްކޭޖީން ފެށިގެން މަތީގެ ހުރިހާ ކުދިންނަށް އޮންލައިންކޮށް ކިޔަވައިދިނުން ކުރިއަށް ގެންދަން އެކަމަކު އަޅުގަނޑުމެނަށް ވެސް އަދި އަޅުގަނޑު ވާހަކަ ދެއްކި އެހެން ޕްރީސްކޫލްތަކުގެ ޓީޗަރުން ފާހަގަ ކުރެއްވި ގޮތުން ވެސް އިންޓަނެޓްގެ ހަރަދު ޖެހުނީ އަމިއްލައަށް މެނޭޖް ކުރަން. އިންޓަނެޓް ވީ ވަރަށް ބޮޑު މައްސަލައަކަށް. ސްލޯވުމާއެކު ޑޭޓާއަށް ޑިޕެންޑްވާން ޖެހުމުން ބޮޑު ހަރަދެއް ކިޔަވާ ދިނުމަށް އަމިއްލަ ޖީބުން ކުރަން ޖެހުނީ،"\nޕްރީސްކޫލްގައި ކަނޑައެޅިފައިވާ ފޮތް ބައެއް ޓެކްސް ފޮތްތަކެއް ނުހުރެ އެވެ. އޮންނަނީ ކުޅުމުގެ ތެރެއިން ކުއްޖާއަށް އުނގައްނާދިނުމެވެ. ވަރަށް ބޮޑަށް އޮންނަނީ "ލާން ތުރޫ ޕްލޭ" އަށެވެ. އޮންލައިން ކްލާސްތަކުގައި ޖެހެނީ ކުއްޖާއަށް ކޮންމެވެސް ވީޑިއޯ ދައްކައިގެން އެއިން ދަސްކޮށްދޭށެވެ.\nވޯކްޝީޓްތައް އޮންލައިންކޮށް ފޮނުވައި މަސައްކަތްތައް ނިންމާފައި ކްލާހެއްގެ 25 ކުދިންގެ މަސައްކަތް އަނެއްކާ ފޮޓޯ ނަގުވައިގެން ބަލަންޖެހެ އެވެ. އެއިން ވަރަށް ބޮޑު އެއްޗެއް އިންޓަނެޓަށް ހަރަދު ކުރަން ޖެހެ އެވެ. ވައިފައި ސްލޯނަމަ ޑޭޓާޕެކޭޖްތައް އަމިއްލައަށް ގަންނަން ޖެހެ އެވެ. އެކަމަކު އެޑިއުކޭޝަން މިނިސްޓްރީން ދޭންވާ އެއްބާރުލުން ދިން ނަމަ ރަނގަޅެއްވީހެވެ.\nއޮންލައިންކޮށް ކިޔަވާއި ދިނުމަށް އޮންނަ ހުރަސްތައް ފާހަގަކުރަމުން ބެލެނިވެރިޔަކު ބުނި ގޮތުގައި އޮންލައިންކޮށް ކިޔަވާއިރު ބެލެނިވެރިންނާއެކު އޮންނަ ބޮންޑެއް ކުއްޖާ އާއި ޓީޗަރުގެ ނޯވެ އެވެ.\n"އޮފީހުގެ މަސައްކަތް ކުރަމުން ގޭގައި ކުދިން ބަލަމުން އަދި ވަކިން އިށީނދެ ކިޔަވައި ދިނުމަކީ ފަސޭހަ ކަމެއް ނޫން،"\nޕްރީ ސްކޫލް ކުއްޖަކު އޮންލައިން ކްލާހެއްގައި: އޮންލައިންކޮށް ކިޔަވަން އަހުލުވެރިވެފައި ނެތުމުގެ މައްސަލަތައް ދިމާވި\nކޮވިޑް-19 އިގެ ބަލީގެ އަސަރު އެކި ގޮތްގޮތަށް ދިރިއުޅުމަށް ކޮށްފައިވާ އިރު ކިޔަވަން ފަސޭހަ މާހައުލެއް ގޭތެރޭގައި ކުދިނަކަށް ނޯވެ އެވެ. އަދި ކުދިން އޮންލައިންކޮށް ކިޔަވަން ހޭނެން ދުވަސް ނެގުމާއި ކުދިންގެ ސަމާލުކަން ފިލާވަޅަށް ގެންދިއުން ވެފައި ވަނީ ވަރަށް ބޮޑު އުނދުގުލަކަށެވެ. ކްލާހުގައި ހުރިހާ ކުދިން ބައިވެރިވެގެން އިންޓަރެކްޓް ވެގެންދާ ގޮތަކަށް ކިޔެވުމެއް ނުދެ އެވެ.\n"އިންޓަނެޓް މެދުވެރިކޮށް ބޮޑެތި ކުދިންއަށް ކިޔަވާ ދިނުމަށް ފަސޭހަ ވެދާނެ. އެކަމަކު ޕްރައިމަރީ ސްކޫލްގައި ކިޔަވާ ކުއްޖަކަށް މިއީ ބޮޑު ވަރަށް މަސައްކަތެއް"\nސާނަވީ އަދި މަތީ ސާނަވީ އަހަރުގެ ތައުލީމް ހާސިލް ކުރާ ކުދިންނަަށް ބަލާއިރު ވެސް ސުކޫލްގެ މާހައުލަކީ ކުއްޖާއަށް ގޭތެރޭގެ މާހައުލުން ދުރުވެ އިޖްތިމާއީ ގުޅުން ބަދަހިކޮށް އެކުވެރިކަމާއި ބައިވަރު އެހެން ކަންކަން ދަސްކުރަން ލިބޭ ފުރުސަތެކެވެ. އެހެން ނަމަވެސް އެ ފުރުސަތު ވަނީ މިހާރު ހަނިވެފައެވެ.\nމަތީ ސާނަވީ ގްރޭޑަށް ބަލާއިރު މެއި / ޖޫން މަހު އޮންނަ ޖީސީއީ އޭލެވެލްގައި މިއަހަރު ބޮޑެތި މައްސަލަތަކެއް ދިމާވި އެވެ. މިނިސްޓްރީ އިން ހަމައެކަނި މެއި / ޖޫން އިމްތިހާނުތަކުގައި ބައިވެރިވާ ކުދިންއަށް ޓޮޕްޓެން ގައި ބައިވެރިވެވޭ ގޮތަށް އަދި އޮކްޓޯބަރުގައި ބައިވެރިވާނަމަ އެ ފުރުސަތު ނެތް ކަމުގައި ބުނުމާއެކު އިހުތިޖާޖުތަކެއް ކުރިއަށް ދިޔައެވެ. އަދި ޖޫން މަހުގެ އެގްޒެމިނޭޝަން ޕޭޕަރު ލީކްވުމުގެ މައްސަލަތައް މެދުވެރިވެ އަދި އިތުރު ޕޭޕަރު ލީކް ނުވާނެ ކަމުގެ ޔަގީންކަން ދިން އިރު އަނެއްކާވެސް ޕޭޕަރުތައް ލީކްވެ އެންމެ ފަހުން ޖޫން މަހުގެ އޭލެވެލް އިމްތިހާން ކެންސަލްކޮށް އޮކްޓޯބަރަށް ފަސްކުރަން ޖެހުނެވެ.\n"ވަރަށް އުފާވި ޖޫން އެގްޒާމް ކެންސަލްވުމުން. ވަރަށް ޑީމޯޓިވޭޓްވި ކުރިން އޮތްގޮތަށް ޓޮޕްޓެންގައި ނުހިމެނޭނެ ވާހަކަ ބުނުމުން. ރަނގަޅު ނަތީޖާއެއް ލިބުނަސް ޓޮޕްޓެންއަށް ކޮލިފައި ނުވުމަކީ ވަރަށް އަންފެއާ ކަމެއްގެ ގޮތުގައި ދެކުނީ. ޕޭޕަރުތައް ލީކްވެ ވަރަށް ބޮޑު ސްޓްރެސް އެއް ލިބުނީ،" އޭލެވެލްއަށް ކިޔަވާ ކުއްޖަކު ބުންޏެވެ. މިއަަަހަރުގެ ދިރާސީ އަހަރަކީ ވަރަށް ގިނަ ތަފާތު އެކި އެކި ގޮންޖެހުންތައް އޮތް އަހަރެކެވެ. ޕްރީސްކޫލް އިން ފެށިގެން އެންމެ މަތީ ގްރޭޑްތަކަށް ކޮވިޑް-19 އިގެ އުނދަގޫ ތަޖުރިބާ ކުރަން ޖެހިފައި ވެއެވެ.\nމިނިސްޓްރީ އޮފް އެޑިއުކޭޝަން ކުޑަކުދިން ދިރާސީ އާ އަހަރު